**Projektas**

**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**DĖL plungės rajono Savivaldybės infrastruktūros plėtros PROGRAMOS IR JOS ADMINISTRAVIMO LĖŠŲ PANAUDOJIMO 2022 METAIS ATASKAITOS PATVIRTINIMO**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 32 punktu, Lietuvos Respublikos savivaldybių infrastruktūros plėtros įstatymo 4 straipsnio 2 dalies 6 punktu, Plungės rajono savivaldybės taryba  n u s p r e n d ž i a:

Patvirtinti Plungės rajono savivaldybės infrastruktūros plėtros programos ir jos administravimo lėšų panaudojimo 2022 metais ataskaitą pagal 2022 m. gruodžio 31 d. duomenis (pridedama).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Vietos ūkio skyriaus vedėja Odeta Petkuvienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS INFRASTRUKTŪROS PLĖTROS PROGRAMOS IR JOS ADMINISTRAVIMO LĖŠŲ PANAUDOJIMO 2022 METAIS ATASKAITOS PATVIRTINIMO“**

2024 m. rugsėjo 6 d.

Plungė

**1. Parengto teisės akto projekto tikslai, uždaviniai.** Pagal 2021 m. sausio 1 d. įsigaliojusius Lietuvos Respublikos savivaldybių infrastruktūros plėtros įstatymo 12 straipsnio 10 ir 11 punktus, savivaldybės infrastruktūros plėtros organizatorius patvirtintą Programos ir jos administravimo lėšų panaudojimo ataskaitą pateikia tikrinti savivaldybės kontrolės ir audito tarnybai. Komisijai Programos lėšų panaudojimo ataskaita pateikiama kartu su auditoriaus išvada. Ne vėliau kaip per 10 darbo dienų nuo šių dokumentų pateikimo tikrinti dienos, Komisija parengia išvadą dėl Programos lėšų panaudojimo pagrįstumo (atitikties priemonių planui ir Programos lėšų panaudojimo planui). Komisijai nustačius, kad Programos lėšos panaudotos pagrįstai, Programos lėšų panaudojimo ataskaita kartu su Komisijos išvada teikiama tvirtinti Plungės rajono savivaldybės tarybai.

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 32 punktu ir Lietuvos Respublikos savivaldybių infrastruktūros plėtros įstatymo 4 straipsnio 2 dalies 6 punktu (nauja redakcija nuo 2024 m. sausio 1 d.).

Atsižvelgus į šių įstatymų nuostatas, parengtas sprendimo projektas teikiamas Savivaldybės tarybos pritarimui. Teikiama infrastruktūros plėtros programos ir jos administravimo lėšų panaudojimo ataskaita buvo pateikta tikrinti Savivaldybės kontrolės ir audito tarnybos kontrolierei (gauta išvada), Plungės rajono savivaldybės infrastruktūros plėtros rėmimo programos komisijai (gauta išvada).

Savivaldybės tarybos sprendimo tikslas – patvirtinti Plungės rajono savivaldybės infrastruktūros plėtros programos lėšų panaudojimo 2022 metais ataskaitą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi 2021 m. sausio 1 d. Lietuvos Respublikos savivaldybių infrastruktūros plėtros įstatymo 4 straipsnio 2 dalies 6 punktu ir 12 straipsnio 11 dalimi, Komisijai nustačius, kad Programos lėšos panaudotos pagrįstai, Administracija privalo Plungės rajono savivaldybės tarybai teikti Programos lėšų panaudojimo ataskaitą kartu su Komisijos išvada už 2022 metus tvirtinimui.

**3. Kodėl būtina priimti sprendimą, kokių pozityvių rezultatų laukiama.** Pozityvūs rezultatai – priėmus sprendimą bus įgyvendinti Lietuvos Respublikos savivaldybių infrastruktūros plėtros įstatyme nustatyti reikalavimai.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Teisės akto įgyvendinimui Savivaldybės biudžeto lėšos nebus reikalingos.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vietos ūkio skyriui, Finansų ir biudžeto skyriui, Buhalterinės apskaitos skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

PRIDEDAMA:

1. Plungės rajono savivaldybės Kontrolės ir audito tarnybos 2024 m. kovo 12 d. gauta išvada Nr. IV-1, 7 lapai.
2. Plungės rajono savivaldybės infrastruktūros plėtros rėmimo programos komisijos pritarimas ataskaitai, 2 lapai.
3. Plungės rajono savivaldybės infrastruktūros plėtros rėmimo programos komisijos 2024 m. rugpjūčio 29 d. posėdžio protokolo Nr. LK-204 išrašas, 1 lapas.

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Didinamas rajono patrauklumas, užtikrinamas eismo dalyvių saugumas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Tvarus energijos išteklių naudojimas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\*Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vedėja Odeta Petkuvienė