|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL FIKSUOTŲ PAJAMŲ MOKESČIO DYDŽIŲ IR LENGVATŲ, TAIKOMŲ ĮSIGYJANT VERSLO LIUDIJIMUS 2025 METAIS VYKDOMAI VEIKLAI, NUSTATYMO** |
| 2024 m. rugsėjo 26 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos gyventojų pajamų mokesčio įstatymo 6 straipsnio 3 dalimi, Plungės rajono savivaldybės taryba n u s p r e n d ž i a:

1. Nustatyti 2025 metais vykdomai veiklai, įsigyjant verslo liudijimus:

1.1. fiksuotus pajamų mokesčio dydžius (sąrašas pridedamas, 1 priedas);

1.2. gyventojams taikomas lengvatas (sąrašas pridedamas, 2 priedas).

2. Pripažinti netekusiu galios Plungės rajono savivaldybės tarybos 2023 m. spalio 26 d. sprendimą Nr. T1-288 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2024 metais vykdomai veiklai, nustatymo“ nuo 2025 m. sausio 1 d.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus vedėja Daiva Mažeikienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL FIKSUOTŲ PAJAMŲ MOKESČIO DYDŽIŲ IR LENGVATŲ,TAIKOMŲ ĮSIGYJANT VERSLO LIUDIJIMUS 2025 METAIS VYKDOMAI VEIKLAI, NUSTATYMO“**

2024 m. rugsėjo 2 d.

Plungė

**1. Parengto teisės akto projekto tikslai, uždaviniai.**

Sprendimo tikslas – nustatyti 2025 metais vykdomai veiklai, kuria gali būti verčiamasi turint verslo liudijimą, fiksuotus pajamų mokesčio dydžius (sprendimo projekto 1 priedas) ir lengvatas (sprendimo projekto 2 priedas). 2025 metams verslo liudijimo fiksuoti pajamų mokesčio dydžiai padidinti 3 proc. nuo 2024 metams nustatytų dydžių.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Fiksuotų pajamų mokesčio dydžių, taikomų įsigyjant verslo liudijimus 2024 metais vykdomai veiklai, sąrašas bei šių pajamų mokesčio lengvatų sąrašas yra patvirtintas Plungės rajono savivaldybės tarybos 2023 m. spalio 26 d. sprendimu Nr. T1-288 „Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2024 metais vykdomai veiklai, nustatymo“.

**3. Kodėl būtina priimti sprendimą, kokių pozityvių rezultatų laukiama.**

Norint, kad būtų užtikrinta galimybė verslo liudijimus 2025 metais vykdomai veiklai pradėti išduoti šiais metais, teikiamas sprendimo projektas, kuriuo nustatomi minėti pajamų mokesčio dydžiai bei lengvatos.

**4. Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

2024 metų 7 mėn. pajamos iš veiklos pagal verslo liudijimus – 55,6 tūkst. eurų.

2023 metų Savivaldybės biudžeto pajamos iš veiklos pagal verslo liudijimus –74,5 tūkst. eurų (2022 m. – 63 tūkst. eurų). Veiklą su verslo liudijimais vykdė (vykdo) 1014 gyventojų (2022 m. – 972 gyventojai). 304 gyventojai pasinaudojo suteiktomis lengvatomis už 12,9 tūkst. eurų (2022 m. – 269 gyventojai – už 9,6 tūkst. eurų).

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Pridedamas.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 str. 1 d. 18 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Perkeliamas į VMI elektroninę erdvę.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* | *Lėšų planavimas, pajamos į Savivaldybės biudžetą* | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vedėja Daiva Mažeikienė