**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**

**PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir 30 straipsnio 1 dalimi, Plungės rajono savivaldybės taryba nusprendžia:

1. Pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo, patvirtinto Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su 2021 m. lapkričio 25 d. sprendimu Nr. T1-287, 2022 m. rugsėjo 22 d. sprendimu Nr. T1-198, 2023 m. gegužės 18 d. sprendimu Nr. T1-137 ir 2023 m. rugsėjo 28 d. sprendimu Nr. T1-250):

1.1. Pakeisti V skyriaus antraštę ir išdėstyti ją taip:

„SOCIALINĖS PARAMOS TEIKIMAS“;

1.2. Pakeisti VI skyriaus antraštę ir išdėstyti ją taip:

„SAVIVALDYBĖS ADMINISTRACIJOS PAREIGOS IR TEISĖS, TEIKIANT SOCIALINĘ PARAMĄ“;

1.3. Papildyti 20.1.1 ir 20.1.2 papunkčius ir juos išdėstyti taip:

„20.1.1. Plungės miesto gyventojai kreipiasi į Plungės rajono savivaldybės administracijos Socialinės paramos skyrių (toliau – Socialinės paramos skyrius);“;

,,20.1.2. kaimo vietovių gyventojai kreipiasi į Plungės rajono savivaldybės administracijos seniūnijas (toliau – Seniūnija);“;

1.4. Papildyti 20.5 papunktį ir jį išdėstyti taip:

„20.5. Socialinės paramos skyrius ar Seniūnija gautą prašymą-paraišką socialinei paramai gauti užregistruoja prašymo-paraiškos pateikimo dieną informacinės sistemos programoje PARAMA (toliau – PARAMA) ir pareiškėją pasirašytinai supažindina su jo teisėmis ir pareigomis bei įteikia informacinį lapelį, kuriame nurodo reikalingus pateikti trūkstamus dokumentus, pateikimo terminą, priėmusio specialisto kontaktus.“;

1.5. Pakeisti 20.7 papunktį ir jį išdėstyti taip:

„20.7. Prašymas-paraiška gali būti pateikiama asmeniškai, elektroniniu būdu per Socialinės paramos šeimai informacinę sistemą, asmenys,kuriems nustatyti individualios pagalbos teikimo išlaidų kompensacijos lygių poreikiai – per Civilinio kodekso nuostatomis įgaliotą asmenį. Karantino ir ekstremalios situacijos laikotarpiu prašymai gali būti pateikiami paštu, elektroniniu paštu ar informaciją pateikiant telefonu (prašymus užpildant seniūnijų socialiniams darbuotojams ar Socialinės paramos skyriaus specialistams ir nereikalaujant duomenų teisingumą patvirtinti asmens parašu). Prašymą-paraišką socialinės paramos gavėjams rekomenduojama pateikti iki mėnesio 25 dienos, kad sprendimas jiems dėl paramos skyrimo būtų priimamas kreipimosi mėnesį. Dokumentai, pateikti po mėnesio 25 dienos, gali būti įtraukiami kitą mėnesį ir piniginė socialinė parama teikiama už praėjusius priklausančius mėnesius.“;

1.6. Pakeisti 21.2 papunktį ir jį išdėstyti taip:

„21.2. Sprendimas dėl piniginės socialinės paramos skyrimo priimamas nurodant Įstatymo 8 straipsnio 1 dalies sąlygą (sąlygas), kuriai (kurioms) esant paskirta piniginė socialinė parama, ne vėliau kaip per mėnesį nuo prašymo-paraiškos ir visų reikalingų dokumentų gavimo dienos Savivaldybės mero nustatyta tvarka;“;

1.7. Pakeisti 21.3.2 papunktį ir jį išdėstyti taip:

„21.3.2. Kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi nuo kalendorinių metų rugsėjo 1 dienos, bet ne vėliau kaip iki einamojo šildymo sezono pabaigos, kompensacijos skiriamos visam šildymo sezono laikotarpiui: centralizuotai šildantis – 7 mėnesius (nuo spalio 1 d. iki balandžio 30 d. imtinai), o naudojant kietąjį kurą ir kt., kurio suvartojimas apskaitos prietaisu kiekvieną mėnesį nenustatomas – 6 mėnesius (nuo spalio 1 d. iki kovo 31 d. imtinai), jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas;“;

1.8. Pakeisti 22.2.3 papunktį ir jį išdėstyti taip:

„22.2.3. socialinę riziką patyrusiems bendrai gyvenantiems ir vieniems gyvenantiems asmenims Kompensacijos teikiamos vadovaujantis Savivaldybės tarybos sprendimu patvirtintu Socialinių išmokų asmenims, patyrusiems socialinę riziką, teikimo Plungės rajono savivaldybėje tvarkos aprašu.“;

1.9. Pakeisti 22.4 papunktį ir jį išdėstyti taip:

„22.4. Kai būstui šildyti ir karštam vandeniui ruošti naudojamas kitas kuras, kurio suvartojimas apskaitos prietaisu kiekvieną mėnesį nenustatomas, teisę į Kompensacijas nustato ir Kompensacijų dydį apskaičiuoja Socialinės paramos skyrius ar Seniūnija. Kompensacijų skyrimo laikotarpis nustatomas nuo spalio 1 d. iki kovo 31 d.“;

1.10. Pakeisti 22.5 papunktį ir jį išdėstyti taip:

„22.5. Plungės rajono savivaldybėje nustatomos šios vidutinės kietojo ar kitokio kuro kainos, taikomos būsto šildymo išlaidų ir išlaidų karšto vandens ruošimo kompensacijoms apskaičiuoti:

- mišrių malkų kaina – 50,00 Eur už vieną kubinį metrą;

- medienos briketų ar granulių kaina – 0,21 Eur už kilogramą;

- suskystintų naftos dujų kaina – 0,69 Eur už kilogramą.“;

1.11. Papildyti 23 punktą ir jį išdėstyti taip:

„23. Socialinės paramos skyrius ir Seniūnija, teikdami piniginę socialinę paramą, privalo:“;

1.12. Papildyti 23.2 papunktį ir jį išdėstyti taip:

„23.2. Socialinės paramos skyrius ir Seniūnija, teikdami piniginę socialinę paramą, turi teisę:“;

1.13. Papildyti 23.3 papunktį ir jį išdėstyti taip:

„23.3. patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą ir/ ar atsižvelgus į Piniginės socialinės paramos teikimo komisijos rekomendacijas, Socialinės paramos skyrius ir Seniūnija turi teisę:“;

1.14. Pakeisti 23.3.1 ir 23.3.2 papunkčius ir juos išdėstyti taip:

„23.3.1. skirti socialinę pašalpą, jeigu vieno iš bendrai gyvenančių asmenų arba vieno gyvenančio asmens vidutinės pajamos per mėnesį yra mažesnės kaip 1,1 valstybės remiamų pajamų dydžio, tačiau bendrai gyvenantys asmenys arba vienas gyvenantis asmuo neatitinka šio Įstatymo 6 straipsnio 3 punkte nustatyto reikalavimo*(6.3 kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš šio įstatymo 8 straipsnyje nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą):“;*

,,23.3.2. skirti kompensacijas, jeigu išlaidos už būsto šildymą, už faktinį geriamojo vandens ir (ar) karšto vandens kiekį atitinka šio įstatymo 11 straipsnyje nustatytus kompensuojamus dydžius, tačiau bendrai gyvenantys asmenys arba vienas gyvenantis asmuo neatitinka šio įstatymo 7 straipsnio 1 dalies 2 punkte nustatyto reikalavimo*(7.1.2 kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš šio įstatymo 8 straipsnyje nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą):“;*

1.15. Pakeisti 24 punktą ir jį išdėstyti taip:

„24. Piniginė socialinė parama **š**io Tvarkos aprašo 23.3 punktuose nurodytais atvejais skiriama, gavus bendrai gyvenančių asmenų arba vieno gyvenančio asmens užpildytą prašymą-paraišką su papildomais dokumentais, laisvos formos prašymą, socialiniams darbuotojams patikrinus jų gyvenimo sąlygas, turimą turtą ir užimtumą bei surašius buities ir gyvenimo sąlygų patikrinimo aktą ir apsvarsčius Piniginės socialinės paramos teikimo komisijoje. Komisija, atsižvelgdama į asmenų prašymus, surašytus buities ir gyvenimo sąlygų patikrinimo aktus, rekomenduoja teikti:

24.1. bendrai gyvenantiems asmenims, auginantiems vaikus, priklausomai nuo aplinkybių, socialinė pašalpa gali būti skiriama 9 mėnesius per metus;

24.2. bendrai gyvenantiems asmenims, neauginantiems vaikų, ar vieniems gyvenantiems asmenims priklausomai nuo aplinkybių socialinė pašalpa gali būti skiriama 6 mėnesius per metus;

24.3. Kompensacijos (taip pat ir kreditas bei palūkanų apmokėjimas) skiriamos, atsižvelgiant į bendrai gyvenančių asmenų darbingumą ir kitas aplinkybes, bet ne daugiau nei 9 mėnesiams per metus;

24.4 bendrai ar vieniems gyvenantiems asmenims, kurių pajamos ne didesnės 1,5 valstybės remiamų pajamų dydžio, o turimo turto vertė, nurodyto Įstatymo 14 str., viršija daugiau nei 20 procentų, Komisija, įvertinusi visas aplinkybes, gali rekomenduoti piniginę socialinę paramą išimties tvarka skirti 12 mėn. per kalendorinius metus.“;

1.16. Pakeisti 29.2 papunktį ir jį išdėstyti taip:

„29.2. Sprendimas dėl Negrąžintos neteisėtai gautos piniginės socialinės paramos išskaičiavimo, priimamas vadovaujantis savivaldybės mero nustatyta tvarka.

Iš piniginę socialinę paramą gaunančiam asmeniui paskirtos piniginės socialinės paramos sumos išskaičiuojant ne daugiau kaip po 20 procentų mokėtinos sumos per mėnesį, jeigu nėra piniginę socialinę paramą gaunančio asmens raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą.“;

1.17. Pakeisti 31 ir 32 punktus ir juos išdėstyti taip:

„31. Socialinės paramos skyriaus ir seniūnijų socialinio darbo organizatoriai atsako už teisingą Plungės rajono savivaldybės gyventojų dokumentų piniginei socialinei paramai gauti priėmimą, registravimą, informacijos turimose duomenų bazėse surinkimą, socialinės pašalpos apskaičiavimą, dokumentų joms išmokėti parengimą bei Kompensacijų, kai būstas šildomas ir karštas vanduo ruošiamas naudojant atskiras kuro rūšis, apskaičiavimą.“;

,,32. Socialinės paramos skyrius atsako už teisingą ir savalaikį duomenų apie bendrai gyvenančių asmenų ir vieno gyvenančio asmens pajamas perdavimą Kompensacijas skaičiuojančioms įmonėms.“;

1.18. Pakeisti 41 punktą ir jį išdėstyti taip:

,,41. Šiuo Tvarkos aprašu privalo vadovautis Plungės rajono savivaldybės administracijos Socialinės paramos skyrius, Plungės rajono savivaldybės administracijos seniūnijos, biudžetinė įstaiga Plungės socialinių paslaugų centras, Plungės rajono savivaldybės administracijos Buhalterinės apskaitos skyrius, energetines ir komunalines paslaugas teikiančios įmonės – UAB „Plungės šilumos tinklai“, UAB „Plungės vandenys“, gyvenamąsias patalpas eksploatuojančios įmonės, įstaigos, organizacijos ir daugiabučių namų savininkų bendrijos bei piniginės socialinės paramos gavėjai.“;

1.19. Pripažinti netekusiais galios 23.3.11, 23.3.21 ir 23.3.61 papunkčius.

2. Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Socialinės paramos skyriaus vedėja Jolanta Puidokienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Socialinės paramos skyriaus vedėjo pavaduotoja Vilma Šlyžienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**  **PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO“** |
| 2024 m. rugsėjo 6 d.  Plungė |

1. **Parengto sprendimo projekto tikslai, uždaviniai.**

2024 m. birželio 25 d. priimtas Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) 21 straipsnio pakeitimo įstatymas, kurio 4 straipsnyje sugražinta nuostata galiojusi iki 2024-05-01 ir nustatyta, kad būsto šildymo išlaidų, geriamojo vandens išlaidų ir karšto vandens išlaidų kompensacijos, jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, skiriamos visam šildymo sezono laikotarpiui, todėl šiuo sprendimo projektu siūloma pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo (toliau – Tvarkos aprašas) 21.3.2 ir 22.4 papunkčius. Papildomai nurodoma, kad, kompensacijos skiriamos:

• šildymo sezono metu – visam šildymo sezonui, kai šiluma būsto šildymui ir vanduo teikiami centralizuotai;

• šildymo sezono metu – nuo spalio 1 d. iki kovo 31 d., kai būstas šildomas ir karštas vanduo ruošiamas kitu kuru, kurio suvartojimas apskaitos prietaisu kiekvieną mėnesį nenustatomas.

Taip pat sprendimo projektu siūloma pakeisti 22.5 papunktį, kuriame, atsižvelgiant į rinkos pokyčius, keičiamos kai kurių kietojo kuro rūšių kainos būsto šildymo išlaidų ir karšto vandens išlaidų kompensacijoms apskaičiuoti.

Nustatant vidutinę kietojo kuro kainą, atlikta kietojo kuro (malkų) kainų analizė VĮ Valstybinių miškų urėdijos Kretingos, Telšių ir Šilutės regioniniuose padaliniuose.

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Parduodančios įmonės pavadinimas,** | **Kuro rūšis** | **Mato vnt.** | **Kiekis** | **Kaina su PVM (Eur)** | **Vidutinė kaina (Eur)** |
| 1. **Malkos** | | | | | | |
| 1.1. | **VĮ Valstybinių miškų urėdijos Telšių regioninis padalinys** | ML. III-a kaitr. grupė | m3 | 1 | 50,82 | **50,42** |
| 1.2. | **VĮ Valstybinių miškų urėdijos Kretingos regioninis padalinys** | ML. III-a kaitr. grupė | m3 | 1 | 50,82 |
| 1.3. | **VĮ Valstybinių miškų urėdijos Šilutės regioninis padalinys** | ML. III-a kaitr. grupė | m3 | 1 | 49,61 |

Palyginus gautus duomenis, matyti, kad kainos išlieka stabilios, todėl siūloma nustatytos kainos nekeisti ir palikti 50,00 Eur už vieną m3 kainą.

Nustatant medienos briketų, pjuvenų granulių bei suskystintų dujų vidutines kainas taip pat atlikta viešoje internetinėje erdvėje siūlomų įsigyti minėtų kuro rūšių kainų analizė:

|  |  |  |  |  |  |  |  |
| --- | --- | --- | --- | --- | --- | --- | --- |
| **Medienos** | |  | | |  | **Suskystinto dujos**  **Eur/kg** | |
| **Briketai**  **Eur/kg** | |  | **Granulės**  **Eur/kg** | |  |
| **MB „Platelių šiluma“** | 0,22 | | **MB „Platelių šiluma“** | 0,23 | | **UAB ,,Jungtinis dujų centras“** | 0,71 |
| **Briq.lt** | 0,19 | | **Briq.lt** | 0,21 | | **Grivzas.lt** | 0,68 |
| **Moki Veži** | 0,21 | | **Moki Veži** | 0,21 | |  |  |
| **Akmenys.lt** | 0,21 | | **Akmenys.lt** | 0,21 | |  |  |
| Vidutinė kaina | **0,21** | |  | **0,21** | |  | **0,69** |

Siūloma medienos briketų ir granulių nustatytas vidutines kainas sumažinti ir nustatyti 0,21 Eur už kilogramą, o suskystintų dujų kainą padidinti ir nustatyti – 0,69 Eur už kilogramą.

Sprendimo projektu siūloma pakeisti 21.2 ir 29.2 papunkčius, kuriuose įteisinama Įstatymo nuostata, kad Sprendimai dėl piniginės socialinės paramos skyrimo priimami savivaldybės mero nustatyta tvarka.

Siūloma papildyti Tvarkos aprašo 24 punktą nauju 24.4 papunkčiu, kuriuo būtų suteikta teisė Komisijai, atsižvelgiant į asmenų prašymus, surašytus buities ir gyvenimo sąlygų patikrinimo aktus, rekomenduoti skirti piniginę socialinę paramą šeimoms ar vieniems gyvenantiems asmenims, kurie turi turto, ir jo vertės normatyvas viršija 20 procentų, tačiau asmenys negauna pajamų ar pajamos neviršija 1,5 valstybės remiamų pajamų dydžio (264,00 Eur), išimties tvarka 12 mėn. per kalendorinius metus.

Atlikti 20,5, 22,4, 23,2 papunkčių ir 31 punkto papildymai, kuriuose apibrėžiamos seniūnijų specialistų teisės ir pareigos: jie gautą prašymą-paraišką socialinei paramai gauti turės užregistruoti informacinės sistemos programoje PARAMA ir bus atsakingi už priėmimą, registravimą, informacijos turimose duomenų bazėse surinkimą, socialinės pašalpos apskaičiavimą, dokumentų joms išmokėti parengimą bei Kompensacijų, kai būstas šildomas ir karštas vanduo ruošiamas naudojant atskiras kuro rūšis, apskaičiavimą.

Taip pat keičiami kai kurie punktai tikslinant terminus, pasikeitus teisės aktams ar juos koreguojat: V ir VI skyrių antraštės, 20.1.1, 20.1.2, 20.7, 23.3.1, 23.3.2, 24.1, 24.2 papunkčiai ir 41 punktas.

Siūloma pripažinti netekusiais galios  23.3.11~~,~~ 23.3.21 ir 23.3.6.1 papunkčius kaip neaktualius.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Keičiamas ,,Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašas, patvirtintas Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu 2021 m. lapkričio 25 d. sprendimu Nr. T1-287, 2022 m. rugsėjo 22 d. sprendimu Nr. T1-198, 2023 m. gegužės 18 d. sprendimu Nr. T1-137 ir 2023 m. rugsėjo 28 d. sprendimu Nr. T1-250).

1. **Kodėl būtina priimti sprendimą, kokių pozityvių rezultatų laukiama.**

Patvirtinus sprendimo projektą Tvarkos aprašo nuostatos bus suderintos su Įstatymo nuostatomis. Vyks administracinės naštos pasidalijimas, nes seniūnijų specialistai registruos, apskaičiuos bei rengs sprendimų projektus. Bus užtikrintas piniginės socialinės paramos teikimas socialiai pažeidžiamoms asmenų grupėms, sudarant sąlygas gauti paramą tada, kada jos labiausiai reikia.. Ištaisytos nekorektiškos nuostatos.

1. **Lėšų poreikis ir finansavimo šaltiniai.**

Savivaldybėms piniginei socialinei paramai finansuoti skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai. Sprendimo projekte siūlomoms nuostatoms įgyvendinti papildomų lėšų iš Savivaldybės biudžeto nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Sprendimo projekto antikorupcinis vertinimas atliekamas vadovaujantis Lietuvos Respublikos korupcijos prevencijos įstatymo 8 str. 1 d. 2 p.

**8. Nurodyti, kieno iniciatyva sprendimo projektas yra parengtas.**

Sprendimo projekto iniciatorius – Plungės rajono savivaldybės administracijos Socialinės paramos skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimą paskelbti Teisės aktų registre, Plungės rajono savivaldybės interneto svetainėje [www.plunge.lt](http://www.plunge.lt), seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Piniginės socialinės paramos teikimas socialiai pažeidžiamoms asmenų grupėms, sudarant sąlygas gauti paramą tada, kada jos labiausiai reikia* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Pakeitus punktus, tvarkos aprašas atitiks Piniginės socialinės paramos nepasiturintiems gyventojams įstatymo nuostatas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Mažės administracinė našta* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėjo pavaduotoja Vilma Šlyžienė