**Projekto**

**lyginamasis variantas**

PATVIRTINTA

Plungės rajono savivaldybės

tarybos 2023 m. kovo 30 d.

sprendimu Nr. T1-71 (pakeista 2023 m. liepos 27 d. sprendimu Nr. T1-191, 2023 m. gruodžio 21 d. sprendimu Nr. T1-333, 2024 m. vasario 8 d. sprendimu Nr. T1-11)

**PLUNGĖS RAJONO SAVIVALDYBĖS TARYBOS VEIKLOS REGLAMENTAS**

**I SKYRIUS**

**BENDROSIOS NUOSTATOS**

1. Plungės rajono savivaldybės tarybos veiklos reglamentas (toliau – Reglamentas) nustato Plungės rajono savivaldybės tarybos (toliau – Savivaldybės taryba) veiklos formas ir tvarką, Tarybos kolegijos (toliau – kolegija), Tarybos komitetų (toliau – komitetas) darbo tvarką, Tarybos laikinųjų ir nuolatinių komisijų sudarymo tvarką, reglamentuoja Plungės rajono savivaldybės mero (toliau – meras) veiklą ir jo pavadavimo procedūrą, pagrindines bendravimo su gyventojais formas ir būdus, taip pat kitus klausimus, įstatymų priskiriamus Reglamento reguliavimo sričiai.

2. Plungės rajono savivaldybė yra Lietuvos Respublikos teritorijos administracinių vienetų ir jų ribų įstatymo nustatytas valstybės teritorijos administracinis vienetas, kurio bendruomenė turi Lietuvos Respublikos Konstitucijos laiduotą savivaldos teisę, įgyvendinamą per to valstybės teritorijos administracinio vieneto nuolatinių gyventojų Lietuvos Respublikos rinkimų kodekso nustatyta tvarka išrinktus Tarybą ir merą. Plungės rajono savivaldybė (toliau – Savivaldybė) yra viešasis juridinis asmuo.

3. Savivaldybės taryba, meras, kolegija, komitetai ir komisijos, kiti Savivaldybės tarybos sudaryti dariniai savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu (toliau – Įstatymas), kitais įstatymais ir įstatymų įgyvendinamaisiais teisės aktais, Reglamentu.

4. Reglamentas tvirtinamas, keičiamas ar papildomas Savivaldybės tarybos sprendimu.

5. Reglamento sąvokos atitinka Įstatyme vartojamas sąvokas.

6. Savivaldybės tarybos patvirtinto Reglamento nuostatos galioja naujai išrinktai Savivaldybės tarybai.

**II SKYRIUS**

**SAVIVALDYBĖS TARYBOS KOMPETENCIJA IR ĮGALIOJIMAI**

7. Savivaldybės taryba veikia pagal įgaliojimus, nustatytus Lietuvos Respublikos vietos savivaldos įstatyme ir kituose įstatymuose.

8. Savivaldybės tarybos kompetencija yra išimtinė ir paprastoji:

8.1. išimtinei Savivaldybės tarybos kompetencijai priskirtų įgaliojimų Savivaldybės taryba negali perduoti jokiai kitai Savivaldybės institucijai ar įstaigai;

8.2. konkrečius įgaliojimus, Įstatyme priskirtus Savivaldybės tarybos paprastajai kompetencijai, Savivaldybės taryba, priimdama sprendimą, gali pavesti vykdyti Savivaldybės merui. Jeigu meras dėl viešųjų ir privačių interesų konflikto negali vykdyti Įstatyme nustatytų ir Savivaldybės tarybos jai perduotų įgaliojimų, šiuos įgaliojimus vykdo Savivaldybės taryba.

9. Savivaldybės taryba prižiūri subjektus, tiesiogiai įgyvendinančius valstybines (perduotas savivaldybėms) funkcijas. Savivaldybės tarybai teikiamose metinėse ar kitose ataskaitose turi būti teikiama informacija apie valstybinių (perduotų savivaldybėms) funkcijų įgyvendinimą. Savivaldybės taryba gali numatyti informacijos apie atskirų valstybinių (perduotų savivaldybėms) funkcijų įgyvendinimą / išklausymą. Tokios informacijos išklausymą Savivaldybės tarybos posėdyje gali inicijuoti komitetai / frakcijos / grupės. Prireikus, Savivaldybės taryba šiais klausimais gali priimti sprendimus.

10. Savivaldybės tarybos įgaliojimai prasideda, kai į pirmąjį posėdį susirenka išrinkti Savivaldybės tarybos nariai, ir baigiasi, kai į pirmąjį posėdį susirenka naujai kadencijai išrinkti Savivaldybės tarybos nariai.

11. Jeigu Savivaldybės tarybos rinkimų rezultatai pripažįstami negaliojančiais, ankstesnės kadencijos Savivaldybės tarybos įgaliojimai tęsiasi iki Savivaldybės tarybos, kuri bus išrinkta per pakartotinius Savivaldybės tarybos rinkimus, pirmojo posėdžio arba iki tiesioginio valdymo Savivaldybės teritorijoje įvedimo Lietuvos Respublikos tiesioginio valdymo Savivaldybės teritorijoje įstatymo nustatyta tvarka.

**III SKYRIUS**

**SAVIVALDYBĖS TARYBOS VEIKLOS FORMOS**

12. Savivaldybės taryba savo įgaliojimus įgyvendina kolegialiai Savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami.

13. Savivaldybės tarybos veikla tarp Savivaldybės tarybos posėdžių tęsiama Savivaldybės tarybos komitetuose, komisijose, Savivaldybės kolegijoje, Savivaldybės tarybos narių frakcijose, grupėse ir mišrioje grupėje, taip pat tarybos nariams priimant Savivaldybės nuolatinius gyventojus Reglamento XX skyriuje nustatyta tvarka.

*Punkto pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

14. Savivaldybės tarybos darbo tvarka nustatyta Įstatyme bei Reglamento VI, VII, VIII ir X skyriuose.

15. Savo politiniams tikslams įgyvendinti tarybos nariai gali jungtis į frakcijas ir grupes.

16. **Savivaldybės tarybos dauguma** – Savivaldybės tarybos narių frakcija (-os) ir (ar) Savivaldybės tarybos narių grupė (-ės), ir (ar) į jokią frakciją ar grupę nesusivieniję Savivaldybės tarybos nariai, Savivaldybės tarybos posėdyje viešu pareiškimu, įteiktu posėdžio pirmininkui, pateikusi (-ios) savo veiklos programą ir sudaryta (-os) iš daugiau kaip pusės visų Savivaldybės tarybos narių.

17. **Savivaldybės tarybos mažuma** – Savivaldybės tarybos daugumai nepriklausančios Savivaldybės tarybos narių frakcija (-os) ir (ar) Savivaldybės tarybos narių grupė (-ės), ir (ar) į jokią frakciją ar grupę nesusivieniję Savivaldybės tarybos nariai.

18. **Savivaldybės tarybos narių frakcija** – Savivaldybės tarybos nariai, Savivaldybės tarybos posėdyje viešu pareiškimu, įteiktu posėdžio pirmininkui, deklaravę, kad veiklą Savivaldybės taryboje tęsia susivieniję į frakciją. Frakciją sudaro ne mažiau kaip 2 Savivaldybės tarybos nariai. Tarybos narys gali būti tik vienos frakcijos nariu ir tuo pačiu metu negali būti Savivaldybės tarybos grupės nariu.

*Punkto pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

19. **Savivaldybės** **tarybos narių grupė** – ne mažiau kaip 2 susivieniję Savivaldybės tarybos nariai, nepriklausantys Savivaldybės tarybos narių frakcijai, Savivaldybės tarybos posėdyje viešu pareiškimu, įteiktu posėdžio pirmininkui, deklaravę, kad veiklą Savivaldybės taryboje tęsia grupėje.

20. **Savivaldybės tarybos opozicija** – Savivaldybės tarybos mažumai priklausančių ir Savivaldybės tarybos posėdyje viešu pareiškimu, įteiktu posėdžio pirmininkui, opozicinėmis pasiskelbusių Savivaldybės tarybos narių frakcijų, Savivaldybės tarybos narių grupių, į jokią frakciją ar grupę nesusivienijusių Savivaldybės tarybos narių visuma, pateikusi savo veiklos kryptis.

21. **Savivaldybės tarybos opozicijos lyderis** – daugiau nei pusės Savivaldybės tarybos narių, priklausančių Savivaldybės tarybos opozicijai, Savivaldybės tarybos posėdyje viešu pareiškimu, įteiktu posėdžio pirmininkui, deklaruotas Savivaldybės tarybos opozicijai atstovaujantis tarybos narys. Jis atlieka Įstatymu ir Reglamento IV skyriuje jam pavestas funkcijas, turi Įstatyme ir Reglamento IV skyriuje nustatytas teises.

*Punkto pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

22. **Mišri Savivaldybės tarybos narių grupė** – **ne mažiau kaip 2** Savivaldybės tarybos nariai, nesusivieniję į Savivaldybės tarybos narių frakciją ar Savivaldybės tarybos narių grupę.

**IV SKYRIUS**

**TARYBOS OPOZICIJOS LYDERIS**

23. Opozicijos lyderis atlieka jam Vietos savivaldos įstatymu ir šiuo Reglamentu numatytas funkcijas, įgyvendina Vietos savivaldos įstatymu ir šiuo Reglamentu nustatytas teises.

24. Opozicijos lyderio funkcijos:

24.1. atstovauti Savivaldybės tarybos opozicijai tarybos posėdžių, komitetų ir komisijų posėdžių metu;

24.2. atstovauti Savivaldybės tarybos opozicijai susitikimuose su nuolatiniais rajono gyventojais metu;

24.3. atstovauti Savivaldybės tarybos opozicijai ir kitais atvejais ir tokia apimtimi, kai opozicijos lyderis yra Savivaldybės tarybos opozicijos įgaliotas tą daryti.

25. Opozicijos lyderio teisės:

25.1. pateikti Savivaldybės tarybos posėdyje svarstytinus klausimus kartu su sprendimų projektais Savivaldybės tarybos posėdžių sekretoriui (-iams) Reglamento IX skyriuje nustatyta tvarka;

25.2. siūlyti Savivaldybės tarybos posėdžio metu tvirtinant posėdžio darbotvarkę tarybos sprendimu papildyti ar pakeisti parengtą Savivaldybės tarybos posėdžio darbotvarkės projektą, jeigu dėl siūlomų papildomai įtraukti klausimų sprendimų projektai yra įregistruoti ne vėliau kaip likus 24 valandoms iki posėdžio pradžios, išskyrus Įstatyme numatytas išimtis;

25.3. Savivaldybės tarybos posėdžio metu pirmam užduoti klausimus pranešėjams ir pirmam pasisakyti kiekvienu svarstomu darbotvarkės klausimu;

25.4. Savivaldybės tarybos mažumos valandos metu pirmam užduoti iki 2 klausimų;

25.5. siūlyti Savivaldybės kolegijai svarstyti Savivaldybės tarybos mažumos valandos ir Savivaldybės tarybos mažumos darbotvarkės svarstymo datas;

25.6. teikti siūlymus Savivaldybės tarybai ir merui įtraukti tarybos narius, valstybės tarnautojus, ekspertus, gyvenamųjų vietovių bendruomenių ir bendruomeninių organizacijų atstovus, kitus Savivaldybės bendruomenės narius į komisijų ir darbo grupių sudėtį;

25.7. teikti siūlymus Savivaldybės tarybai išklausyti Savivaldybės teritorijoje esančių valstybės institucijų atstovus;

25.8. teikti merui pastabas ir pasiūlymus dėl Savivaldybės biudžeto projekto.

**V SKYRIUS**

**SAVIVALDYBĖS TARYBOS PIRMASIS POSĖDIS**

26. Savivaldybės tarybos posėdis yra teisėtas, jeigu jame dalyvauja daugiau kaip pusė išrinktų Savivaldybės tarybos narių.

27. Pirmąjį išrinktos naujos Savivaldybės tarybos posėdį šaukia Savivaldybės rinkimų komisijos pirmininkas ne anksčiau kaip ankstesnės kadencijos Savivaldybėstarybos įgaliojimų paskutinę dieną ir ne vėliau kaip praėjus 7 kalendorinėms dienoms nuo ankstesnės kadencijos Savivaldybės tarybos įgaliojimų paskutinės dienos, kuri nustatoma vadovaujantis Konstitucijos 119 straipsniu, o jeigu Savivaldybės tarybos rinkimai vyko įsteigtoje naujoje savivaldybėje arba savivaldybėje, kurios teritorijoje buvo įvestas tiesioginis valdymas ar buvo surengti pakartotiniai rinkimai Lietuvos Respublikos rinkimų kodekso 14 straipsnyje numatytu atveju, – ne vėliau kaip per 2 savaites po galutinių rinkimų rezultatų paskelbimo dienos. Šiam posėdžiui pirmininkauja Savivaldybės rinkimų komisijos pirmininkas arba jo įgaliotas Savivaldybės rinkimų komisijos narys. Apie pirmojo posėdžio sušaukimo laiką ir vietą Savivaldybės rinkimų komisijos pirmininkas ne vėliau kaip prieš 14 kalendorinių dienų paskelbia Savivaldybės interneto svetainėje.

28. Jeigu Savivaldybės rinkimų komisijos pirmininkas išrinktos naujos Savivaldybės tarybos pirmojo posėdžio nesušaukia iki Įstatymo 17 straipsnio 2 dalyje bei Reglamento 27 punkte nustatyto termino pabaigos, suėjus nustatytam terminui, Savivaldybės tarybos posėdį ne vėliau kaip per 5 kalendorines dienas šaukia Vyriausioji rinkimų komisija. Šiuo atveju posėdžiui pirmininkauja Vyriausiosios rinkimų komisijos paskirtas Vyriausiosios rinkimų komisijos narys.

29. Pirmajam ir kitiems išrinktos naujos Savivaldybės tarybos posėdžiams, iki prisiekia išrinkti tarybos nariai ir meras, pirmininkauja Įstatymo 17 straipsnio 2 ir 3 dalyse bei Reglamento 27 ir 28 punktuose nustatyti asmenys. Prisiekus tarybos nariams ir merui, toliau posėdžiui pirmininkauja meras.

30. Pirmajame išrinktos naujos Savivaldybės tarybos posėdyje:

30.1. prisiekia Savivaldybės tarybos nariai;

30.2. prisiekia meras;

30.3. gali būti priimami kiti sprendimai, užtikrinantys Savivaldybės institucijų ir Savivaldybės tarybos sudaromų komitetų, komisijų veiklą.

31. Pirmajame išrinktos naujos Savivaldybės tarybos posėdyje posėdžio pirmininkui gali būti įteikiami vieši pareiškimai dėl Savivaldybės tarybos narių vienijimosi į Savivaldybės tarybos narių frakcijas ir (ar) grupes, dėl Savivaldybės tarybos daugumos ir Savivaldybės tarybos opozicijos sudarymo.

32. Per 2 mėnesius nuo pirmojo išrinktos naujos Savivaldybės tarybos posėdžio sušaukimo dienos turi būti sudaryti Savivaldybės tarybos komitetai ir paskirti šių komitetų pirmininkai, sudarytos Įstatyme bei Reglamento 225 punkte nustatytos komisijos ir paskirti šių komisijų pirmininkai.

33. Nustatomas toks išrinkto Savivaldybės tarybos nario priesaikos tekstas:

„Aš, (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai ir garbingai atlikti savo pareigas ir susilaikyti nuo veiksmų, pažeidžiančių savivaldybės gyventojų teises ir viešuosius interesus. Tepadeda man Dievas!“.

*Punkto pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

34. Prisiekti leidžiama ir be paskutinio sakinio.

35. Savivaldybės tarybos nario priesaikos priėmimo tvarka:

35.1. išrinkto Savivaldybės tarybos nario priesaiką priima Savivaldybės rinkimų komisijos pirmininkas arba jo įgaliotas Savivaldybės rinkimų komisijos narys;

35.2. išrinktas Savivaldybės tarybos narys prisiekia stovėdamas priešais priesaiką priimantį asmenį – padėjęs ranką ant Konstitucijos, perskaito priesaikos tekstą;

35.3. prisiekęs Savivaldybės tarybos narys pasirašo vardinį priesaikos lapą;

35.4. nustatytas priesaikos tekstas netaisomas ir nekeičiamas. Šios nuostatos nesilaikymas, taip pat atsisakymas pasirašyti vardinį priesaikos lapą arba pasirašymas su išlyga reiškia, kad Savivaldybės tarybos narys neprisiekė;

35.5. vardiniai priesaikos lapai perduodami priesaiką priėmusiam asmeniui, šis juos patikrina ir paskelbia Savivaldybės tarybos narių, įgijusių visas tarybos nario teises ir pareigas, vardus ir pavardes;

35.6. išrinktas Savivaldybės tarybos narys turi prisiekti tame posėdyje, kuriame jis dalyvauja pirmą kartą po Savivaldybės tarybos rinkimų. Kai Savivaldybės tarybos narys prisiekia ne pirmajame Savivaldybės tarybos posėdyje, priesaiką priima Lietuvos Respublikos vyriausiosios rinkimų komisijos narys pagal Vyriausiosios rinkimų komisijos pirmininko pavedimą.

36. Išrinktas Savivaldybės tarybos narys, Įstatymo nustatyta tvarka neprisiekęs arba prisiekęs su išlyga, Vyriausiosios rinkimų komisijos sprendimu netenka Savivaldybės tarybos nario mandato. Šis Vyriausiosios rinkimų komisijos sprendimas gali būti skundžiamas Lietuvos vyriausiajam administraciniam teismui.

37. Prisiekusiam Savivaldybės tarybos nariui priesaiką priėmęs asmuo įteikia Savivaldybės tarybos nario pažymėjimą.

38. Draudžiama Savivaldybės tarybos narį persekioti už jo balsavimą ar pareikštą nuomonę Savivaldybės tarybos, jos komitetų, komisijų ar Savivaldybės kolegijos posėdžiuose. Už asmens įžeidimą ar šmeižtą, už asmens garbę ir orumą žeminančios ir tikrovės neatitinkančios informacijos paskleidimą Savivaldybės tarybos narys atsako įstatymų nustatyta tvarka.

39. Nustatomas toks išrinkto mero priesaikos tekstas:

„Aš, (vardas, pavardė), prisiekiu gerbti ir vykdyti Lietuvos Respublikos Konstituciją ir įstatymus, sąžiningai ir garbingai atlikti savo pareigas ir susilaikyti nuo veiksmų, pažeidžiančių savivaldybės gyventojų teises ir viešuosius interesus. Tepadeda man Dievas!“.

*Punkto pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

40. Prisiekti leidžiama ir be paskutinio sakinio.

41. Mero priesaikos priėmimo tvarkai *mutatis mutandis* taikomos normos, nustatančios tarybos nario priesaikos priėmimo tvarką.

42. Meras, Įstatymo nustatyta tvarka neprisiekęs arba prisiekęs su išlyga, Vyriausiosios rinkimų komisijos sprendimu netenka mero mandato. Šis Vyriausiosios rinkimų komisijos sprendimas gali būti skundžiamas Lietuvos vyriausiajam administraciniam teismui.

43. Prisiekusiam merui priesaiką priėmęs asmuo įteikia Savivaldybės mero pažymėjimą.

**VI SKYRIUS**

**KITI SAVIVALDYBĖS TARYBOS POSĖDŽIAI**

44. Kitus Savivaldybės tarybos posėdžius prireikus, ne rečiau kaip kas 3 mėnesiai, šaukia meras, o kai jis negali eiti pareigų arba jo nėra, – laikinai Savivaldybės tarybos paskirtas tarybos narys (toliau – paskirtas tarybos narys). Savivaldybės tarybos posėdžiams pirmininkauja meras, o kai jis negali eiti pareigų arba jo nėra, – laikinai paskirtas Tarybos narys. Meras, o kai jis negali eiti pareigų arba jo nėra, – laikinai paskirtas tarybos narys privalo sušaukti Savivaldybės tarybos posėdį, jeigu to raštu reikalauja ne mažiau kaip 1/3 Savivaldybės tarybos narių, ne vėliau kaip per 2 savaites nuo tarybos narių reikalavimo gavimo. Jeigu per nustatytą laiką meras ar laikinai paskirtas tarybos narys Savivaldybės tarybos posėdžio nesušaukia, jį gali šaukti ne mažiau kaip 1/3 tarybos narių.

45. Savivaldybės tarybos posėdyje svarstytinus klausimus kartu su sprendimų projektais Savivaldybės tarybos posėdžių sekretoriui (-iams) Reglamento IX skyriuje nustatyta tvarka pateikia meras, komitetai, komisijos, tarybos nariai, frakcijos, grupės, į jokią frakciją ar grupę nesusivieniję Savivaldybės tarybos nariai, Savivaldybės kolegija, opozicijos lyderis, savivaldybės kontrolierius. Su sprendimų projektais pateikiamas aiškinamasis raštas, kuriame nurodomi sprendimo projekto tikslai, uždaviniai, siūlomos teisinio reguliavimo nuostatos, laukiami rezultatai, lėšų poreikis ir šaltiniai, kiti sprendimui priimti reikalingi pagrindimai, skaičiavimai ar paaiškinimai, ir sprendimo projekto lyginamasis variantas, jeigu teikiamas sprendimo pakeitimo projektas.

46. Savivaldybės tarybos posėdžius, komitetus, merą, kiek mero veikla susijusi su Savivaldybės tarybos posėdžiais, aptarnauja, ~~taip pat~~**rengia** Savivaldybės tarybos sprendimų projektus, **vertina Savivaldybės tarybos sprendimų projektų atitiktį Vietos savivaldos įstatyme ir Reglamente nustatytiems reikalavimams Savivaldybės tarybos posėdžių sekretorius (-iai).** Padėti jam (jiems) atlikti priskirtas funkcijas jis (jie) gali pasitelkti Savivaldybės administraciją.

47. Savivaldybės tarybos posėdžiuose svarstomi tik tie klausimai, dėl kurių Reglamento IX skyriuje nustatyta tvarka yra pateikti pagal suteiktus įgaliojimus komitete apsvarstyti sprendimų projektai. Sprendimų projektų svarstymas komitete nėra privalomas Įstatymo 17 straipsnio 25 dalyje ir Reglamento 102.3.2 papunktyje numatytu atveju. Pateikti sprendimų projektai yra registruojami Reglamento IX skyriuje nustatyta tvarka ir ne vėliau kaip artimiausią darbo dieną po registracijos paskelbiami Savivaldybės interneto svetainėje.

48. Savivaldybės tarybos posėdžio darbotvarkės projektą sudaro meras. Jeigu sprendimo projektas yra užregistruotas ne vėliau kaip likus 4 darbo dienoms iki Savivaldybės tarybos posėdžio, tokius svarstytinus klausimus kartu su įregistruotais sprendimų projektais meras privalo įtraukti į posėdžio darbotvarkės projektą. Savivaldybės tarybos posėdžio darbotvarkės projektas ne vėliau kaip likus 3 darbo dienoms iki Savivaldybės tarybos posėdžio paskelbiamas Savivaldybės interneto svetainėje.

49. Savivaldybės tarybos posėdžio metu tvirtinant posėdžio darbotvarkę parengtas Savivaldybės tarybos posėdžio darbotvarkės projektas gali būti papildytas ar pakeistas Savivaldybės tarybos sprendimu komiteto, komisijos, frakcijos, grupės, mišrios grupės, Savivaldybės kolegijos, opozicijos lyderio ar 1/3 dalyvaujančių posėdyje tarybos narių siūlymu, jeigu dėl siūlomų papildomai įtraukti klausimų sprendimų projektai yra įregistruoti ne vėliau kaip likus 24 valandoms iki posėdžio pradžios. Ši nuostata netaikoma siūlymams, susijusiems su norminio pobūdžio sprendimų projektų pateikimu, siūlymams, susijusiems su vicemero (-ų), Kontrolės komiteto ar Įstatyme bei Reglamento 225 punkte nustatytų komisijų pirmininkų kandidatūrų pateikimu, taip pat siūlymams, susijusiems su nepasitikėjimo vicemeru, Savivaldybės administracijos direktoriumi, Kontrolės komiteto ir Įstatyme nustatytos komisijos pirmininku pareiškimu. Ekstremaliųjų įvykių, atitinkančių Vyriausybės patvirtintus kriterijus, atvejais meras teikia Savivaldybės tarybai svarstyti klausimą ir siūlo priimti sprendimą skubos tvarka.

50. Apie Savivaldybės tarybos posėdžio laiką, svarstyti parengtus ir Reglamento IX skyriuje nustatyta tvarka įregistruotus klausimus kartu su sprendimų projektais meras, o kai jis negali eiti pareigų arba jo nėra, – laikinai paskirtas tarybos narys ne vėliau kaip likus 3 darbo dienoms iki posėdžio pradžios Reglamento IX skyriuje nustatyta tvarka praneša visiems tarybos nariams, gyventojams, seniūnui ir seniūnaičiui, kai svarstomi klausimai yra susiję su jų atstovaujama gyvenamosios vietovės bendruomene, taip pat seniūnui ir vietos gyventojų apklausos iniciatyvinės grupės atstovui (-ams), kai svarstomi vietos gyventojų apklausos rezultatai ar klausimai dėl vietos gyventojų apklausai pateikto (-ų) klausimo (-ų).

51. Savivaldybės tarybos sprendimai priimami posėdyje dalyvaujančių tarybos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek **prieš, taip pat kai balsų už gauta tiek pat, kiek** prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas Reglamento 139.6 **papunktyje** nustatyta tvarka. Dėl Savivaldybės tarybos posėdžiuose svarstomų klausimų balsuojama atvirai, išskyrus atvejus, kai sprendžiamas Savivaldybės tarybos nario, mero įgaliojimų netekimo nesuėjus terminui klausimas. Slaptas balsavimas Reglamento 146–158 punktuose nustatyta tvarka galimas ir tais atvejais, kai skiriami Kontrolės komiteto pirmininkas, Kontrolės komiteto pirmininko pavaduotojas, Etikos komisijos pirmininkas, Antikorupcijos komisijos pirmininkas, sprendžiamas nepasitikėjimo Kontrolės komiteto pirmininku, Kontrolės komiteto pirmininko pavaduotoju, Etikos komisijos pirmininku, Antikorupcijos komisijos pirmininku klausimas. Duomenys apie kiekvieno tarybos nario balsavimą, išskyrus atvejus, kai balsuojama slaptai, yra vieši. Kiekvieno tarybos nario balsavimo rezultatai turi būti saugomi informacinėse laikmenose ir skelbiami Savivaldybės interneto svetainėje.

52. Savivaldybės tarybos narys prieš pradedant Savivaldybės tarybos posėdyje svarstyti klausimą, kuris jam sukelia interesų konfliktą, privalo informuoti Savivaldybės tarybą apie esamą interesų konfliktą, pareikšti apie nusišalinimą ir, jeigu Savivaldybės taryba nusišalinimą priima, jokia forma nedalyvauti toliau svarstant šį klausimą. Savivaldybės taryba gali motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo nepriimti ir įpareigoti tarybos narį dalyvauti toliau svarstant šį klausimą. Savivaldybės taryba dėl sprendimo dėl tarybos nario pareikšto nusišalinimo nepriėmimo balsuoja prieš pradėdama svarstyti klausimą, kuris tarybos nariui sukelia interesų konfliktą. Duomenys apie sprendimą nepriimti pareikšto nusišalinimo kartu su svarstyto klausimo balsavimo rezultatais skelbiami Savivaldybės interneto svetainėje ir per 5 darbo dienas nuo sprendimo priėmimo dienos elektroninėmis priemonėmis pateikiami Vyriausiajai tarnybinės etikos komisijai jos nustatyta tvarka.

53. Savivaldybės tarybos narys negali dalyvauti rengiant, svarstant ar priimant sprendimą, kai sprendžiami su juo ar jam artimais asmenimis susiję turtiniai ar finansiniai klausimai arba kai jo dalyvavimas galėtų sukelti viešųjų ir privačių interesų konfliktą. Jis turi pareikšti apie nusišalinimą tokia tvarka:

53.1. gavęs Savivaldybės tarybos sprendimo projektą, Savivaldybės tarybos, kolegijos, komiteto ar komisijos posėdžio darbotvarkę arba kitą informaciją apie rengiamą sprendimą, galintį sukelti viešųjų ir privačių interesų konfliktą, ~~turėtų~~ **gali** iš anksto Savivaldybės tarybos posėdžių sekretoriui ar Savivaldybės administracijos padaliniui, techniškai aptarnaujančiam Savivaldybės tarybą (toliau – padalinys, techniškai aptarnaujantis Savivaldybės tarybą)pateikti pranešimą **raštu** apie galimą interesų konfliktą, nurodant jį keliančias aplinkybes ir pareikšti apie nusišalinimą. Savivaldybės tarybos posėdžių sekretorius ar padalinys, techniškai aptarnaujantis Savivaldybės tarybą iki posėdžio apie gautą Savivaldybės tarybos nario nusišalinimą praneša Savivaldybės tarybos ar atitinkamo komiteto, kolegijos ar komisijos pirmininkui;

53.2. Savivaldybės tarybos, kolegijos, komitetų, komisijų, tarybų posėdžiuose, darbo grupių pasitarimuose prieš pradedant svarstyti ~~interesų konfliktą keliantį klausimą~~**, klausimus, žodžiu** informuoja dalyvaujančius asmenis apie esamą interesų konfliktą, nurodo jį keliančias aplinkybes, pareiškia apie nusišalinimą, **išeina iš patalpos ir** nedalyvauja balsavimo procedūroje dėl nusišalinimo priėmimo (nepriėmimo). ~~o jeigu~~ **Jei** pareikštas nusišalinimas priimamas, **tarybos narys** išeina iš patalpos ir nedalyvauja svarstant interesų konfliktą keliantį klausimą. Kiekvienas nusišalinimo priėmimo (nepriėmimo) atvejis turi būti svarstomas individualiai (atskirai), įvertinant visas pateiktas aplinkybes, galinčias lemti interesų konfliktą. Balsavimo dėl Savivaldybės tarybos nario nusišalinimo priėmimo (nepriėmimo) rezultatai įrašomi į posėdžio protokolą. Savivaldybės taryba, kolegija, komitetas, komisija ar darbo grupė motyvuotu sprendimu, vadovaudamiesi Vyriausiosios tarnybinės etikos patvirtintais kriterijais, gali pareikšto nusišalinimo nepriimti ir įpareigoti Savivaldybės tarybos narį toliau dalyvauti svarstant klausimą ir priimant sprendimą. ~~Balsavimas dėl tarybos nario nusišalinimo nepriėmimo vyksta prieš pradedant svarstyti klausimą, kuris tarybos nariui sukelia interesų konfliktą;~~

53.3. Savivaldybės tarybos posėdžio protokole pažymimas Savivaldybės tarybos narių nusišalinimo priėmimo (nepriėmimo) faktas; turi būti nurodoma, kas, dėl kokios priežasties ir nuo kurio klausimo nusišalino, kada išėjo ir kada sugrįžo į posėdžių salę; balsavimo rezultatai dėl Savivaldybės tarybos nario nusišalinimo priėmimo (nepriėmimo). **Duomenys apie sprendimą nepriimti pareikšto nusišalinimo kartu su svarstyto klausimo balsavimo rezultatais skelbiami Savivaldybės interneto svetainėje www.plunge.lt ir per 5 darbo dienas nuo sprendimo priėmimo dienos elektroninėmis priemonėmis pateikiami Vyriausiajai tarnybinės etikos komisijai;**

53.4. iš elektroninio balsavimo įrenginio ištraukti elektroninio balsavimo kortelę ir išeiti iš posėdžių salės; vykstant nuotoliniam posėdžiui, tarybos narys turi būti atsijungęs ir nedalyvauti klausimo svarstyme;

53.5. kai sprendimas yra susijęs su daugumos Savivaldybės tarybos narių privačiais interesais, sprendimas (jeigu tai įmanoma) turėtų būti išskaidomas į dalis, dėl kiekvienos dalies balsuojama atskirai, o Savivaldybės tarybos narys privalo nusišalinti nuo tos sprendimo dalies, kuria yra suinteresuotas. Kai tokio sprendimo neįmanoma išskaidyti į dalis, o sprendimas yra susijęs su daugumos Savivaldybės tarybos narių privačiais interesais ir jiems nusišalinus sprendimą priimti būtų neįmanoma Savivaldybės tarybos nariai balsų dauguma gali nuspręsti dalyvauti tolesnėje procedūroje ir klausimą spręsti iš esmės.

54. Tarybos narių užduodamų klausimų ir pasisakymų trukmė nustatyta Reglamento 124, 125 ir 128 punktuose. Opozicijos lyderis turi pirmumo teisę užduoti klausimų ir pasisakyti tarybos posėdyje svarstomais klausimais.

55. Savivaldybės tarybos posėdžiai yra atviri. Posėdžio pirmininkas turi teisę leisti posėdyje kalbėti kviestiesiems asmenims. Jeigu Savivaldybės tarybos posėdyje svarstomas klausimas yra susijęs su kitais posėdyje dalyvaujančiais asmenimis, jiems leidžiama užduoti klausimų pranešėjams ir kalbėti Reglamento 116, 117 punktuose nustatyta tvarka. Savivaldybės tarybos nustatyta tvarka tarybos posėdžiai tiesiogiai transliuojami Savivaldybės interneto svetainėje.

56. Kai posėdyje svarstomas klausimas, kuriame yra valstybės, tarnybos, komercinę paslaptį sudarančios informacijos, ar su asmens duomenimis ir (ar) privačiu gyvenimu susijęs klausimas, Savivaldybės taryba juos nagrinėja uždarame posėdyje.

57. Esant uždaram Savivaldybės tarybos posėdžiui, Savivaldybės tarybos sprendimu daromas jo vaizdo ir garso įrašas perkeliamas į Savivaldybės tarybos posėdžių vaizdo ir garso įrašų duomenų archyvą, bet neviešinamas visuomenei.

58. Savivaldybės tarybos posėdžių duomenys Savivaldybės interneto svetainėje skelbiami tarybos kadencijos laikotarpiui.

59. Savivaldybės tarybos posėdžių archyvinė vaizdo ir garso medžiaga saugoma 10 metų Savivaldybės serveryje ir kitose laikmenose.

60. Savivaldybės tarybos posėdžiai protokoluojami. Posėdžių protokolus ir Savivaldybės tarybos sprendimus privalo pasirašyti tam posėdžiui pirmininkavęs meras, jeigu nepasinaudoja Įstatymo 28 straipsnyje nustatyta teise, arba Savivaldybės tarybos paskirtas tarybos narys. Savivaldybės tarybos posėdžių protokolus turi pasirašyti ir Savivaldybės tarybos posėdžių sekretorius, o jeigu jo nėra, – mero paskirtas valstybės tarnautojas arba Savivaldybės administracijos darbuotojas, dirbantis pagal darbo sutartį. Posėdžio protokolas Savivaldybės interneto svetainėje paskelbiamas ne vėliau kaip per 7 darbo dienas po Savivaldybės tarybos posėdžio.

61. Posėdžio protokole nurodoma: Savivaldybės tarybos pavadinimas, posėdžio vieta ir laikas, posėdžio eilės numeris, posėdžio pirmininko ir sekretoriaus  vardas ir pavardė, posėdyje dalyvavusių tarybos narių skaičius ir nedalyvavusių tarybos narių vardinis sąrašas, posėdyje dalyvavusių svečių ir kviestų asmenų sąrašas, posėdžio darbotvarkė, kiekvieno klausimo pranešėjo ir papildomo pranešėjo vardas, pavardė, diskusijose dalyvavusių asmenų vardai ir pavardės, taip pat pranešėjams ir papildomiems pranešėjams pateikusių klausimus ar paklausimus (raštu ar žodžiu) asmenų vardai ir pavardės, trumpas šių kalbų ir paklausimų išdėstymas*.*Prie protokolo pridedamas priimtų sprendimų sąrašas, nurodant balsavimo rezultatus, bei posėdžio garso įrašas elektronine laikmena.

62. Savivaldybės tarybos priimti sprendimai pasirašomi ne vėliau kaip per 3 darbo dienas, o posėdžio protokolas kartu su priedais pasirašomas ne vėliau kaip per 7 darbo dienas po įvykusio posėdžio.

63. Savivaldybės tarybos nariai dėl protokolo gali pareikšti pretenzijas artimiausiame Savivaldybės tarybos posėdyje.

64. Tarybos nariai ir Savivaldybės gyventojai su tarybos posėdžio darbotvarke, priimtais tarybos sprendimais ir jų priedais bei posėdžių protokolais gali susipažinti Savivaldybės interneto svetainėje www.plunge.lt arba kreipdamiesi su prašymu į Savivaldybės tarybos posėdžių sekretorių ar į padalinį, techniškai aptarnaujantį Savivaldybės tarybą.

*Punkto pakeitimai:*

*Nr.* [*T1-333*](https://www.e-tar.lt/portal/legalAct.html?documentId=70074ed0a0a111eea5a28c81c82193a8)*, 2023-12-21, paskelbta TAR 2023-12-22, i. k. 2023-25111*

65. Informaciją apie priimtus teisės aktus (per DVS sistemą) Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą, teikia sprendimų projektų rengėjams, kurie prireikus jų nuorašus kartu su lydraščiais perduoda suinteresuotoms institucijoms.

66. Savivaldybės atstovaujamosios ir vykdomosios institucijų priimti norminiai teisės aktai, taip pat Savivaldybės mero priimti teisės aktai, kuriuos skelbti Teisės aktų registre privaloma pagal teisės aktus, oficialiai skelbiami Teisės aktų registre (toliau – TAR) Teisėkūros pagrindų įstatymo nustatyta tvarka ir Savivaldybės interneto svetainėje www.plunge.lt. Norminių teisės aktų įsigaliojimo tvarką nustato Teisėkūros pagrindų įstatymas.

67. Savivaldybės atstovaujamosios ir vykdomosios institucijų, Savivaldybės mero priimti teisės taikymo aktai (individualūs teisės aktai) įsigalioja jų pasirašymo dieną, jeigu pačiuose teisės aktuose nenustatyta vėlesnė jų įsigaliojimo data.

68. Už tarybos sprendimų paskelbimą atsakingas Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą.

69. Tarybos sprendimų rengimo dokumentai saugomi pas Savivaldybės tarybos posėdžių sekretorių (-ius) ar padalinyje, techniškai aptarnaujančiame Savivaldybės tarybą.

70. Savivaldybės tarybos posėdžių metu daromas garso ir vaizdo įrašas. Savivaldybės tarybos posėdžių garso ir vaizdo įrašai, siekiant veiklos viešumo ir skaidrumo, yra vieši ir Lietuvos Respublikos dokumentų ir archyvų įstatymo nustatyta tvarka saugomi informacinėse laikmenose ir skelbiami Savivaldybės interneto svetainėje. Savivaldybės tarybos posėdžių garso ir vaizdo įrašai neskelbiami viešai, kai tai gali atskleisti valstybės, tarnybos ar komercinę paslaptį, pažeisti fizinių asmenų teisę į privataus gyvenimo neliečiamumą ir teisę į asmens duomenų apsaugą.

71. Ne rečiau kaip kartą per pusę metų vieno iš Savivaldybės tarybos posėdžių pabaigoje yra organizuojama Savivaldybės tarybos mažumos valanda. Jos metu Savivaldybės tarybos mažumos atstovai turi teisę užduoti klausimų merui, vicemerui (-ams), **Savivaldybės** administracijos direktoriui, komitetų pirmininkams, komisijų pirmininkams ir gauti į juos atsakymus. Jeigu posėdžio dieną nurodyti asmenys eina pareigas, jie Savivaldybės tarybos mažumos valandoje privalo dalyvauti ir atsakyti į jiems užduotus klausimus. Savivaldybės tarybos mažumos valanda trunka ne trumpiau kaip vieną valandą. Pirmiausia teisę užduoti iki dviejų klausimų turi opozicijos lyderis, po to – kiti Savivaldybės tarybos mažumos atstovai. Savivaldybės tarybos mažumos atstovams uždavus visus klausimus, jeigu Savivaldybės taryba nenusprendžia kitaip, sudaroma galimybė Savivaldybės tarybos daugumos atstovams užduoti klausimų. **Tarybos nariams uždavus klausimų, skiriamas laikas tarybos narių pareiškimams. Pareiškimo trukmė negali būti ilgesnė kaip 5 minutės, kalbėtojų skaičius neribojamas.**

72. Jeigu Savivaldybės tarybos mažumos valanda trunka ilgiau nei vieną valandą, tačiau bendras Savivaldybės tarybos posėdžio laikas neviršija tarybos posėdžio laikui numatyto maksimalaus 7 valandų laiko limito, Savivaldybės tarybos posėdžio pirmininkas su Tarybos pritarimu gali pratęsti Savivaldybės tarybos mažumos valandos laiką. Jeigu Savivaldybės tarybos mažumos valanda viršija Savivaldybės tarybos posėdžio laikui numatyto maksimalaus laiko limitą, Savivaldybės tarybos posėdžio pirmininkas su Savivaldybės tarybos pritarimu perkelia Savivaldybės tarybos mažumos valandą į kitą eilinį tarybos posėdį. Šiuo atveju tarybos mažumos valandos pratęsimui skiriamas laikas Savivaldybės tarybos posėdžio pabaigoje.

73. Kartą per pusę metų į vieną Savivaldybės tarybos posėdžio darbotvarkę įtraukti klausimus turi teisę Savivaldybės tarybos mažuma. Į darbotvarkę privalomai įtraukiami ir svarstomi visi Savivaldybės tarybos mažumos siūlomi klausimai, atitinkantys Įstatymo 17 straipsnyje ir Reglamento VI skyriuje nustatytus reikalavimus. Jeigu Savivaldybės tarybos posėdis baigiasi anksčiau negu apsvarstomi visi Savivaldybės tarybos mažumos pateikti sprendimų projektai, neapsvarstyti Savivaldybės tarybos mažumos projektai turi būti įtraukiami į kito artimiausio Savivaldybės tarybos posėdžio darbotvarkę.

74. Pirmiausia teisę užduoti iki dviejų klausimų turi opozicijos lyderis, po to – kiti tarybos mažumos atstovai. Savivaldybės tarybos mažumos atstovams uždavus visus klausimus, jeigu Taryba nenusprendžia kitaip, sudaroma galimybė tarybos daugumos atstovams užduoti klausimų.

75. Savivaldybės tarybos mažumos valandoje užduoti klausimai ir atsakymai yra protokoluojami.

**VII SKYRIUS**

**NUOTOLINIŲ POSĖDŽIŲ ORGANIZAVIMO TVARKA**

76. Jeigu dėl nepaprastosios padėties, ekstremaliosios situacijos ar karantino Savivaldybės tarybos posėdžiai negali vykti Savivaldybės tarybos nariams posėdyje dalyvaujant fiziškai, Savivaldybės tarybos posėdžiai gali vykti nuotoliniu būdu realiuoju laiku elektroninių ryšių priemonėmis (toliau – nuotolinis būdas). Nuotoliniu būdu vyksiančiame Savivaldybės tarybos posėdyje svarstytini sprendimų projektai rengiami ir posėdis vyksta laikantis visų Įstatymo 17 straipsnyje ir Reglamento šiame skyriuje nustatytų reikalavimų ir užtikrinant Įstatyme 17 skyriuje nustatytas tarybos nario teises. Nuotoliniu būdu priimant Savivaldybės tarybos sprendimus, turi būti užtikrinamas tarybos nario tapatybės ir jo balsavimo rezultatų nustatymas. Nuotoliniu būdu vykstančiame Savivaldybės tarybos posėdyje svarstant klausimą, dėl kurio Įstatymas nustato slaptą balsavimą, klausimo svarstymas vyksta nuotoliniu būdu, o sprendimo priėmimui klausimo svarstyme daroma pertrauka, kurios metu fiziškai vykdomas slaptas balsavimas. Įvykus slaptam balsavimui, klausimo svarstymas tęsiamas nuotoliniu būdu priimant sprendimą pagal slapto balsavimo rezultatus.

77. Nuotoliniu būdu Savivaldybės tarybos posėdžiai organizuojami ir vyksta laikantis visų Savivaldybės tarybos posėdžiams organizuoti keliamų reikalavimų, išskyrus šiame skyriuje nurodytas išimtis.

78. Apie šaukiamo nuotolinio Savivaldybės tarybos posėdžio formą tarybos nariai ir visuomenė informuojami viešai, paskelbiant apie tai Savivaldybės interneto svetainėje www.plunge.lt kartu su Savivaldybės tarybos posėdžio darbotvarkės projektu.

79. Prisijungimas prie nuotolinio Savivaldybės tarybos posėdžio vyksta naudojant posėdžio dieną sugeneruotą nuorodą, kurią Savivaldybės tarybos posėdžio sekretorius (-iai) ar padalinys, techniškai aptarnaujantis Savivaldybės tarybą, persiunčia į tarybos narių kompiuterines skaitmenines laikmenas ne vėliau kaip prieš 2 valandas iki posėdžio pradžios.

80. Jungdamiesi į Savivaldybės tarybos posėdį, tarybos narys ir kiti posėdyje dalyvaujantys asmenys privalo identifikuotis, nurodydami savo vardą, pavardę bei vaizdu.

81. Savivaldybės tarybos posėdžių sekretorius užtikrina, kad į Savivaldybės tarybos posėdį patektų tik savo tapatybę identifikavę tarybos nariai ir užsiregistravę kiti, posėdyje dalyvauti turintys asmenys.

82. Nuotolinio Savivaldybės tarybos posėdžio metu tarybos nariai privalo naudoti vaizdo kameras ir realiu laiku transliuoti savo atvaizdą. Tarybos nario balsas neįskaitomas, jeigu sprendimo priėmimo metu (balsavimo metu) nėra tiesioginės jo vaizdo transliacijos.

83. Po kiekvieno balsavimo dėl konkretaus Savivaldybės tarybos sprendimo projekto Savivaldybės tarybos posėdžių sekretorius praneša balsų skaičių ir jų pasiskirstymą, o Savivaldybės tarybos posėdžio pirmininkas paskelbia apie priimtą (nepriimtą) Savivaldybės tarybos sprendimą.

84. Balsavimas vyksta kiekvienam tarybos nariui viešai pasakant arba įrašant savo balsavimo rezultatą posėdžio platformos žinučių lange. Tokiu atveju Savivaldybės tarybos posėdžių sekretorius suskaičiuoja ir informuoja Savivaldybės tarybos posėdžio pirmininką apie balsus ir jų pasiskirstymą, o Savivaldybės tarybos posėdžio pirmininkas paskelbia apie priimtą (nepriimtą) Savivaldybės tarybos sprendimą.

85. Jei dėl techninių kliūčių pradėtą nuotolinį posėdį neįmanoma tęsti, parengiamas įvykusios nuotolinio Savivaldybės tarybos posėdžio dalies protokolas, o likę Savivaldybės tarybos posėdžio klausimai perkeliami į artimiausią Savivaldybės tarybos posėdį.

86. Šiame skyriuje nustatyta tvarka taip pat taikoma nuotoliniu ar mišriu būdu organizuojamiems Savivaldybės tarybos komitetų, kolegijos ir komisijų posėdžiams.

*Punkto pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**VIII SKYRIUS**

**NEEILINIAI SAVIVALDYBĖS TARYBOS POSĖDŽIAI**

87. Neeiliniai tarybos posėdžiai:

87.1. skubiai spręstiniems klausimams nagrinėti gali būti šaukiamas neeilinis Savivaldybės tarybos posėdis. Posėdį šaukia ir jo darbotvarkę sudaro meras, o kai jo nėra – paskirtas tarybos narys. Neeilinis Savivaldybės tarybos posėdis šaukiamas vadovaujantis Įstatymu ir šiame Reglamente nustatyta sprendimų projektų rengimo, registravimo, darbotvarkės sudarymo, visuomenės, tarybos narių ir Vyriausybės atstovo informavimo apie Savivaldybės tarybos posėdį tvarka bei laikantis Įstatymo ir Reglamento nustatytų terminų;

87.2. neeilinius Savivaldybės tarybos posėdžius šaukia meras, o kai jo nėra, – paskirtas tarybos narys savo iniciatyva, komiteto, kolegijos ar Administracijos direktoriaus siūlymu arba 1/3 tarybos narių reikalavimu;

87.3. jeigu ne mažiau kaip 1/3 visų tarybos narių nusprendžia šaukti Savivaldybės tarybos posėdį, jie rašo merui pareiškimą, nurodydami Savivaldybės tarybos posėdžio sušaukimo motyvus bei pateikdami svarstytinus klausimus, jų sprendimų projektus ir datą. Pareiškimą pasirašo visi tarybos nariai, inicijuojantys neeilinio Savivaldybės tarybos posėdžio sušaukimą;

87.4. jeigu meras reikalaujant ne mažiau kaip 1/3 visų tarybos narių, per 2 savaites Savivaldybės tarybos posėdžio nešaukia, jį gali sušaukti 1/3 Savivaldybės tarybos narių grupė. Šie tarybos nariai išrenka savo atstovą Savivaldybės tarybos posėdžiui sušaukti, kuris šiuo atveju atlieka merui nustatytas funkcijas.

88. Neeiliniuose Savivaldybės tarybos posėdžiuose svarstomi tik jų iniciatorių pateikti klausimai.

**IX SKYRIUS**

**SAVIVALDYBĖS TARYBOS POSĖDŽIUI TEIKIAMŲ SVARSTYTI KLAUSIMŲ RENGIMAS, REGISTRAVIMAS, TARYBOS POSĖDŽIO DARBOTVARKĖS RENGIMAS**

89. Savivaldybės tarybos posėdžius, komitetus, merą, kiek mero veikla susijusi su Savivaldybės tarybos posėdžiais, aptarnauja, ~~taip pat~~ **rengia Savivaldybės** tarybos sprendimų projektus ~~rengia, nagrinėja~~ ir ~~išvadas dėl~~ **vertina Savivaldybės** tarybos sprendimų projektų **atitiktį Vietos savivaldos įstatyme ir Reglamente nustatytiems reikalavimams** ~~rengia~~ Savivaldybės tarybos posėdžių sekretorius (-iai). Padėti jam (jiems) atlikti priskirtas funkcijas jis (jie) gali pasitelkti padalinį, techniškai aptarnaujantį Savivaldybės tarybą.

90. Savivaldybės tarybos posėdyje svarstytinus klausimus, ~~kartu su sprendimų projektais~~ **parengtus sprendimų projektus,** Savivaldybės tarybos posėdžių sekretoriui (-iams) Reglamento šiame skyriuje nustatyta tvarka pateikia meras, komitetai, komisijos, tarybos nariai, frakcijos, grupės, į jokią frakciją ar grupę nesusivieniję Savivaldybės tarybos nariai, Savivaldybės kolegija, opozicijos lyderis, savivaldybės kontrolierius. Su sprendimų projektais pateikiamas aiškinamasis raštas, kuriame nurodomi sprendimo projekto tikslai, uždaviniai, siūlomos teisinio reguliavimo nuostatos, laukiami rezultatai, lėšų poreikis ir šaltiniai, kiti sprendimui priimti reikalingi pagrindimai, skaičiavimai ar paaiškinimai, ir sprendimo projekto lyginamasis variantas, jeigu teikiamas sprendimo pakeitimo projektas (1 priedas).

91. Jeigu teikiamu tarybos sprendimo projektu numatoma keisti arba papildyti galiojantį tarybos sprendimo projektą, tokiu atveju teikėjas privalo kartu pridėti ir tarybos sprendimo pakeitimo arba papildymo lyginamąjį variantą.

92. Jeigu antikorupcinis vertinimas neatliekamas, aiškinamajame rašte privaloma nurodyti jo neatlikimo teisinį pagrindą. Jeigu antikorupcinis vertinimas atliekamas – jis kaip priedas privalo būti prijungiamas prie atitinkamo tarybos sprendimo projekto.

93. Jeigu pateikti sprendimų projektai atitinka šio Reglamento 89-92 punktus ir Įstatyme nurodytus reikalavimus, Savivaldybės tarybos posėdžių sekretorius (-iai) juos registruoja kompiuterinėje dokumentų valdymo sistemoje (toliau – DVS).

94. Ne vėliau kaip artimiausią darbo dieną po registracijos, sprendimų projektus tarybos posėdžių sekretorius (-iai) paskelbia Savivaldybės interneto svetainėje www.plunge.lt. Svarstytini klausimai ir dėl jų parengti sprendimų projektai įgyja Savivaldybės tarybos sprendimo projekto statusą ir teikiami komitetams svarstyti ir merui darbotvarkės projektui sudaryti tik po to, kai įregistruojami Teisės aktų informacinėje sistemoje (toliau – TAIS).

95. Jeigu Savivaldybės tarybos sprendimo projektas neatitinka šio Reglamento 89-92 punktuose nurodytų reikalavimų, Savivaldybės tarybos posėdžių sekretorius (-iai) sprendimo projektą grąžina projekto rengėjui patikslinti.

96. Kitų teikėjų parengtos sprendimų projektų rengimo medžiagos derinimo procedūrą organizuoja Savivaldybės tarybos posėdžių sekretorius (-iai).

97. Kitų sprendimų projektų rengėjai pateikia Savivaldybės tarybos posėdžių sekretoriui (-iams) pasirašytą sprendimo projekto rengimo medžiagą (elektronine forma) ne vėliau kaip prieš 10 darbo dienų iki Savivaldybės tarybos posėdžių grafike skelbiamo numatomo Savivaldybės tarybos posėdžio. Sprendimo projekto rengimo medžiaga derinama ir teikiama registruoti naudojantis DVS sistema. Alternatyvi jau parengtam ir paskelbtam sprendimo projektui rengimo medžiaga pateikiama Savivaldybės tarybos posėdžių sekretoriui (-iams) registruoti ne vėliau kaip 6 kalendorinės dienos iki Savivaldybės tarybos posėdžio.

98. Mero sutikimu sprendimų projekto rengimo medžiaga gali būti pateikiama Savivaldybės tarybos posėdžių sekretoriui (-iams) derinti ir registruoti DVS vėliau nei Reglamento 97 punkte nustatytais terminais.

99. Mero teikiamų registruoti sprendimų projektų rengimo medžiaga iki jų registravimo turi būti suderinta Reglamento nustatyta tvarka.

100. Sprendimų projektų rengėjai (Savivaldybės administracija, biudžetinės bei viešosios įstaigos) parengtą sprendimo projektą privalo pateikti registruoti per DVS Savivaldybės tarybos posėdžių sekretoriui (-iams) ar padaliniui, techniškai aptarnaujančiam Savivaldybės tarybą ne vėliau kaip prieš 10 darbo dienų iki Savivaldybės tarybos posėdžio ir suderinti, kuriuose komitetuose šis projektas turi būti svarstomas.

101. Sprendimų projektai derinami ir registruojami naudojantis DVS. Sprendimų projektų rengimo medžiaga turi būti suderinta su Juridinio ir personalo administravimo skyriaus specialistais (juristais), kalbos specialistu, pagal reguliavimo sritį atitinkamo skyriaus vedėju, Administracijos direktoriumi, meru. Kai sprendimui įgyvendinti reikalingos papildomos lėšos, sprendimo projekto rengimo medžiaga turi būti derinama su Strateginio planavimo ir investicijų, Finansų ir biudžeto bei Buhalterinės apskaitos skyrių vadovais ar specialistais. Tarybos komitetai pagal savo kompetenciją pateiktus sprendimų projektus privalo apsvarstyti komitetų posėdžiuose.

102. Savivaldybės tarybos posėdžių darbotvarkės projekto rengimo tvarka:

102.1. meras, atsižvelgdamas į Savivaldybės tarybos sprendimų projektų svarbą, turinį, paskirtį, Savivaldybės tarybos mažumos valandai ir darbotvarkei keliamus reikalavimus, sudaro galutinį Savivaldybės tarybos posėdžio darbotvarkės projektą, kurį patvirtina savo potvarkiu;

102.2. Savivaldybės tarybai teikiami pranešimai į Savivaldybės tarybos posėdžio darbotvarkės projektą įrašomi pradžioje, o informacijos ar kiti klausimai, kurie nėra tarybos sprendimų projektai tarybos darbotvarkės projekte įrašomi jos pabaigoje;

102.3. į Savivaldybės tarybos posėdžio darbotvarkę įtraukiami tik tie sprendimo projektai, kurie užregistruoti ne vėliau kaip likus 4 darbo dienoms iki Savivaldybės tarybos posėdžio, išskyrus išimtis kai:

102.3.1. Savivaldybės tarybos posėdžio metu tvirtinant posėdžio darbotvarkę parengtas tarybos posėdžio darbotvarkės projektas gali būti papildytas ar pakeistas tarybos sprendimu komiteto, komisijos, frakcijos, grupės, mišrios grupės, Savivaldybės kolegijos, opozicijos lyderio ar 1/3 dalyvaujančių posėdyje tarybos narių siūlymu, jeigu dėl siūlomų papildomai įtraukti klausimų sprendimų projektai yra įregistruoti ne vėliau kaip likus 24 valandoms iki posėdžio pradžios. Ši nuostata netaikoma siūlymams, susijusiems su norminio pobūdžio sprendimų projektų pateikimu, siūlymams, susijusiems su vicemero (-ų), Kontrolės komiteto ar Įstatyme nustatytų komisijų pirmininkų kandidatūrų pateikimu, taip pat siūlymams, susijusiems su nepasitikėjimo vicemeru, Savivaldybės administracijos direktoriumi, Kontrolės komiteto ir Įstatyme nustatytos komisijos pirmininku pareiškimu. Ekstremaliųjų įvykių, atitinkančių Vyriausybės patvirtintus kriterijus, atvejais meras teikia Savivaldybės tarybai svarstyti klausimą ir siūlo priimti sprendimą skubos tvarka;

102.3.2. nepaprastosios padėties, ekstremaliosios situacijos ar karantino metu, kai būtina neatidėliotinai spręsti Savivaldybės funkcijoms užtikrinti būtinus klausimus, o sprendimo nepriėmimas ar delsimas nedelsiant jį priimti lemtų neigiamus padarinius Savivaldybės bendruomenei ar atskiriems jos nariams, mero sprendimu tarybos posėdžio darbotvarkės projektas gali būti sudaromas ir paskelbiamas Savivaldybės interneto svetainėje trumpesniais, negu nustatyta Reglamente terminais, o apie tarybos posėdžio laiką ir svarstyti parengtus ir Reglamento nustatyta tvarka įregistruotus klausimus kartu su sprendimų projektais visais šiais atvejais gali būti pranešama per trumpesnį, negu Reglamente nustatytą terminą, bet ne vėliau kaip likus 24 valandoms iki tarybos posėdžio pradžios.

102.4. Galutinį Savivaldybės tarybos posėdžių darbotvarkės projektą tarybos posėdžių sekretorius (-iai) perduoda merui.

103. Šio Reglamento 102.3.1 papunkčio reikalavimus atitinkantys sprendimų projektai įrašomi posėdžio darbotvarkės projekto pabaigoje, pagal jų gavimo datą. Dėl jų įtraukimo į Savivaldybės tarybos posėdžio darbotvarkę sprendžia Savivaldybės taryba.

104. Šio Reglamento 102.3.1 papunkčio reikalavimus atitinkančius sprendimų projektus Savivaldybės tarybos posėdžių sekretorius (-iai) tarybos nariams išsiunčia elektroniniu paštu ne vėliau kaip 24 valandas iki Savivaldybės tarybos posėdžio pradžios.

105. Likus mažiau nei 24 valandoms iki Savivaldybės tarybos posėdžio pradžios, nauji sprendimų projektai, sprendimų projektų pakeitimai, papildymai ar alternatyvūs sprendimų projektai šiam Savivaldybės tarybos posėdžiui neregistruojami.

106. Rengiant, registruojant, svarstant (iki komitetų svarstymo, komitetų svarstymo metu bei po komitetų svarstymo) Savivaldybės tarybai paruoštus sprendimų projektus, taip pat Savivaldybės tarybai posėdžio metu svarstant tarybos sprendimų projektus galima Savivaldybės tarybos sprendimų projektuose atlikti ir fiksuoti gramatinio ir techninio pobūdžio pakeitimus (gramatinių klaidų (iš) taisymą, pasikartojančių žodžių išbraukimą, vardų ar pavardžių supainiojimą ir pan.); patikslinti pateikiamus skaičius ir skaičiavimus (jeigu buvo pateikti netikslūs skaičiai ir atitaisymas nereikštų esminio sprendimo projekto pakeitimo).

107. Siūlymai pakeisti, papildyti ar panaikinti svarstomų Savivaldybės tarybos sprendimų projektų nuostatas, neatitinkančias teisės aktų reikalavimų, kurie buvo fiksuoti rengiant, registruojant, svarstant (iki komitetų svarstymo, komitetų svarstymo metu bei po komitetų svarstymo) Savivaldybės tarybai paruoštus sprendimų projektus, taip pat Savivaldybės tarybai posėdžio metu svarstant tarybos sprendimų projektus gali būti priimami tarybos posėdžio metu bendru sutarimu arba atskirai dėl to balsuojant.

108. Meras, Savivaldybės tarybos komitetai, komisijos, frakcijos, grupės gali siūlyti Savivaldybės tarybos posėdyje išklausyti valstybės institucijų struktūrinių padalinių, esančių Savivaldybės teritorijoje, vadovų informaciją dėl jų veiklos ir teikti pasiūlymus dėl šių institucijų struktūrinių padalinių veiklos gerinimo. Tokį siūlymą registruoja Savivaldybės tarybos posėdžio sekretorius (-iai) ne vėliau kaip prieš 10 darbo dienų iki Savivaldybės tarybos posėdžio. Mero sutikimu siūlymas gali būti pateikiamas Savivaldybės tarybos posėdžių sekretoriui (-iams) ir registruojamas vėliau nei šiame punkte nustatytu terminu. Institucijų vadovų pasisakymai ir Savivaldybės tarybos narių pasiūlymai yra fiksuojami Savivaldybės tarybos posėdžio protokole ir ne vėliau kaip per 3 darbo dienas po Savivaldybės tarybos posėdžio protokolo pasirašymo perduodami institucijų vadovams.

*Punkto pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

109. Savivaldybės tarybos posėdžiuose svarstomi sprendimų projektai pagal suteiktus įgaliojimus turi būti apsvarstyti bent viename komitete. Sprendimų projektų svarstymas komitete nėra privalomas Įstatyme nustatytais atvejais ir kai toks svarstymas objektyviai neįmanomas. Dėl klausimų priskyrimo atitinkamam komitetui sprendžia Savivaldybės tarybos posėdžių sekretorius (-iai). Komitetų išvados ir pasiūlymai dėl sprendimo projektų pateikiami Savivaldybės tarybos posėdžių sekretoriui, kuris juos perduoda merui.

110. Komitetams nepritarus sprendimo projektui, turi būti raštu nurodomi motyvai, kurie išdėstomi komiteto posėdžio protokole.

111. Jei Savivaldybės tarybos narys dėl teikiamo sprendimo projekto turi pasiūlymų, kurie nebuvo svarstyti arba kuriems nebuvo pritarta komitete, jis juos išdėsto raštu ir, likus ne mažiau kaip 24 valandoms iki Savivaldybės tarybos posėdžio pradžios, gali pateikti Savivaldybės tarybos posėdžių sekretoriui. Tarybos posėdžių sekretorius gautą ir užregistruotą Savivaldybės tarybos nario siūlymą paskelbia prie sprendimo projekto rengimo medžiagos. Sprendimo priėmimo metu galimos tik redakcinio pobūdžio pataisos, kurios nesvarstomos ir dėl jų nebalsuojama, o tik įrašomos į posėdžio protokolą.

112. Sprendimo projekto teikėjai iki Savivaldybės tarybos posėdžio darbotvarkės patvirtinimo gali atsiimti sprendimo projektą. Vėliau sprendimo projekto teikėjas gali prašyti Savivaldybės tarybos nesvarstyti teikiamo sprendimo projekto ir grąžinti jį rengėjui tobulinti.

113. Jeigu pateikiami keli alternatyvūs to paties sprendimo projektai, jie nagrinėjami kartu ir komitetų, ir Savivaldybės tarybos posėdžiuose. Alternatyvūs sprendimo projektai yra rengiami, registruojami, teikiami Savivaldybės tarybai ir svarstomi bendra tvarka.

114. Siekiant užtikrinti sprendimų projektų rengimo atvirumą ir skaidrumą, sužinoti visuomenės nuomonę apie teisinio reguliavimo problemas ir jų sprendimo būdus, sudaryti visuomenei galimybę daryti įtaką teisės akto projekto turiniui, komiteto siūlymu ir (ar) mero pavedimu gali būti konsultuojamasi su bendruomene, vadovaujantis Įstatyme nustatytais konsultavimosi su vietos gyventojais reikalavimais. Konsultavimąsi mero nurodytu būdu organizuoja Savivaldybės administracija.

**X SKYRIUS**

**SAVIVALDYBĖS TARYBOS POSĖDŽIŲ TVARKA IR SPRENDIMŲ PRIĖMIMAS**

115. Savivaldybės tarybos posėdžiai vyksta valstybine kalba. Jos nemokantys svečiai turi teisę kalbėti kita kalba, bet turi būti užtikrintas vertimas į valstybinę kalbą. Savivaldybės tarybos posėdžių sekretorius turi būti informuojamas apie tai, kad bus reikalingas vertėjas ne vėliau kaip prieš 3 darbo dienas iki Savivaldybės tarybos posėdžio dienos. Lietuvos Respublikos Vyriausybės (toliau – Vyriausybė) atstovas turi teisę, kai yra pagrindas, pranešti Savivaldybės tarybos nariams, kad svarstomi projektai galimai neatitinka Konstitucijos, įstatymų ar Vyriausybės nutarimų.

116. Posėdžio pirmininkas turi teisę leisti posėdyje kalbėti savivaldybės kontrolieriui, Administracijos direktoriui, Vyriausybės atstovui ir kviestiesiems asmenims. Kviestiesiems asmenims apie kvietimą dalyvauti Savivaldybės tarybos posėdyje praneša Savivaldybės tarybos posėdžių sekretorius sprendimo projekto rengėjo (pranešėjo) prašymu ir mero sutikimu. Savivaldybės tarybos nariai po kviestųjų asmenų pranešimų turi teisę jiems užduoti klausimus. Jeigu Savivaldybės tarybos posėdyje svarstomas klausimas yra susijęs su kitais posėdyje dalyvaujančiais asmenimis, jiems leidžiama užduoti klausimų pranešėjams ir kalbėti bendra tvarka.

117. Kai dėl Savivaldybės tarybos posėdyje svarstomo klausimo kviesti asmenys nori pasisakyti, jiems leidžiama pasisakyti svarstomu klausimu, jeigu jie ne vėliau kaip 1 val. iki posėdžio pradžios informavo Savivaldybės tarybos posėdžių sekretorių (-ius). Tokiu atveju vienu svarstomu klausimu kalbėti leidžiama ne daugiau kaip keturiems kviestiems asmenims (du – „už“, du – „prieš“), o kiekvieno iš jų kalbėjimo trukmė negali viršyti 5 min. Šie asmenys pasisakyti ir užduoti klausimus pranešėjams gali tokia pat tvarka, kaip ir Savivaldybės tarybos nariai.

118. Prieš kiekvieną posėdį Savivaldybės tarybos nariai registruojami.

119. Savivaldybės tarybos posėdis yra teisėtas, jeigu jame dalyvauja daugiau nei pusė Savivaldybės tarybos narių. Kvorumas nustatomas posėdžio pradžioje. Savivaldybės tarybos narys per posėdį gali prašyti nustatyti kvorumą.

120. Savivaldybės tarybos posėdžiuose svarstomi į Savivaldybės tarybos posėdžio darbotvarkę įtraukti klausimai, dėl kurių Reglamento nustatyta tvarka yra užregistruoti ir laiku paskelbti sprendimų projektai. Ekstremalių įvykių, atitinkančių Vyriausybės patvirtintus kriterijus, atvejais meras turi teisę sušaukti Savivaldybės tarybos posėdį ir (ar) pateikti Savivaldybės tarybai svarstyti klausimą, ir siūlyti priimti sprendimą skubos tvarka.

121. Savivaldybės tarybos posėdžiams pirmininkauja meras, o kai jo nėra ligos, komandiruotės, atostogų ir kitais nebuvimą darbe pateisinančiais atvejais, – paskirtas tarybos narys.

122. Kai svarstomi su mero asmeniu susiję klausimai ar meras nusišalina nuo pirmininkavimo svarstant jam interesų konfliktą sukeliantį klausimą, posėdžiui pirmininkauja paskirtas tarybos narys.

123. Savivaldybės tarybos posėdžio pirmininkas:

123.1. skelbia posėdžio pradžią ir pabaigą, prireikus savo iniciatyva arba frakcijos, grupės vadovo ar opozicijos lyderio reikalavimu skelbia darbotvarkėje nenumatytą posėdžio pertrauką;

123.2. jeigu reikia, sudaro balsų skaičiavimo komisiją iš trijų tarybos narių eilės tvarka pagal vardinį sąrašą. Komisijos pirmininką išrenka komisijos nariai;

123.3. tikrina, ar posėdyje yra kvorumas;

123.4. stebi, kad būtų laikomasi Reglamento;

123.5. suteikia žodį tarybos nariams ir kitiems asmenims, vadovauja svarstymo eigai. Tarybos pritarimu gali nutraukti diskusijas svarstomu klausimu;

123.6. stebi kalbėjimo trukmę ir, jeigu ji viršijama, įspėja kalbėtoją, o po antro įspėjimo gali kalbėtoją nutraukti;

123.7. jeigu Savivaldybės taryba neprieštarauja, gali pratęsti kalbėjimo laiką arba nutraukti diskusijas svarstomu klausimu;

123.8. gali įspėti kalbėtoją, jeigu jis nukrypsta nuo svarstomo klausimo esmės;

123.9. gali nutraukti kalbėtoją, jeigu kalbama ne tuo klausimu, dėl kurio buvo suteiktas žodis;

123.10. svarstomu klausimu, vadovaudamasis Reglamentu, siūlo balsavimo tvarką, skelbia balsavimo pradžią ir atviro balsavimo rezultatus;

123.11. pasiūlo tarybos nariams priimti sprendimą pašalinti iš posėdžių salės kviestuosius ar kitus asmenis, jeigu jie trukdo posėdžiauti;

123.12. reiškia tarybos nariams pastabas, jeigu jie nesilaiko Reglamento, kelia triukšmą salėje, įžeidinėja Savivaldybės tarybą, kitus asmenis ar kitaip trukdo Savivaldybės tarybai dirbti, o prireikus informuoja apie jų elgesį etikos klausimus nagrinėjančią komisiją;

123.13. priimdamas procedūrinius sprendimus, tarybos narių reikalavimu paskelbia, kokiu Reglamento punktu vadovaujasi;

123.14. informuoja Savivaldybės tarybą apie gautus tarybos narių pareiškimus dėl nusišalinimo svarstant jam interesų konfliktą sukeliantį klausimą;

123.15. pasirašo Savivaldybės tarybos posėdžio protokolą, posėdyje priimtus sprendimus.

124. Po klausimo pristatymo pranešėjas atsako į tarybos narių klausimus. Tarybos narys gali pateikti pranešėjui klausimus. Klausimui pateikti skiriamos ne ilgiau kaip 2 minutės, atsakymui – ne ilgiau kaip 3 minutės.

125. Pranešėjui atsakius į klausimus, tarybos nariams suteikiama teisė kalbėti svarstomu klausimu: komitetų, frakcijų ir Savivaldybės tarybos narių grupės vardu bei pateikusiems raštiškus pasiūlymus – ne ilgiau kaip 5 minutes, kitiems – ne ilgiau kaip 3 minutes. Posėdžio pirmininkui leidus, kalbėtojams gali būti suteiktos papildomai 2 minutės. Tik pirmininkas gali nutraukti kalbą.

126. Svarstomu klausimu tarybos narys turi teisę paklausti, vieną kartą kalbėti ir vieną kartą pareikšti repliką. Tarybos narys dar kartą gali paklausti po to, kai paklausia visi kiti pageidaujantys tarybos nariai.

127. Opozicijos lyderis turi pirmumo teisę užduoti klausimus.

128. Tarybos nariuireplikuoti po balsavimo, kalbėti dėl balsavimo motyvų, siūlyti atmesti sprendimo projektą ar grąžinti sprendimo projektą rengėjui tobulinti suteikiamos 3 minutės.

129. Kalbėti ar replikuoti galima tik pranešėjui baigus kalbėti.

130. Per posėdį kalbėti galima tik posėdžio pirmininkui leidus. Opozicijos lyderis turi pirmumo teisę pasisakyti Savivaldybės tarybos posėdyje svarstomais klausimais. Po opozicijos lyderio pirmiausia kalba komitetų pirmininkai, frakcijų ir Savivaldybės tarybos narių grupės vadovai, tarybos nariai, pateikę pasiūlymus dėl sprendimo projekto. Tarybos narys gali pasisakyti dėl posėdžio vedimo tvarkos.

131. Suteikti žodį posėdžio svečiams posėdžio pradžioje ar pabaigoje, nusprendžia posėdžio pirmininkas arba svečio prašymu dėl to balsuoja Savivaldybės taryba.

132. Diskusijos baigiamos pageidaujant daugumai tarybos narių.

133. Jei Tarybos narys pageidauja pranešti informaciją nesusijusią su svarstomais posėdyje klausimais, jam leidžiama padaryti ne ilgesnį kaip 3 minučių trukmės pareiškimą posėdžio pradžioje, pabaigoje arba prieš pradedant svarstyti naują klausimą.

134. Klausimo svarstymo metu, posėdžio pirmininkui ar 1/3 tarybos narių pasiūlius, Savivaldybės taryba gali nuspręsti grąžinti sprendimo projektą rengėjui tobulinti, jeigu yra pateikta pataisų ir alternatyvių pasiūlymų arba to prašo sprendimo projekto rengėjas.

135. Prieš balsavimą komiteto, frakcijos, narių grupės ar opozicijos lyderio reikalavimu daroma 10 minučių neeilinė pertrauka. Dėl ilgesnės neeilinės pertraukos paskelbimo sprendžia Savivaldybės taryba. Daryti tokias pertraukas galima iš viso tik 2 kartus per posėdį, o tame pačiame posėdyje daroma tik viena to paties klausimo svarstymo neeilinė pertrauka.

136. Posėdžio pirmininkas po diskusijų ir kalbų dėl balsavimo motyvų skelbia balsavimo pradžią ir praneša balsavimo rezultatus. Balsuojant replikos ar pastabos neleidžiamos.

137. Tarybos sprendimai priimami atviru arba slaptu balsavimu.

138. Sprendimų priėmimo tvarka:

138.1. Savivaldybės taryba pritaria pateiktam tarybos sprendimo projektui (pirmiausia balsuojama už pateiktą sprendimo projektą);

138.2. pritaria pateiktam tarybos sprendimo projektui su pasiūlytomis pataisomis ir (ar) pakeitimais;

138.3. atideda tarybos sprendimo projekto svarstymą (redaguoti jį arba surinkti papildomos informacijos). Galutiniam tarybos sprendimo projektui parengti gali būti sudaroma redakcinė arba kita Tarybos komisija. Komisijos pirmininkas praneša Savivaldybės tarybai komisijos darbo rezultatus ir pristato tarybai sprendimo projektą.

139. Atvirai balsuojama elektronine balsų skaičiavimo sistema:

139.1. balsuoti reikalingos elektroninės identifikacijos priemonės (kortelės) išdalijamos tarybos nariams prieš prasidedant Savivaldybės tarybos posėdžiui ir surenkamos pasibaigus Savivaldybės tarybos posėdžiui. Korteles išduoda ir jos saugomos Informacinių technologijų skyriuje. Tarybos narys, posėdžio metu palikdamas posėdžių salę, privalo ištraukti elektroninės identifikacijos priemonę (kortelę), o balsuojant rankų pakėlimu – informuoti Balsų skaičiavimo komisiją;

139.2. balsuoti elektronine balsų skaičiavimo sistema gali tik elektroninėje balsų skaičiavimo sistemoje kortele užsiregistravę tarybos nariai. Balsuojama „už“, „prieš“ arba „susilaikoma“. Tarybos nariui nebalsavus „už“, „prieš“ arba „susilaikoma“, laikoma, kad tarybos narys, priimant atitinkamą sprendimą, nedalyvavo Savivaldybės tarybos posėdyje;

139.3. tarybos nario balso teisė negali būti perduota kitiems asmenims;

139.4. balsavimo rezultatai parodomi elektroninės balsų skaičiavimo sistemos ekrane;

139.5. atvirą balsavimą galima pakartoti, kol nepradėtas svarstyti kitas darbotvarkės klausimas, jeigu taip nusprendžia dauguma visų Savivaldybės tarybos narių;

139.6. jeigu balsavimo dėl tarybos sprendimo projekto metu tarybos narių balsai pasiskirsto po lygiai, daroma 10 min pertrauka, jeigu po pertraukos vėl balsuojama po lygiai – tokiu atveju laikoma, kad Savivaldybės taryba šiam tarybos sprendimui nepritarė.

140. Balsavimo metu po posėdžių salę nevaikštoma. Kol balsavimo procedūra nebaigta, jokie klausimai nesvarstomi. Jeigu svarstomam klausimui būtina papildoma gilesnė analizė, tarybos sprendimo projektas grąžinamas komitetui arba Savivaldybės kolegijai papildomam svarstymui, kad apsvarsčius būtų pateiktas pakartotinai jį svarstyti Savivaldybės tarybai.

141. Jei balsų skaičiavimo sistema nenaudojama (dėl techninių ar kitokių priežasčių), balsuojama pakeliant ranką arba kortelę. Balsavimo rezultatus fiksuoja Savivaldybės tarybos sudaryta Balsų skaičiavimo komisija. Sprendimai gali būti priimti ir be balsavimo – bendru tarybos narių sutarimu. Priimant sprendimą bendru sutarimu, laikoma, kad visi tarybos nariai balsavo „už“.

142. Balsavimą galima vieną kartą pakartoti, jeigu, balsuojant rankų pakėlimu, kyla abejonių dėl balsų suskaičiavimo ir jeigu to motyvuotai prašo bent vienas tarybos narys ir tokiam prašymui pritaria daugiau kaip pusė visų Savivaldybės tarybos narių.

143. Jei svarstytu klausimu buvo balsuojama, bet sprendimas nebuvo priimtas, pakartotinai šis klausimas gali būti svarstomas tik kitame Savivaldybės tarybos posėdyje.

144. Savivaldybės tarybos posėdžio metu, nagrinėjant darbotvarkėje numatytus klausimus, posėdyje dalyvaujančių tarybos narių balsų dauguma arba bendru sutarimu gali būti priimami protokoliniai pavedimai. Protokoliniai pavedimai gali būti adresuojami Savivaldybės administracijos direktoriui, komitetams bei komisijoms, savivaldybės kontrolieriui bei kitiems Savivaldybės administravimo subjektams, merui. Protokoliniais pavedimais suformuluojama Savivaldybės tarybos užduotis adresatui bei nurodomas įvykdymo terminas. Protokolinių pavedimų įgyvendinimo kontrolę vykdo Savivaldybės tarybos posėdžių sekretorius (-iai).

145. Savivaldybės tarybos posėdžio pabaigoje taip pat suteikiama galimybė tarybos nariams savo, frakcijos ar grupės vardu perskaityti pareiškimus.

146. Slaptai balsuojama Įstatyme nustatytais atvejais. Balsuojama Savivaldybės tarybos patvirtintais balsavimo biuleteniais, kuriuos Balsų skaičiavimo komisija antspauduoja ir išduoda tarybos nariams. Tarybos nariai pasirašo balsavimo biuletenių išdavimo lape. Slapto balsavimo atveju Balsų skaičiavimo komisija sudaroma iš Savivaldybės tarybos frakcijų ir tarybos narių grupės (-ių) deleguotų atstovų.

147. Slapto balsavimo vietoje turi būti balsadėžė ir slapto balsavimo kabina arba tam tinkanti patalpa, kurioje tarybos narys galėtų slaptai užpildyti biuletenį. Užpildytą biuletenį tarybos narys įmeta į balsadėžę.

148. Negaliojančiais pripažįstami nepatvirtinto pavyzdžio ar (ir) neantspauduoti biuleteniai, taip pat tie, kuriuose pažymėta pavardžių daugiau, negu renkama asmenų, arba pažymėtas daugiau kaip vienas pasirinkti duotas teiginys, arba nėra pažymėtas joks pasirinkimas. Papildomai įrašytos pavardės ar (ir) teiginiai neskaičiuojami.

149. Biuletenis turi turėti antraštę, kurioje aiškiai nurodyta, dėl ko balsuojama.

150. Pasibaigus slaptam balsavimui, Balsų skaičiavimo komisija biuletenius išima iš balsadėžės, juos suskaičiuoja, surašo balsavimo rezultatų protokolą ir jį pasirašo.

151. Slapto balsavimo rezultatus skelbia Balsų skaičiavimo komisijos pirmininkas.

152. Slaptam balsavimui gali būti pateiktas vienas arba keli alternatyvūs pateiktam sprendimo projektui  sprendimo projektai. Pirmuoju atveju balsuojama „už“, „prieš“ arba „susilaikoma“. Antruoju atveju vienas tarybos narys balsuoja tik už vieną pasirinktą sprendimo projektą. Kai balsuojama biuleteniais, kiti pasiūlymai išbraukiami.

153. Posėdžio pirmininkas nustato balsavimo dėl alternatyvių pasiūlymų eilės tvarką.

154. Jeigu yra daugiau kaip du pasiūlymai, posėdžio pirmininkas juos sugrupuoja pagal prasmę taip, kad balsavimui būtų pateikiami visi pasiūlymai.

155. Jeigu iš dviejų pateiktų pasiūlymų vienas surenka dalyvaujančių tarybos narių balsų daugumą, jis yra priimamas.

156. Jeigu pateikti daugiau kaip du pasiūlymai, tai dėl daugiausia balsų surinkusio pasiūlymo teikiama balsuoti atskirai.

157. Balsų dauguma atrinktas pasiūlymas įrašomas į sprendimo projektą ir tarybos nariai balsuoja už visą sprendimo projektą.

158. Balsų skaičiavimo komisija slapto balsavimo biuletenius sudeda į voką, jį užklijuoja, užantspauduoja ir kartu su balsų skaičiavimo rezultatų protokolu prideda prie Savivaldybės tarybos posėdžio protokolo. Slapto balsavimo biuleteniai nėra vieši ir saugojami Savivaldybės tarybos posėdžio sekretoriaus (-ių) ar padalinyje, techniškai aptarnaujančiame Savivaldybės tarybą, Dokumentacijos plane nustatytą terminą iki bylų perdavimo į archyvą.

159. Tarybos narių balsavimo rezultatai yra saugomi informacinėse laikmenose. Atvirojo balsavimo rezultatai yra vieši ir skelbiami Savivaldybės interneto svetainėje www.plunge.lt.

160. Savivaldybės tarybos posėdžio metu tarybos nario pareikšti prašymai iš Savivaldybės administracijos, kitų Savivaldybės įstaigų, Savivaldybės valdomų įmonių gauti visą tarybos nario veiklai reikalingą su Savivaldybės tarybos nagrinėjamais ar rengiamais nagrinėti klausimais susijusią informaciją, taip pat kreipimaisi su paklausimais į merą, Savivaldybės institucijų, Savivaldybės administracijos, kitų Savivaldybės įstaigų, įmonių ir organizacijų, taip pat valstybės institucijų, kurios veikia Savivaldybės teritorijoje, vadovus ir valstybės tarnautojus yra fiksuojami tarybos posėdžio protokole ir ne vėliau kaip per 3 darbo dienas po tarybos posėdžio protokolo pasirašymo perduodami atsakingiems asmenims įvykdyti ir (ar) atsakymams parengti.

161. Savivaldybės tarybos paprastajai kompetencijai priskiriami klausimai gali būti pavesti vykdyti merui. Dėl tokio pavedimo yra rengiamas ir priimamas tarybos sprendimas.

162. Savivaldybės tarybos posėdžių salėje turi būti sudaromos sąlygos Vyriausybės atstovo darbui posėdyje. Posėdžio pirmininkas Vyriausybės atstovui ar jo įgaliotam atstovui turi suteikti galimybę kalbėti.

163. Savivaldybės tarybos posėdžiai transliuojami Savivaldybės interneto svetainėje arba Plungės rajono savivaldybės www.youtube.com kanalu. Posėdžių garso ir vaizdo įrašai archyvuojami ir saugomi visą Savivaldybės tarybos kadencijos laiką tarnybinėje stotyje.

164.Jei dėl nepaprastosios padėties, ekstremaliosios situacijos ar karantino Savivaldybės tarybos posėdžiai vyksta nuotoliniu būdu ir negali būti tiesiogiai transliuojami Savivaldybės interneto svetainėje ar Plungės rajono savivaldybės www.youtube.com kanalu:

164.1. daromas garso įrašas, kuris vėliau perkeliamas į skaitmeninę laikmeną;

164.2. nuotoliniu būdu vykstančio Savivaldybės tarybos posėdžio vaizdo įrašas turi būti publikuojamas Plungės rajono savivaldybės www.youtube.com kanalu.

**XI SKYRIUS**

**SAVIVALDYBĖS TARYBOS PRIIMTO TEISĖS AKTO GRĄŽINIMAS**

**PAKARTOTINAI SVARSTYTI, JO SVARSTYMAS IR PRIĖMIMAS**

165. Meras turi teisę ne vėliau kaip per 5 darbo dienas savo potvarkiu motyvuotai grąžinti Savivaldybės tarybos priimtus teisės aktus Savivaldybės tarybai pakartotinai svarstyti.

166. Meras, motyvuotai grąžinęs Savivaldybės tarybai jos priimtą teisės aktą pakartotinai svarstyti, šaukia Savivaldybės tarybos posėdį.

167. Grąžinamam Savivaldybės tarybos priimtam teisės akto svarstymui, Savivaldybės tarybos posėdžio šaukimui taikomos visos šio Reglamento nuostatos.

168. Mero motyvuotai grąžintą teisės aktą Savivaldybės taryba pakartotinai svarsto iš naujo arba priima sprendimą laikyti jį nepriimtą.

169. Grąžinto teisės akto priėmimo metu balsuojama, ar priimti teisės aktą su mero teikiamomis pataisomis, ar be pakeitimų.

170. Pakartotinai Savivaldybės tarybos apsvarstytas teisės aktas laikomas priimtu su mero teikiamomis pataisomis, jeigu už jį balsavo daugiau kaip pusė Savivaldybės tarybos posėdyje dalyvaujančių tarybos narių.

171. Pakartotinai Savivaldybės tarybos apsvarstytas teisės aktas laikomas priimtu be mero teikiamų pataisų, jeigu už jį balsavo daugiau kaip 1/2 visų tarybos narių.

**XII SKYRIUS**

**SAVIVALDYBĖS TARYBOS SPRENDIMŲ ĮGYVENDINIMAS IR KONTROLĖ**

172. Savivaldybės taryba kontroliuoja, kaip įgyvendinami jos priimti sprendimai.

173. Visus Savivaldybės tarybos priimtus sprendimus DVS registruoja Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą. Savivaldybės tarybos sprendimus Savivaldybės tarybos posėdžių sekretorius ar padalinys, techniškai aptarnaujantis Savivaldybės tarybą, perduoda Administracijos direktoriui, kuris skiria už vykdymą atsakingą Savivaldybės administracijos padalinį (tarnautoją), nustato įvykdymo terminą.

174. Administracijos direktorius tiesiogiai ir asmeniškai merui atsako už įstatymų, įstatymų įgyvendinamųjų teisės aktų, Vyriausybės, Savivaldybės tarybos, mero sprendimų įgyvendinimą Savivaldybės teritorijoje jo kompetencijai priskirtais klausimais.

175. Meras kontroliuoja ir prižiūri Savivaldybės viešojo administravimo institucijų, įstaigų ir įmonių vadovų veiklą, kaip jie įgyvendina įstatymus, Vyriausybės nutarimus, Savivaldybės tarybos sprendimus.

176. Savivaldybės taryba vykdo mero ir kitų subjektų, tiesiogiai įgyvendinančių valstybines (perduotas savivaldybėms) funkcijas, priežiūrą, kviesdama juos į komitetų ir komisijų posėdžius, užduodama klausimus raštu, taip pat pateikdama klausimus merui ir kviestiems kitų subjektų, tiesiogiai įgyvendinančių valstybines (perduotas savivaldybėms) funkcijas, vadovams žodžiu per Savivaldybės tarybos mažumos valandą.

**XIII skyrius**

**SAVIVALDYBĖS INSTITUCIJŲ VEIKLOS ATASKAITOS**

177. Tarybos nariai, ne rečiau kaip vieną kartą per metus, atsiskaito Savivaldybės nuolatiniams gyventojams, pateikdami bendrą Savivaldybės tarybos veiklos ataskaitą, kurioje atsispindi kiekvieno tarybos nario veiklos duomenys. Tarybos nario veiklos ataskaita yra sudėtinė Savivaldybės tarybos veiklos ataskaitos dalis.

178. Savivaldybės tarybos veiklos ataskaita Savivaldybės gyventojams rengiama ir teikiama tokia tvarka:

178.1. Savivaldybės tarybos veiklos ataskaitos projektą, pasitelkdamas Savivaldybės administraciją, rengia Savivaldybės tarybos posėdžių sekretorius (-iai) pagal turimus statistinius duomenis;

178.2. neturint ar trūkstant duomenų apie tarybos nario veiklą, šiuos duomenis Savivaldybės tarybos posėdžių sekretoriaus (-ių) prašymu tarybos narys pateikia ne vėliau kaip per 5 darbo dienas nuo prašymo gavimo dienos;

178.3. praėjusių metų Savivaldybės tarybos veiklos ataskaitos projektas parengiamas iki einamųjų metų kovo 30 dienos;

178.4. parengtas Savivaldybės tarybos veiklos ataskaitos projektas pateikiamas komitetams (išskyrus Kontrolės komitetą) susipažinti. Komitetai savo pastabas ir pasiūlymus išreiškia pateikdami komiteto išvadą. Tarybos narys gali pareikšti savo vardu atskiras pastabas ir pasiūlymus dėl savo, kaip tarybos nario, veiklos duomenų patikslinimo. Komitetai išvadas dėl Savivaldybės metinės veiklos ataskaitos projekto, o tarybos nariai pastabas ir pasiūlymus dėl savo asmeninių veiklos duomenų Savivaldybės metinės veiklos ataskaitos projekte pateikia ne vėliau kaip per 21 darbo dieną nuo Savivaldybės metinės veiklos ataskaitos projekto pateikimo komitetams svarstyti dienos;

178.5. Savivaldybės tarybos posėdžių sekretorius (-iai), atsižvelgdamas (-i) į gautas komitetų išvadas ir tarybos nario (-ių) pareikštas pastabas bei pasiūlymus dėl Savivaldybės tarybos veiklos ataskaitos, koreguotą ataskaitą paskelbia Savivaldybės interneto svetainėje iki balandžio 30 dienos.

179. Nepriklausomai nuo parengtos ir Savivaldybės interneto svetainėje paskelbtos Savivaldybės tarybos veiklos ataskaitos, tarybos nariai gali rengti savo individualias veiklos ataskaitas. Tokios ataskaitos perduodamos Savivaldybės tarybos posėdžių sekretoriui (-iams) iki balandžio 30 dienos ir paskelbiamos kartu su Savivaldybės tarybos veiklos ataskaita.

180. Meras, ne rečiau kaip vieną kartą per metus, atsiskaito už savo veiklą Savivaldybės tarybai ir bendruomenei. Ši informacija apie mero veiklos rezultatus įtraukiama į Savivaldybės metinių ataskaitų rinkinį. Savivaldybės metinių ataskaitų rinkinį sudaro: Savivaldybės veiklos ataskaita, finansinių ataskaitų rinkinys ir biudžeto vykdymo ataskaitų rinkinys. Savivaldybės metinių ataskaitų rinkinys pateikiamas Savivaldybės tarybai iki kiekvienų metų gegužės 15 dienos.

181. Meras rengia Savivaldybės metinių ataskaitų rinkinį ir jį teikia Savivaldybės tarybai svarstyti ir tvirtinti. Savivaldybės metinių ataskaitų rinkinio rengimo, pasirašymo, teikimo, skelbimo ir audito reikalavimus nustato Lietuvos Respublikos viešojo sektoriaus atskaitomybės įstatymas.

**XIV SKYRIUS**

**SAVIVALDYBĖS TARYBOS KOMITETAI**

182. Savivaldybės tarybos komitetai sudaromi Savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi Vyriausybės nutarimai, Savivaldybės tarybos, mero sprendimai. Komitetai taip pat nagrinėja ir vertina seniūnaičių sueigos bei seniūnaičių išplėstinės sueigos sprendimus.

183. Savivaldybės tarybos komitetai sprendimų projektus, kuriems pagal Įstatymą būtina pateikti Savivaldybės administracijos išvadas, svarsto tik gavę šias išvadas.

184. Savivaldybės taryba savo įgaliojimų laikui sudaro komitetus, nustato jų skaičių, įgaliojimus ir tvirtina komitetų sudėtį. Komitetai sudaromi ne mažiau kaip iš 3 tarybos narių Savivaldybės tarybos sprendimu.

185. Sudarant komitetus, laikomasi proporcinio daugumos ir mažumos atstovavimo principo. Tarybos narių delegavimas į Regiono plėtros tarybos kolegiją, Įstatymų nustatytas komisijas taip pat vyksta laikantis proporcinio daugumos ir opozicijos atstovavimo principo.

186. Komitetų ir jų narių skaičių, komitetų įgaliojimus, išskyrus Kontrolės komiteto įgaliojimus, nustato Savivaldybės taryba. Komitetų darbo tvarka nustatoma Reglamento šiame skyriuje.

187. Savivaldybės tarybos komiteto, išskyrus Kontrolės komitetą, pirmininką ir jo pavaduotoją iš komiteto narių komiteto siūlymu skiria Savivaldybės taryba. Komiteto pirmininkas komiteto nariųsiūlymu komiteto, išskyrus Kontrolės komitetą, sprendimu nesuėjus terminui netenka savo įgaliojimų, jeigu neatitinka Įstatymo 11 straipsnyje nustatytų reikalavimų.

188. Komitetai svarsto Savivaldybės tarybos sprendimų projektus pagal Savivaldybės tarybos nustatytas funkcijas, o komiteto pirmininko siūlymu – ir kitus, komiteto funkcijoms nepriskirtus Savivaldybės tarybos sprendimų projektus.

189. Komiteto pirmininkas:

189.1. šaukia komiteto posėdžius, sudaro jų darbotvarkę, organizuoja jiems reikalingų dokumentų bei kitos medžiagos parengimą;

189.2. skiria komiteto nariams pavedimus, pateikia jiems medžiagą ir dokumentus, susijusius su komiteto veikla;

189.3. kviečia dalyvauti komiteto posėdžiuose reikalingus ir suinteresuotus asmenis;

189.4. pirmininkauja komiteto posėdžiams;

189.5. kontroliuoja komiteto sprendimų ir rekomendacijų vykdymą;

189.6. informuoja komiteto narius, kaip vykdomi komiteto sprendimai, kaip atsižvelgiama į komiteto rekomendacijas

190. Komitetų posėdžių darbotvarkės ne vėliau kaip prieš 2 darbo dienas iki komiteto posėdžio pradžios paskelbiamos Savivaldybės interneto svetainėje www.plunge.lt, išskyrus atvejus, kai pasiūlymai dėl tarybos posėdžio darbotvarkės ar joje numatytų svarstyti klausimų pateikiami likus mažiau nei 2 darbo dienoms iki Savivaldybės tarybos posėdžio. Apie komiteto posėdžio laiką ir svarstyti parengtus klausimus ne vėliau kaip likus 2 darbo dienas iki komiteto posėdžio pradžios elektroniniu paštu pranešama visiems komiteto nariams ir suinteresuotiems asmenims.

191. Komiteto darbotvarkė gali būti papildyta ar pakeista pasiūlius komiteto nariams ir tam pritarus daugumai komiteto narių.

192. Jeigu komiteto pirmininkas negali eiti pareigų, jas eina pavaduotojas, o jei pareigų eiti negali ir pavaduotojas, tai pirmininko pareigas eina kitas komiteto posėdyje dalyvaujančių narių balsų dauguma paskirtas narys. Komiteto pirmininko pavaduotojas, o jo nesant – komiteto paskirtas narys tame posėdyje turi visas komiteto pirmininko teises ir pareigas.

193. Komitetai privalo laiku apsvarstyti ir pateikti išvadas dėl jiems pavestų nagrinėti klausimų, atlikti kitus Savivaldybės tarybos pavedimus. Komitetų išvados dėl Savivaldybės tarybos posėdyje svarstomų klausimų turi būti pateiktos ne vėliau kaip iki Savivaldybės tarybos posėdžio darbotvarkės projekto sudarymo. Išimtiniais atvejais, kai klausimai nebuvo įtraukti Savivaldybės tarybos posėdžio darbotvarkės sudarymo metu, komitetų išvados turi būti pateiktos ne vėliau kaip prieš valandą iki Savivaldybės tarybos posėdžio.

194. Komitetų posėdžiai, išskyrus Kontrolės komitetą, paprastai rengiami ne mažiau kaip kartą per mėnesį, išskyrus tą mėnesį, kai nešaukiamas Savivaldybės tarybos posėdis. Posėdžiai šaukiami komiteto pirmininko arba ne mažiau kaip 1/2 komiteto narių reikalavimu, arba Savivaldybės tarybos pavedimu. Konkretų posėdžio laiką nustato komiteto pirmininkas. Komiteto posėdžio trukmė turi būti ne ilgesnė kaip 4 valandos. Komiteto narių sprendimu, išimtiniais atvejais, posėdis gali būti pratęsiamas.

195. Komitetų posėdžiai yra teisėti, jeigu juose dalyvauja daugiau kaip pusė visų komiteto narių. Nesusirinkus ar nebelikus komiteto kvorumo, posėdis nevyksta arba yra nutraukiamas. Tai įrašoma į protokolą.

*Punkto pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

196. Komitetų sprendimai priimami atviru balsavimu posėdyje dalyvaujančių komiteto narių balsų dauguma. Jei balsai pasiskirsto po lygiai, lemia pirmininkaujančio balsas. Komiteto narys privalo nusišalinti, kai sprendžiami su juo ar jo šeimos nariais ir artimaisiais giminaičiais susiję turtiniai ar finansiniai klausimai arba kai jo dalyvavimas balsuojant galėtų sukelti viešųjų ir privačių interesų konfliktą. Apie nusišalinimą posėdžio metu galima pareikšti žodžiu arba apie tai raštu informuoti komiteto pirmininką.

197. Kelių komitetų bendrame posėdyje sprendimai priimami, jeigu jiems pritariama visų posėdyje dalyvaujančių komitetų narių balsų dauguma.

198. Komitetų išvados ir pasiūlymai dėl Savivaldybės tarybos sprendimų projektų pateikiami Savivaldybės tarybai raštu. Komiteto posėdžio metu tarybos nario pareikšti prašymai iš Savivaldybės administracijos, kitų Savivaldybės įstaigų, Savivaldybės valdomų įmonių gauti visą tarybos nario veiklai reikalingą su tarybos nagrinėjamais ar rengiamais nagrinėti klausimais susijusią informaciją, taip pat kreipimaisi su paklausimais į Savivaldybės institucijų, Savivaldybės administracijos, kitų Savivaldybės įstaigų, įmonių ir organizacijų, taip pat valstybės institucijų, kurios veikia Savivaldybės teritorijoje, vadovus ir valstybės tarnautojus yra fiksuojami komiteto posėdžio protokole ir ne vėliau kaip per 3 darbo dienas po tarybos posėdžio protokolo pasirašymo perduodami atsakingiems asmenims įvykdyti ir (ar) atsakymams parengti.

199. Komitetų posėdžius techniškai aptarnauja Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą. Komitetų posėdžiai transliuojami tiesiogiai Savivaldybės interneto svetainėje arba Plungės rajono savivaldybės www.youtube.com kanalu. Komitetų posėdžių daromas vaizdo ir garso įrašas. Komitetų posėdžių vaizdo ir garso įrašai saugomi informacinėse laikmenose ir yra viešai prieinami visuomenei.

200. Protokolas surašomas pagal Reglamento 201 punkte nurodytus reikalavimus ne vėliau kaip per 5 darbo dienas po posėdžio. Pasibaigus kalendoriniams metams, posėdžio protokolai ir kiti posėdžio dokumentai 1 metus, bet ne ilgiau kaip iki Savivaldybės tarybos kadencijos pabaigos, saugomi, o po to perduodami į Savivaldybės archyvą.

201. Posėdžio protokole nurodoma: Savivaldybės tarybos komiteto pavadinimas, posėdžio vieta ir laikas, posėdžio eilės numeris, posėdžio pirmininko vardas pavardė, sekretoriaus  vardas ir pavardė, posėdyje dalyvavę komiteto nariai, į posėdį kviesti asmenys, posėdžio darbotvarkė; taip pat nurodoma kiekvieno klausimo pranešėjo ir papildomo pranešėjo vardas, pavardė, diskusijose dalyvavusių asmenų vardai ir pavardės, trumpas jų kalbų  ir paklausimų išdėstymas, svarstytu klausimu priimtas nutarimas,  nurodant balsavimo rezultatus. Prie protokolo pridedamas posėdžio garso įrašas elektronine laikmena.

202. Komitetai pagal savo kompetenciją:

202.1. savo iniciatyva arba Savivaldybės tarybos pavedimu pagal savo kompetenciją rengia Savivaldybės tarybos sprendimų projektus;

202.2. svarsto pagal savo kompetenciją parengtus Savivaldybės tarybos sprendimų projektus, teikia Savivaldybės tarybai pasiūlymus ir išvadas dėl jų;

202.3. svarsto Savivaldybės biudžeto projektą ir metinių ataskaitų rinkinį;

202.4. nagrinėja ir vertina seniūnaičių sueigos (išplėstinės seniūnaičių sueigos) sprendimus, gyventojų, įmonių, įstaigų ir organizacijų pasiūlymus pagal savo veiklos sritis ir teikia išvadas dėl jų.

203. Pagrindinė komiteto veiklos forma yra komiteto posėdžiai. Prireikus komitetas gali rengti ir išvažiuojamuosius posėdžius. Tarybos sudaromų komitetų posėdžiai gali vykti nuotoliniu būdu arba mišriuoju būdu kaip reglamentuota Vietos savivaldos įstatyme ir Reglamento VII skyriuje.

204. Komitetai turi teisę:

204.1. kviesti į posėdžius Savivaldybės administracijos padalinių, Savivaldybės teritorijoje esančių valstybės ir savivaldybės įmonių, kurių steigėja yra Savivaldybės taryba, biudžetinių ir viešųjų įstaigų vadovus ar atstovus. Komiteto kvietimu valstybės tarnautojai jų darbo laiku privalo atvykti į komiteto posėdį ir duoti paaiškinimus svarstomais klausimais;

204.2. gauti komiteto įgaliojimams vykdyti reikalingą informaciją iš Savivaldybės institucijų, įstaigų ir valstybės ar Savivaldybės valdomų įmonių;

204.3. tikrinti, kaip vykdomi Savivaldybės tarybos sprendimai, kaip atsižvelgiama į jų išvadas, rekomendacijas ir pasiūlymus;

204.4. teikti paklausimus visoms Savivaldybės teritorijoje esančioms įstaigoms, įmonėms, organizacijoms ir pareigūnams;

204.5. kviesti į posėdžius kitus tarybos narius, valstybinių institucijų, visuomeninių organizacijų atstovus, taip pat specialistus ir kitus asmenis;

204.6. pasiūlyti Savivaldybės tarybai papildyti arba pakeisti Savivaldybės tarybos posėdžio darbotvarkę. Sprendimą dėl komiteto pasiūlymo priima Savivaldybės taryba;

204.7. pateikti Savivaldybės tarybai siūlymus, kad tarybos sprendimų projektai bei kiti Savivaldybės gyventojams ir juridiniams asmenims svarbūs klausimai būtų teikiami svarstyti visuomenei;

204.8. savo kompetencijos klausimais turi teisę reikalauti iš Administracijos direktoriaus, Savivaldybės įstaigų ir valdomų įmonių vadovų ataskaitinių duomenų ar kitos klausimui nagrinėti reikalingos medžiagos.

205. Komitetai pagal savo kompetenciją priima rekomendacinius sprendimus. Meras, Savivaldybės administracija, jos struktūriniai padaliniai, Savivaldybės biudžetinės ir viešosios įstaigos, kurių dalininkė ar savininkė yra Savivaldybė, ir Savivaldybės valdomos įmonės su jų veikla susijusius komitetų sprendimus turi apsvarstyti ir apie svarstymo rezultatus pranešti komitetams.

*Punkto pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

206. Savivaldybės taryba privalo sudaryti Kontrolės komitetą. Kontrolės komitetas sudaromas iš vienodo visų Savivaldybės tarybos narių frakcijų, grupių ir ~~į jokią frakciją ar grupę nesusivienijusių~~ **mišrios grupės** deleguotų Savivaldybės tarybos narių skaičiaus. Kontrolės komiteto sudėtis turi būti pakeista ne vėliau kaip per 2 mėnesius, pasikeitus Savivaldybės tarybos narių frakcijų ar grupių skaičiui. Jeigu visi Savivaldybės tarybos nariai sudaro Savivaldybės tarybos daugumą, Kontrolės komitetas, sudaromas iš Savivaldybės tarybos daugumos atstovų, veikia tol, kol Savivaldybės taryboje susidaro Savivaldybės tarybos opozicija.

207. Kontrolės komitetas dirba pagal Savivaldybės tarybos patvirtintą veiklos programą. Savivaldybės taryba Kontrolės komiteto veiklos programą patvirtina per vieną mėnesį nuo Kontrolės komiteto sudarymo, o kai Kontrolės komitetas sudarytas, – per vieną mėnesį nuo kalendorinių metų pradžios.

208. Kontrolės komitetas iki einamų metų kovo 31 d. atsiskaito Savivaldybės tarybai pateikdamas praėjusių metų veiklos ataskaitą. Kontrolės komitetas ataskaitą perduoda Savivaldybės tarybos posėdžių sekretoriui (-iams) ar padaliniui, techniškai aptarnaujančiam Savivaldybės tarybą, kurie paskelbia ją Savivaldybės interneto svetainėje ir išsiunčia kiekvienam tarybos nariui elektroniniu paštu.

209. Kontrolės komitetas svarsto Savivaldybės Kontrolės ir audito tarnybos kitų metų veiklos plano projektą, kurį iki einamųjų metų spalio 1 d. savivaldybės kontrolierius pateikia Kontrolės komitetui. Kontrolės komitetas savivaldybės kontrolieriui teikia pasiūlymus dėl Savivaldybės Kontrolės ir audito tarnybos kitų metų veiklos plano projekto papildymo ar pakeitimo. Savivaldybės kontrolierius privalo įvertinti Kontrolės komiteto pateiktus pasiūlymus ir per 14 dienų nuo šių pasiūlymų gavimo turi pateikti Kontrolės komitetui patikslintą (papildytą ar pakeistą) Savivaldybės Kontrolės ir audito tarnybos kitų metų veiklos plano projektą bei nesutikimo motyvus, jeigu į Kontrolės komiteto pateiktus pasiūlymus nebuvo atsižvelgta. Kontrolės komitetas, išnagrinėjęs patikslintą (papildytą ar pakeistą) Savivaldybės Kontrolės ir audito tarnybos kitų metų veiklos plano projektą, gali teikti papildomus pasiūlymus dėl patikslinto (papildyto ar pakeisto) Savivaldybės Kontrolės ir audito tarnybos kitų metų veiklos plano projekto arba priimti sprendimą, atsižvelgdamas į Kontrolės komiteto posėdyje dalyvaujančių Kontrolės komiteto narių daugumos nuomonę grąžinti Savivaldybės Kontrolės ir audito tarnybos kitų metų veiklos plano projektą Savivaldybės kontrolieriui tvirtinti. Jei Kontrolės komitetas antrą kartą pateikia pasiūlymus dėl pateikto Savivaldybės Kontrolės ir audito tarnybos kitų metų veiklos plano projekto, savivaldybės kontrolierius turi atsižvelgti į pateiktus pasiūlymus ir per 7 dienas nuo šių pasiūlymų gavimo pateikti patikslintą Savivaldybės Kontrolės ir audito tarnybos kitų metų veiklos plano projektą. Gavęs patikslintą Savivaldybės Kontrolės ir audito tarnybos kitų metų veiklos plano projektą, Kontrolės komitetas, atsižvelgdamas į posėdyje dalyvaujančių Kontrolės komiteto narių daugumos nuomonę, priima sprendimą dėl Savivaldybės Kontrolės ir audito tarnybos kitų metų veiklos plano projekto ir iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti.

210. Tarybos narys, pretenduojantis tapti Savivaldybės tarybos sudaromo komiteto pirmininku, privalo užpildyti Vidaus reikalų ministro patvirtintos formos deklaraciją, joje pateikdamas duomenis dėl jo atitikties nepriekaištingos reputacijos reikalavimams. Ši deklaracija pateikiama merui. Savivaldybės tarybai priėmus sprendimą dėl komiteto pirmininko skyrimo, komiteto pirmininko deklaracija ne vėliau kaip per 3 darbo dienas paskelbiama viešai Savivaldybės interneto svetainėje www.plunge.lt ir skelbiama tol, kol tarybos narys eina komiteto pirmininko pareigas. Už deklaracijos paskelbimą Savivaldybės interneto svetainėje atsako Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą.

211. Komitetų darbe gali dalyvauti visi suinteresuoti asmenys. Norėdami pasisakyti komiteto posėdyje, suinteresuoti asmenys turi prasinešti Savivaldybės tarybos posėdžių sekretoriui (-iams) ar padaliniui, techniškai aptarnaujančiam Savivaldybės tarybą likus ne mažiau kaip valandai iki komiteto posėdžio. Apie prasinešusius pasisakyti asmenis Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą informuoja komiteto pirmininką. Komiteto posėdyje dalyvaujančių suinteresuotų asmenų kalbėjimo trukmę ir laiką nustato posėdžio pirmininkas.

212. Tarybos komitetų darbe patariamojo balso teise gali dalyvauti jiems nepriklausantys tarybos nariai, suinteresuoti asmenys. Šie asmenys gali užduoti klausimus, pasisakyti, bet neturi balsavimo teisės.

213. Komitetų posėdžiai būtinai šaukiami prieš paskelbtą Savivaldybės tarybos posėdį. Šiuose komitetų posėdžiuose svarstomi Savivaldybės tarybos posėdžio darbotvarkės klausimai ir parengiamos pastabos bei pasiūlymai dėl parengtų tarybos sprendimų projektų. Komitetų posėdžiai negali vykti Savivaldybės tarybos posėdžio laiku.

214. Komitetas gali turėti Savivaldybės tarybos patvirtintus nuostatus, kuriuose Savivaldybės taryba turi nustatyti jo specialiąją kompetenciją.

215. Komitetui pateikto Savivaldybės tarybos sprendimo projekto rengėjas arba rengėjo tiesioginis vadovas privalo dalyvauti svarstant tarybos sprendimo projektą komiteto posėdyje.

216. Keli komitetai savo iniciatyva, jų pirmininkų susitarimu, gali sušaukti bendrą komitetų posėdį. Bendram komitetų posėdžiui pirmininkauja vienas iš komitetų pirmininkų, išrinktas balsavimo būdu. Sprendimai priimami visų komitetų narių, dalyvaujančių posėdyje, balsų dauguma. Posėdžio protokolą pasirašo visų komitetų, sušaukusių bendrą posėdį, pirmininkai.

217. Komitetai, svarstydami savo kompetencijos klausimus, turi lygias teises.

218. Komitetų pirmininkai arba komitetų atstovai Savivaldybės tarybos posėdžiuose daro pranešimus komiteto kompetencijos klausimais, gali daryti papildomus pranešimus visais svarstomais klausimais. Komiteto teikiamiems Savivaldybės tarybai svarstyti klausimams pristatyti arba komiteto pasiūlymams bei išvadoms pateikti dėl kitų svarstomų klausimų komitetas skiria pranešėjus.

219. Komitetai, bendrame posėdyje svarstę klausimus ir kartu rengę Savivaldybės tarybos sprendimų projektus, gali daryti bendrą pranešimą arba Savivaldybės tarybai atskirai pateikti savo pastabas bei pasiūlymus.

220. Komitetų rekomendaciniai sprendimai teikiami Savivaldybės administracijai, Savivaldybės įstaigoms bei valdomoms įmonėms.

221. Išimties atvejais, jeigu svarstomi klausimai yra susiję su kitų Savivaldybės teritorijoje esančių įstaigų ir įmonių tiesiogine veikla, komitetas gali kviesti į posėdžius atitinkamų įmonių bei įstaigų vadovus ar jų atstovus ir prašyti juos papildomos informacijos. Komitetas apie klausimų svarstymą ir kvietimą į posėdį turi pranešti kviečiamiems asmenims ne vėliau kaip prieš 3 darbo dienas iki komiteto posėdžio dienos.

222. Komiteto narys turi sprendžiamojo balso teisę visais komitete svarstomais klausimais, taip pat turi teisę siūlyti svarstyti klausimus, dalyvauti juos rengiant, teikti pasiūlymus dėl Savivaldybės institucijų, įstaigų ir Savivaldybės valdomų įmonių veiklos patikrinimo.

223. Komiteto narys, kurio pasiūlymams komitetas nepritarė, gali raštu juos pateikti svarstyti Savivaldybės tarybai, jeigu tam pritaria dar bent vienas komiteto narys.

224. Komiteto narys turi teisę susipažinti su visais komitetui teiktais dokumentais bei kita medžiaga, o prireikus – jais naudotis savo veikloje.

**XV SKYRIUS**

**SAVIVALDYBĖS TARYBOS KOMISIJOS**

225. Savivaldybės taryba savo įgaliojimų laikui sudaro Etikos ir  Antikorupcijos komisijas.

**226. Savivaldybės tarybos sprendimu sudaromos komisijos, kurios pirmininku skiriamas Savivaldybės tarybos narys, pirmininku skiriamas tik nepriekaištingos reputacijos, kaip ji yra apibrėžiama Vietos savivaldos įstatyme, Savivaldybės tarybos narys. Komisijos, kurios pirmininku skiriamas Savivaldybės tarybos narys, pirmininkas, išskyrus Etikos komisijos pirmininką ir Antikorupcijos komisijos pirmininką, komisijos narių siūlymu komisijos sprendimu nesuėjus terminui netenka savo įgaliojimų, jeigu jis neatitinka Vietos savivaldos įstatyme nustatytų reikalavimų. Jeigu Vietos savivaldos įstatyme nustatytų komisijų pirmininkų įgaliojimai nutrūksta nesuėjus terminui, per 2 mėnesius nuo jų įgaliojimų nutrūkimo dienos šiame įstatyme nustatyta tvarka turi būti paskirti nauji šiame įstatyme nustatytų komisijų pirmininkai.** Tarybos narys, pretenduojantis tapti Savivaldybės tarybos sudaromos komisijos pirmininku, privalo užpildyti Lietuvos Respublikos vidaus reikalų ministro patvirtintos formos deklaraciją, joje pateikdamas duomenis dėl jo atitikties nepriekaištingos reputacijos reikalavimams. Ši deklaracija pateikiama merui ir, priėmus sprendimą dėl Komisijos pirmininko skyrimo, ne vėliau kaip per 3 darbo dienas paskelbiama Savivaldybės interneto svetainėje www.plunge.lt. Deklaracija skelbiama tol, kol tarybos narys eina komisijos pirmininko pareigas. Už deklaracijos paskelbimą Savivaldybės interneto svetainėje atsako Savivaldybės tarybos posėdžių sekretorius (-iai) ar padalinys, techniškai aptarnaujantis Savivaldybės tarybą.

227. Etikos ir Antikorupcijos komisijų įgaliojimai nustatyti Vietos savivaldos įstatyme. Lietuvos Respublikos korupcijos prevencijos įstatymo nustatytais atvejais Savivaldybės tarybos protokoliniu pavedimu Antikorupcijos komisijai gali būti pavesta atlikti arba dalyvauti atliekant Savivaldybės institucijų parengtų norminių teisės aktų projektų antikorupcinį vertinimą.

228. Savivaldybės ~~tarybos sprendimu~~ **taryba savo iniciatyva** arba mero siūlymu, išskyrus **privalomai sudaromas Etikos komisiją ir Antikorupcijos komisiją, gali** ~~būti sudaromos ir kitos~~ **sudaryti nuolatines (tos kadencijos laikotarpiui) bei laikinąsias (atskiriems klausimams nagrinėti) komisijas,** taip pat **kitus** Savivaldybės tarybos sudaromus darinius (darbo grupes, tarybas ir pan.). Komisijų ir kitų Savivaldybės tarybos darinių nuostatus tvirtina Savivaldybės taryba.

229. Savivaldybės tarybos sudaromų komisijų ir kitų darinių (toliau – komisijos) nariais gali būti tarybos nariai, valstybės tarnautojai, ekspertai, gyvenamųjų vietovių bendruomenių atstovai: seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar Savivaldybės institucijas ar įstaigas, įgalioti atstovai), bendruomeninių organizacijų atstovai, kiti Savivaldybės gyventojai. Komisijoje turi būti ne mažiau kaip trys nariai (įskaitant pirmininką).

230. Sudaromos komisijos gali būti vardinės (nurodant asmenis) arba pareiginės (nurodant pareigas).

231. Jei į komisijas ar kitus Savivaldybės tarybos darinius įtraukiami tarybos nariai, jie įtraukiami laikantis proporcinio daugumos ir mažumos atstovavimo principo. Tokiu atveju tarybos narius deleguoja frakcijos, tarybos narių grupės, į jokią frakciją ar grupę nesusivieniję tarybos nariai. Nepateikus savo deleguojamo nario kandidatūros, laikoma, kad frakcija, tarybos narių grupė ar į jokią frakciją ar grupę nesusivieniję tarybos nariai atsisakė teisės deleguoti savo atstovą (-us). Komisijų sudėtis viešinama Savivaldybės interneto svetainėje www.plunge.lt jų galiojimo laikotarpiu.

232. Savivaldybės tarybos sudaromos komisijos savo veikloje vadovaujasi Lietuvos Respublikos Konstitucija, įstatymais, kitais teisės aktais, taip pat Savivaldybės tarybos patvirtintais veiklos nuostatais.

233. Komisijos veiklos nuostatuose turi būti formuluojamos jos funkcijos, uždaviniai ir tikslai, narių teisės ir pareigos, sprendimų priėmimas ir jų įforminimas, taip pat sprendimų įgyvendinimo ir atsiskaitymo Savivaldybės tarybai tvarka.

234. Antikorupcijos komisija Savivaldybės tarybos ar mero iniciatyva dalyvauja atliekant Savivaldybės institucijų teisės aktų projektų antikorupcinį vertinimą. Mero iniciatyva įtraukti Antikorupcijos komisiją į teisės aktų projektų antikorupcinį vertinimą įgyvendinama mero potvarkiu, o Savivaldybės tarybos iniciatyva – protokoliniu Savivaldybės tarybos sprendimu Savivaldybės tarybos posėdžio metu.

235. Savivaldybės tarybos komisijų darbe patariamojo balso teise gali dalyvauti jiems nepriklausantys tarybos nariai, suinteresuoti asmenys. Šie asmenys gali užduoti klausimus, pasisakyti, bet neturi balsavimo teisės.

236. Savivaldybės tarybos sudaromų komisijų posėdžiai protokoluojami. Posėdžių protokolai, pasibaigus kalendoriniams metams, vienus metus, bet ne ilgiau kaip iki kadencijos pabaigos, saugomi, o vėliau perduodami į Savivaldybės archyvą. Laikinųjų komisijų protokolai turi būti perduoti į Savivaldybės archyvą ne vėliau kaip per 10 darbo dienų pasibaigus komisijos įgaliojimų laikui.

237. Tarybos sudaromų komisijų posėdžiai gali vykti nuotoliniu būdu arba mišriuoju būdu kaip reglamentuota Vietos savivaldos įstatyme ir Reglamento VII skyriuje. Komisijų posėdžius protokoluoja ir techniškai aptarnauja Administracijos direktoriaus paskirtas darbuotojas.

238. Savivaldybės tarybos **komisijų~~,~~** ~~išskyrus Etikos komisiją, posėdžiai transliuojami tiesiogiai ir~~ ~~daromas garso ir vaizdo įrašas~~ **posėdžių metu daromas garso ir vaizdo įrašas. Komisijų posėdžiai, išskyrus komisijų uždarus posėdžius, transliuojami tiesiogiai.** Komisijų posėdžių garso ir vaizdo įrašai saugomi informacinėse laikmenose ir skelbiami Savivaldybės interneto svetainėje www.plunge.lt.

**XVI SKYRIUS**

**SAVIVALDYBĖS tarybos kolegija**

239. Savivaldybės tarybos įgaliojimų laikui iš mero, vicemero (-ų), Savivaldybės administracijos direktoriaus, Savivaldybės tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio **meras sudaro** Savivaldybės ~~tarybos sprendimu sudaroma Savivaldybės kolegija~~ **kolegiją** (toliau – kolegija).

240. Kolegijos darbo tvarka ir posėdžių organizavimo tvarka nustatoma Reglamento šiame skyriuje.

241. Kolegija yra Savivaldybės tarybos patariamasis organas.

242. Kolegija:

242.1. analizuoja Savivaldybės teritorijoje esančių valstybės institucijų struktūrinių padalinių veiklą, teikia siūlymus Savivaldybės tarybai dėl šių struktūrinių padalinių veiklos gerinimo ir jų vadovų išklausymo;

*Papunkčio pakeitimai:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

242.2.svarsto ir teikia siūlymus dėl Savivaldybės strateginio planavimo dokumentų rengimo;

242.3. numato mero ir Savivaldybės tarybos narių kvalifikacijos tobulinimo prioritetus (kiekvienais metais);

242.4. svarsto klausimus dėl mero politinio (asmeninio) pasitikėjimo valstybės tarnautojų pareigybių skaičiaus nustatymo;

242.5. susipažįsta su specialiųjų ir detaliųjų planų projektais, dėl jų gali teikti rekomendacijas merui;

242.6. svarsto Savivaldybės įstaigų metinių ataskaitų rinkinius ir Savivaldybės valdomų įmonių metinių finansinių ataskaitų rinkinius, metinius pranešimus ir (arba) veiklos ataskaitas;

242.7. svarsto ir teikia pasiūlymus dėl Savivaldybės tarybos posėdžių darbotvarkių papildymo;

242.8. teikia Savivaldybės tarybos sprendimų projektus;

242.9. svarsto ir teikia pasiūlymus Savivaldybės tarybai dėl to, kuriame Savivaldybės tarybos posėdyje bus organizuojama Savivaldybės tarybos mažumos valanda;

242.10. svarsto ir teikia pasiūlymus Savivaldybės tarybai dėl to, kuriame Savivaldybės tarybos posėdyje bus svarstoma Savivaldybės tarybos mažumos darbotvarkė;

242.11. svarsto ir teikia pasiūlymus tarybai dėl:

242.11.1. tarybos narių, deleguojamų į Regiono plėtros tarybos kolegiją;

242.11.2. tarybos narių, valstybės tarnautojų ir ekspertų, deleguojamų į komisijas, kandidatūrų;

242.12. savo iniciatyva ar tarybos narių iniciatyva svarsto ir teikia pasiūlymus dėl naujų tarybos komitetų ar komisijų steigimo ir jų įgaliojimų, dėl esamų komitetų ar komisijų įgaliojimų pakeitimo (išskyrus Kontrolės komitetą, Etikos ir Antikorupcijos komisijas), dėl esamų komitetų ar komisijų narių skaičiaus pakeitimo, dėl konkrečių esamų komitetų ar komisijų narių pakeitimo, dėl rekomendacijų pateikimo keičiant komitetų ar komisijų pirmininkus ar pavaduotojus (išskyrus išimtis, nustatytas Įstatyme);

242.13. kolegijos narių daugumos siūlymu svarsto ir teikia rekomendacijas Savivaldybės tarybai dėl pakartotinio svarstymo tų tarybos sprendimų projektų, kuriems Savivaldybės taryba nepritarė. Šiuo atveju kolegija gali rekomenduoti atitinkamam komitetui ar komitetams pakartotinai svarstyti atmestą Savivaldybės tarybos sprendimo projektą arba kolegijos sprendimu yra paruošiamas atitinkamas tarybos sprendimo projektas;

242.14. svarsto ir pateikia savo rekomendacijas (pastabas, pakeitimus, pasiūlymus) atitinkamiems komitetams ir tarybos sprendimų projektų rengėjams dėl tų tarybos sprendimų projektų, kurie buvo nukreipti kolegijai arba kolegijos sprendimu yra paruošiamas atitinkamas tarybos sprendimo projektas.

243. Kolegijos posėdžiai yra teisėti, jeigu juose dalyvauja kolegijos narių dauguma.

244. Kolegijos posėdžius prireikus šaukia meras, o kai jo nėra – vicemeras. Jei nurodyti asmenys kolegijos posėdžio nešaukia, jis privalo būti šaukiamas, jei to raštu prašo daugiau nei ½ kolegijos narių.Apie kolegijos posėdžio laiką ir svarstyti parengtus klausimus praneša meras, o jo nesant – vicemeras elektroniniu paštu visiems kolegijos nariams, ne vėliau kaip prieš 3 (tris) darbo dienas ikiposėdžio pradžios. Kolegijos posėdžiams pirmininkauja meras, jo nesant – vicemeras.

*Punkto pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

245. Kolegijos posėdžiai protokoluojami. Posėdžio protokolus ir sprendimus pasirašo posėdžio pirmininkas ir Savivaldybės tarybos posėdžių sekretorius ar kitas mero paskirtas valstybės tarnautojas (darbuotojas).

246. Kolegijos posėdžio darbotvarkę sudaro meras, o jo nesant – vicemeras.

247. Posėdžio pirmininkas turi teisę leisti posėdyje kalbėti savivaldybės kontrolieriui, Administracijos direktoriui ir kviestiesiems asmenims.

248. Per posėdį galima kalbėti tik posėdžio pirmininkui leidus.

249. Jeigu nagrinėtu klausimu sprendimas nebuvo priimtas, pakartotinai šis klausimas gali būti teikiamas kitame kolegijos posėdyje.

250. Kolegijos sprendimai priimami dalyvaujančių kolegijos narių balsų dauguma. Jeigu balsai pasiskirsto po lygiai, lemia posėdžio pirmininko balsas.

251. Kolegiją techniškai aptarnauja Savivaldybės tarybos posėdžių sekretorius ar kitas mero paskirtas valstybės tarnautojas (darbuotojas).

252. Kolegijos posėdžiai yra atviri. Kai posėdyje svarstomas su valstybės tarnybos ar komercine paslaptimi susijęs klausimas arba gali būti pažeidžiamos kitų asmenų teisės ir teisėti interesai, kolegija turi teisę jį nagrinėti uždarame posėdyje. Tokiame posėdyje dalyvauja tik kolegijos nariai, posėdį aptarnaujantys bei mero kviesti asmenys.

**XVII SKYRIUS**

**SAVIVALDYBĖS TARYBOS NARIO ATLYGINIMAS**

253. Savivaldybės tarybos nariams už darbą atliekant Savivaldybės tarybos nario pareigas yra atlyginama (apmokama) Įstatymo nustatyta tvarka. Savivaldybės tarybos nariams nustatomas 20 procentų Plungės rajono savivaldybės mero darbo užmokesčio dydžio atlyginimas (toliau – tarybos nario atlyginimas). Savivaldybės tarybos nariai Savivaldybės tarybos posėdžio sekretoriui pateikia prašymą dėl atlyginimo pervedimo, neapmokestinamo pajamų dydžio taikymo (NPD) bei pensijų kaupimo (2 priedas). Savivaldybės tarybos posėdžio sekretorius tarybos narių prašymus per DVS pateikia Buhalterinės apskaitos skyriui.

254. Savivaldybės tarybos opozicijos lyderiui ir Savivaldybės tarybos komitetų ir nuolatinių komisijų pirmininkams nustatomas 20 procentų didesnio dydžio Savivaldybės tarybos narių atlyginimas; Savivaldybės tarybos komitetų ir nuolatinių komisijų pirmininkų pavaduotojams nustatomas 10 procentų didesnio dydžio Savivaldybės tarybos narių atlyginimas. Jeigu Savivaldybės tarybos narys vienu metu eina kelias pareigas, jam mokamas tas Savivaldybės tarybos nario atlyginimas, kurio nustatytas dydis yra didesnis.

255. Tarybos narys turi teisę atsisakyti šio Reglamento 253 ir 254 punktuose nustatyto atlyginimo, pateikdamas Savivaldybės tarybos posėdžių sekretoriui prašymą (3 priedas) dėl Savivaldybės tarybos nario pareigų atlikimo neatlygintinai (tai yra visuomeniniais pagrindais). Tarybos narys prašyme nurodo laikotarpį, kuriuo dirbs neatlygintinai. Nenurodžius laikotarpio, laikoma, kad tarybos narys pareigas neatlygintinai atliks visą kadencijos laikotarpį.

256. Savivaldybės tarybos nario atlyginimas mažinamas proporcingai Savivaldybės tarybos nario praleistų to mėnesio Savivaldybės tarybos, komitetų, nuolatinių komisijų ir kolegijos, kurių narys Savivaldybės tarybos narys yra, posėdžių ~~skaičiui.~~ **skaičiui, išskyrus Savivaldybės tarybos, komitetų, nuolatinių komisijų ir kolegijos posėdžius, kuriuos Savivaldybės tarybos narys praleidžia dėl vykimo į komandiruotę atliekant Savivaldybės tarybos nario pareigas.** Savivaldybės tarybos narys laikomas dalyvavusiu Savivaldybės tarybos, komiteto, nuolatinės komisijos ir kolegijos, kurių narys Savivaldybės tarybos narys yra, posėdyje, jeigu buvo posėdyje daugiau kaip pusę posėdžio laiko:

256.1. Savivaldybės tarybos posėdžių sekretorius, pasibaigus mėnesiui, programos MyLobster tabelyje užfiksuoja tarybos narių dirbtas dienas;

256.2. Savivaldybės tarybos posėdžių sekretorius pasibaigus ataskaitiniam mėnesiui per 1 darbo dieną parengia tarybos narių dalyvavimo posėdžiuose suvestinę ir ją pateikia per DVS Buhalterinės apskaitos skyriui;

256.3. Savivaldybės administracijos Buhalterinės apskaitos skyrius pagal gautus duomenis apskaičiuoja tarybos nariams atlyginimą ir lėšas perveda į jų nurodytą sąskaitą.

257. Informacija apie Savivaldybės tarybos narių **Savivaldybės tarybos, komitetų, nuolatinių komisijų ir kolegijos posėdžių lankomumą ir** atlyginimus skelbiama Savivaldybės interneto svetainėje [www.plunge.lt](http://www.plunge.lt). **kiekvieną kalendorinį mėnesį – už praeitą mėnesį iki kito mėnesio 15 dienos.**

258. Tarybos nario Savivaldybės atstovavimas už Savivaldybės ribų forminamas ~~Savivaldybės tarybos sprendimu.~~ **Plungės rajono Savivaldybės tarybos narių siuntimo į komandiruotes tvarkos apraše numatyta tvarka.**

259. Jeigu pagal Savivaldybės tarybos ~~sprendimą~~ **sprendimu patvirtintą Savivaldybės tarybos narių siuntimo į komandiruotes tvarkos aprašą** tarybos narys atstovauja Savivaldybei už Savivaldybės ribų, Savivaldybės administracija Vyriausybės nustatyta tvarka apmoka jam komandiruotės išlaidas. Grįžęs iš komandiruotės, tarybos narys per 3 darbo dienas pateikia Savivaldybės tarybos posėdžio sekretoriui (-iams) ar padaliniui, techniškai aptarnaujančiam Savivaldybės tarybą, avanso apyskaitą su išlaidas pateisinančiais dokumentais. Savivaldybės tarybos posėdžio sekretorius (-iai) ar padalinys, techniškai aptarnaujantis Savivaldybės tarybą, per 1 darbo dieną dokumentus per DVS pateikia Buhalterinės apskaitos skyriui. Grįžęs iš komandiruotės, tarybos narys arba tarybos narių delegacijos vadovas artimiausiame Savivaldybės tarybos posėdyje pateikia laisvos formos ataskaitą.

260. Etikos komisija, nustačiusi, kad tarybos narys praleido iš eilės 3Savivaldybės tarybos ar komiteto posėdžius ir nepranešė Savivaldybės tarybos posėdžių sekretoriui (-iams) ar padaliniui, techniškai aptarnaujančiam Savivaldybės tarybą, apie nedalyvavimo priežastį, analizuoja šio tarybos nario nedalyvavimo priežastis ir pateikia Savivaldybės tarybai išvadas.

*Skyriaus pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**XVIII SKYRIUS**

**SAVIVALDYBĖS MERO VEIKLA**

261. Meras yra Savivaldybės vadovas, turintis Konstitucijoje, Vietos savivaldos įstatyme ir kituose teisės aktuose nustatytas teises ir pareigas. Savo darbo laiką meras tvarko pats, nepažeisdamas darbo teisės normų nustatytų maksimaliojo darbo laiko ir minimaliojo poilsio laiko trukmės reikalavimų.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

262. Atstovavimo Lietuvoje ir užsienyje išlaidoms apmokėti meras gali naudoti mero fondo lėšas. Tarybos sprendimu sudaromas mero fondas ir merui kas mėnesį skiriama iki vieno VMDU dydžio suma atstovavimo Lietuvoje ir užsienyje išlaidoms finansuoti.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

263. Mero vykimas į tarnybinę komandiruotę įforminamas mero potvarkiu. Vicemero ar Administracijos direktoriaus siuntimas į tarnybinę komandiruotę įforminamas mero potvarkiu, išskyrus 1 darbo dienos komandiruotes Lietuvos Respublikos teritorijoje, kurios įforminamos mero rezoliucija, patvirtinančia, kad tarnybinis pranešimas ar prašymas išvykti iš nuolatinės darbo vietos suderintas. Komandiruotės pradžia, pabaiga ir komandiruotės vieta skelbiama Savivaldybės internetiniame puslapyje, mero darbotvarkėje.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

264. Meras teikia Savivaldybės tarybai vicemero (-ų) kandidatūras tokia tvarka:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

264.1. meras Savivaldybės tarybai teikia kandidatūrą į vicemero pareigas;

264.2. teikimas įforminamas mero potvarkiu;

264.3. Savivaldybės tarybos posėdžio metu, svarstant kandidatą (-us) į vicemero (-ų) poziciją, jį (juos) pradžioje pristato meras, vėliau atsako į tarybos narių klausimus;

264.4. Vėliau tarybos nariams prisistato kandidatas (-ai) į vicemero (-ų) poziciją, vėliau atsako į tarybos narių klausimus;

264.5. jeigu Savivaldybės taryba du kartus iš eilės nepritaria teikiamai kandidatūrai į vicemero (-ų) ~~pareigas,~~ **pareigas ir (arba) šio klausimo nesvarsto,** meras turi teisę savo sprendimu Savivaldybės tarybai teiktą kandidatą paskirti vicemeru;

264.6. jeigu meras, Savivaldybės tarybai pirmą kartą nepritarus jo teiktai ~~kandidatūrai,~~ **kandidatūrai arba jos nesvarsčius,** teikė kito asmens kandidatūrą į vicemero pareigas, meras turi teisę savo sprendimu vicemeru paskirti pasirinktinai vieną iš Savivaldybės tarybai teiktų kandidatų į vicemero pareigas.

265. Vicemerui užtikrinama teisė grįžti į iki paskyrimo vicemeru eitas pareigas, *mutatis mutandis* taikant normas, nustatančias Administracijos direktoriaus teisę grįžti į iki paskyrimo Administracijos direktoriumi eitas pareigas.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

266. Vicemeras (-ai) yra politinio (asmeninio) pasitikėjimo valstybės tarnautojas.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

267. Vicemeras (-ai) atlieka mero nustatytas funkcijas ir pavedimus.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

268. Merą pavaduojantis vicemeras vykdo visus **Vietos savivaldos įstatyme ir kituose įstatymuose** nustatytus mero įgaliojimus, išskyrus šiuos:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

268.1. Savivaldybės tarybos posėdžių darbotvarkių projektų sudarymas ir Savivaldybės tarybos sprendimų projektų teikimas, Savivaldybės tarybos posėdžių šaukimas ir jiems pirmininkavimas, kuriuos vykdo laikinai Savivaldybės tarybos paskirtas tarybos narys;

268.2. Savivaldybės tarybos sprendimų ir posėdžių, kuriems pirmininkavo, protokolų pasirašymas, kuriuos pasirašo laikinai Savivaldybės tarybos paskirtas tarybos narys;

268.3. Savivaldybės biudžetinių įstaigų ir viešųjų įstaigų (kurių savininkė yra Savivaldybė) vadovų priėmimas į pareigas ir atleidimas iš jų, kitų funkcijų, susijusių su Savivaldybės biudžetinių įstaigų ir viešųjų įstaigų (kurių savininkė yra Savivaldybė) vadovų darbo santykiais įgyvendinimas Lietuvos Respublikos darbo kodekso ir kitų teisės aktų nustatyta tvarka, kuriuos vykdo laikinai Savivaldybės tarybos paskirtas tarybos narys;

268.4. Savivaldybės valdomo išlikusio nekilnojamojo turto nuosavybės teisių religinėms bendruomenėms ir bendrijoms atkūrimas, kuriuos atkuria Savivaldybės taryba;

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

268.5. mero fondo lėšų naudojimas ir atsiskaitymas už jų naudojimą pagal Savivaldybės tarybos nustatytą tvarką atstovavimo Lietuvoje ir užsienyje išlaidoms apmokėti;

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

268.6. vicemero (-ų) kandidatūros (-ų) teikimas Savivaldybės tarybai šio Reglamento nustatyta tvarka;

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

268.7. siūlymų Savivaldybės tarybai teikimas dėl mero politinio (asmeninio) pasitikėjimo valstybės tarnautojų pareigybių skaičiaus nustatymo.

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

269. Merą pavaduoja mero paskirtas vicemeras, kai:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

269.1. meras dėl atostogų, laikinojo ~~nedarbingumo~~ **nedarbingumo, nušalinimo** ar kitų pateisinamų priežasčių laikinai neina savo pareigų;

269.2. mero įgaliojimai sustabdyti teismo nutartimi.

270. Laikinai Savivaldybės tarybos paskirtam tarybos nariui pavaduojant merą šio Reglamento 283.1-283.2 papunkčiuose numatytais atvejais jo, kaip tarybos nario, teisės ir pareigos nėra sustabdomos *(tarybos nario mandatas išlieka)* ir jam nėra taikomas reikalavimas nedirbti kitose institucijose, įstaigose, įmonėse ir organizacijose ir negauti kito atlyginimo, išskyrus atlyginimą už mokslinę, pedagoginę ar kūrybinę veiklą.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

271. Mero pareigas laikinai eina Savivaldybės tarybos posėdyje dalyvaujančių tarybos narių balsų dauguma paskirtas tarybos narys, kai:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

271.1. mero įgaliojimai nutrūksta nesuėjus terminui;

271.2. išrinktas neprisiekęs meras netenka mandato ar mero rinkimų rezultatai pripažįstami negaliojančiais.

272. Mero pareigas laikinai einantis Savivaldybės tarybos paskirtas tarybos narys vykdo visus mero įgaliojimus, išskyrus šiuos:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

272.1. Savivaldybės valdomo išlikusio nekilnojamojo turto nuosavybės teisių religinėms bendruomenėms ir bendrijoms atkūrimas, kuriuos atkuria Savivaldybės taryba;

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

272.2. vicemero (-ų) kandidatūros (-ų) teikimas Savivaldybės tarybai šio Reglamento nustatyta tvarka;

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

272.3. siūlymų Savivaldybės tarybai teikimas dėl mero politinio (asmeninio) pasitikėjimo valstybės tarnautojų pareigybių skaičiaus nustatymo.

*Papunkčio numeracijos pakeitimas:*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

273. Mero pareigas laikinai einančio tarybos nario darbo užmokestį pagal įstatymų nustatytus koeficientus tvirtina Savivaldybės taryba.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

274. Mero įgaliojimai gali būti sustabdomi teismo nutartimi. Mero įgaliojimus sustabdžius teismo nutartimi, įgaliojimų sustabdymo laikotarpiu merui mokamas 0,5 VMDU dydžio atlyginimas.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

275. Mero įgaliojimai taip pat gali būti sustabdomi Tiesioginio valdymo savivaldybės teritorijoje įstatyme nustatytu pagrindu.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

276. Mero sprendimai įforminami potvarkiais. **Mero potvarkiai skelbiami Savivaldybės interneto svetainėje** [www.plunge.lt](http://www.plunge.lt). Mero potvarkių projektus rengia Savivaldybės administracijos padaliniai ir Savivaldybės tarybos posėdžių sekretorius **(-iai).** Potvarkio projektus, išskyrus tuos, kuriuos rengia Savivaldybės tarybos posėdžių sekretorius **(-iai),** turi vizuoti Savivaldybės administracijos padalinių, su kuriais susijęs klausimas, vedėjai, teisininkas, Administracijos direktorius. Mero priimti teisės aktai, kuriuos skelbti Teisės aktų registre privaloma pagal teisės aktus, oficialiai skelbiami Teisės aktų registre Lietuvos Respublikos teisėkūros pagrindų įstatymo nustatyta tvarka ir Savivaldybės interneto svetainėje.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

277. Meras atstovauja pats arba raštu įgalioja atstovauti kitus asmenis Savivaldybei teisme, taip pat bendradarbiaujant su kitomis savivaldybėmis, valstybės ir užsienio šalių institucijomis, juridiniais ir fiziniais asmenimis. Mero pavedimas atstovauti Savivaldybei įforminamas mero potvarkiu.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

278. Meras gali siūlyti Savivaldybės tarybai pavesti Kontrolės ir audito tarnybai atlikti veiklos plane nenumatytą Savivaldybės administravimo subjektų ar Savivaldybės valdomų įmonių atitikties, finansinį ir veiklos auditą. Dėl tokio siūlymo yra parengiamas Savivaldybės tarybos sprendimo projektas, kuris teikiamas ir svarstomas Savivaldybės tarybos posėdyje bendra Reglamento nustatyta tvarka.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

279. Savivaldybės taryba paveda vykdyti merui paprastosios tarybos kompetencijos įgaliojimus:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

279.1. viešųjų įstaigų (kurių savininkė yra Savivaldybė) kolegialių organų sudarymas, kai tai numatyta viešosios įstaigos įstatuose;

279.2. viešųjų įstaigų (kurių savininkė yra Savivaldybė) vidaus kontrolės tvarkos nustatymas;

279.3. Savivaldybės ir vietovės lygmens specialiojo teritorijų planavimo dokumentų tvirtinimas, išskyrus įstatymų nustatytus atvejus;

279.4. sprendimų dėl žemės sklypų pagrindinės žemės naudojimo paskirties ir (ar) būdo keitimo priėmimas.

280. Įmonių, įstaigų, organizacijų ir gyventojų raštus priima, registruoja, paskirsto Savivaldybės administracijos skyrius, organizuojantis dokumentų tvarkymą, ir tą pačią dieną, vėliausiai kitą darbo dieną perduoda merui.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

281. Savivaldybės administracijos skyrius, organizuojantis dokumentų tvarkymą, raštus pagal mero rezoliucijas paskirsto vykdytojams.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

282. Interesantų apskaitą tvarko, mero potvarkių ir pavedimų vykdymą kontroliuoja, apibendrintą informaciją merui pateikia Administracijos direktorius ir Savivaldybės administracijos skyrius, organizuojantis dokumentų tvarkymą.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

283. ~~Meras išeina atostogų išleisdamas potvarkį.~~ **Meras atostogas sau suteikia potvarkiu. Apie merui suteiktas atostogas informuojama Savivaldybės taryba.**

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

284. Atostogų suteikimo merui tvarka:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

284.1. atostogų suteikimą merui sprendžia pats meras;

284.2. mero ir vicemero (-ų) atostogų laikotarpiai negali sutapti.

284.3. Potvarkyje nurodomas vicemeras (-ai), pavaduosiantys merą jo atostogų metu. Mero atostogų, ligos metu ar kitais atvejais, kai meras dėl kitų pateisinamų priežasčių negali vykdyti savo pareigų, Vietos savivaldos įstatyme nustatytas funkcijas vykdo Savivaldybės tarybos iš anksto paskirtas tarybos narys.

285. Meras į komandiruotes siunčiamas mero potvarkiais. Komandiruotės pradžia, pabaiga ir komandiruotės vieta skelbiama Savivaldybės internetiniame puslapyje, mero darbotvarkėje.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**XIX SKYRIUS**

**Savivaldybės biudžeto RENGIMAS, Tvirtinimas, TIKSLINIMAS IR KONTROLĖ**

286. Savivaldybė turi savarankišką biudžetą. Savivaldybės biudžetas sudaromas ir tvirtinamas vieniems biudžetiniams metams. Savivaldybių biudžetų rengimo, svarstymo ir tvirtinimo procedūra nustatyta Lietuvos Respublikos biudžeto sandaros įstatyme ir Vyriausybės nutarimu tvirtinamose taisyklėse.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

287. Savivaldybės biudžeto sudarymo pagrindas yra patvirtinti Savivaldybės strateginio planavimo dokumentai, taip pat savivaldybių funkcijoms įgyvendinti reikalingų lėšų skaičiavimai.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

288. Biudžeto projekto rengimą organizuoja meras, remdamasis Biudžeto sandaros įstatymu, kitais įstatymais, Seimo patvirtintais savivaldybių biudžetų finansiniais rodikliais, Vyriausybės, Savivaldybės tarybos patvirtintomis biudžetų sudarymo ir vykdymo taisyklėmis. Administracijos parengtas biudžeto projektas teikiamas svarstyti Savivaldybės tarybos komitetams.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

289. Biudžetas svarstomas ir priimamas šia tvarka:

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

289.1. Meras teikia biudžeto projektą komitetams;

289.2. komitetai išnagrinėja biudžeto projektą, pagal savo kompetenciją suformuoja išvadas bei pataisas ir savo siūlymus pateikia Ekonomikos, finansų ir biudžeto komitetui;

289.3. parengtas biudžeto projektas skelbiamas Savivaldybės interneto svetainėje www.plunge.lt. Gyventojai savo pastabas ir pasiūlymus dėl Savivaldybės biudžeto projekto gali Merui pateikti raštu ar elektroniniu paštu. Taip pat gyventojai gali dalyvauti komitetų posėdžiuose svarstant biudžeto projektą;

289.4. Meras teikia Savivaldybės tarybai patikslintą (nepatikslintą) biudžeto projektą sprendimui priimti. Savivaldybės tarybos posėdyje Meras informuoja, kurie komitetų, frakcijų, tarybos narių, bendruomenės atstovų pasiūlymai bei pataisos dėl biudžeto projekto buvo priimti, kurie – atmesti, motyvuoja priežastis, atsako į tarybos narių klausimus;

289.5. pirmą kartą Savivaldybės tarybai nepatvirtinus pateikto biudžeto projekto, pataisytas projektas ne vėliau kaip per 14 dienų vėl turi būti svarstomas komitetuose Reglamento nustatyta tvarka.

290. Biudžetiniais metais Savivaldybės taryba mero siūlymu biudžetą gali tikslinti.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

291. Pasibaigus biudžetiniams metams, Savivaldybės tarybos sprendimu gali būti atliekamas nepriklausomas finansinis ir (ar) veiklos auditas. Jeigu nepriklausomas auditas atliekamas, audito ataskaita turi būti viešai apsvarstyta Savivaldybės tarybos posėdyje ne vėliau kaip iki atitinkamų biudžetinių metų rugsėjo 1 dienos.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

292. Prireikus valstybės kontrolieriaus sprendimu Lietuvos Respublikos valstybės kontrolė gali atlikti savivaldybių, taip pat savivaldybių įstaigų ir savivaldybių valdomų įmonių finansinį, atitikties ir veiklos auditą.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**XX SKYRIUS**

**PAGRINDINĖS BENDRAVIMO SU GYVENTOJAIS FORMOS IR BŪDAI**

293. Kiekvienas tarybos narys, vykdydamas jam, kaip tarybos nariui, Vietos savivaldos įstatyme numatytas pareigas, veiklą tarp tarybos posėdžių tęsia komitetuose, komisijose, Savivaldybės tarybos narių frakcijose, grupėse ir mišrioje grupėje, taip pat priimdamas Savivaldybės nuolatinius gyventojus.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

294. Savivaldybės nuolatinių gyventojų priėmimą kiekvienas tarybos narys vykdo ir už jį atsiskaito šio Reglamento nustatyta tvarka savarankiškai.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

295. Bendravimas su gyventojais gali vykti gyventojams raštu kreipiantis į tarybos narius arba asmeniškai susitinkant tarybos narių pasirinktu laiku.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

296. Tarybos nariai į gautą gyventojų kreipimąsi privalo atsakyti raštu ne vėliau kaip per 20 darbo dienų.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

297. Kiekvienas tarybos narys, priimdamas Savivaldybės nuolatinius gyventojus, pats rūpinasi priėmimo techniniu-materialiniu aprūpinimu.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

298. Tarybos narys, pageidaujantis gyventojų priėmimą organizuoti Savivaldybės administracijos patalpose, jo laiką, konkrečią vietą derina su Savivaldybės administracijos direktoriumi, o jeigu jis nepaskirtas ar negali vykdyti savo pareigų – su jį pavaduojančiu asmeniu ar mero pareigas laikinai einančio tarybos nario paskirtu Savivaldybės administracijos valstybės tarnautoju.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

299. Tarybos narys, pageidaujantis gyventojų priėmimą organizuoti Savivaldybės biudžetinėje ar viešojoje įstaigoje, Savivaldybės valdomoje įmonėje, jo laiką, konkrečią vietą derina su atitinkamu įstaigos ar įmonės vadovu ar jį pavaduojančiu asmeniu. Organizuojant šiame Reglamento punkte numatytus priėmimus privaloma atsižvelgti į įstatymų ir kitų teisės aktų reikalavimus, kuriais tokie priėmimai yra draudžiami ar ribojami.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

300. Tarybos nariai Savivaldybės tarybos posėdžių sekretoriui pateikia informaciją apie gyventojams priimti skiriamą laiką, vietą ir bent vieną iš būdų, kuriuo galima su juo susisiekti (telefono numerį arba elektroninio pašto adresą). Tarybos nario teikiamoje informacijoje turi būti tiksliai nurodomos mėnesio dienos ir valandos, kuriomis jie priima gyventojus, taip pat priėmimo vieta arba informacija, kad susitikimai su rinkėjais derinami individualiai.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

301. Savivaldybės nuolatinių gyventojų priėmimą vienu metu gali vykdyti keli tarybos nariai.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

302. Savivaldybės interneto svetainėje nuolat skelbiama informacija apie tarybos narių priėmimo laiką ir vietą.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**XXI SKYRIUS**

**VIETOS GYVENTOJŲ APKLAUSA**

303. Apklausos paskelbimo iniciatyvos teisė priklauso Savivaldybės gyventojams, Savivaldybės tarybai, merui bei seniūnui ir yra įgyvendinama Vietos savivaldos įstatymo nustatyta tvarka. Savivaldybės taryba apklausos paskelbimo iniciatyvos teisę įgyvendina ne mažiau kaip 1/4 tarybos narių grupės reikalavimu. Šis reikalavimas registruojamas Savivaldybės tarybos posėdžių sekretoriaus ir pateikiamas merui. Meras apklausos iniciatyvos teisę įgyvendina priimdamas mero potvarkį dėl apklausos paskelbimo.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

304. Seniūnas seniūnijos aptarnaujamoje teritorijoje gali inicijuoti apklausą dėl jo kompetencijai priskirtų klausimų. Ši iniciatyva pateikiama merui, o joje turi būti nustatyta: apklausai teikiamo (-ų) klausimo (-ų) tekstas, apklausos teritorija, apklausos būdas, apklausos data ir vieta, kitos svarbios apklausai vykdyti aplinkybės.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

305. Meras, įvertinęs pateiktą seniūno iniciatyvą paskelbti apklausą, ne vėliau kaip per 10 darbo dienų gali paskelbti apklausą. Meras dėl apklausos paskelbimo priima potvarkį, kuris paskelbiamas per vietines (regiono) visuomenės informavimo priemones, Savivaldybės interneto svetainėje ir seniūnijų, kurių teritorijose inicijuojama apklausa, skelbimų lentose. Mero potvarkis dėl atsisakymo paskelbti apklausą išsiunčiamas apklausą inicijuojančiam seniūnui.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

306. Apklausos rezultatus ne vėliau kaip per 5 darbo dienas po apklausos pabaigos Apklausos komisija pateikia merui ir jis paskelbia juos Savivaldybės interneto svetainėje, per vietines (regiono) visuomenės informavimo priemones ir seniūnijų, kurių teritorijose įvyko apklausa, skelbimų lentose. Savivaldybės tarybos sprendimo projektą rengia ir artimiausiam Savivaldybės tarybos posėdžiui pateikia meras.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

**XXII SKYRIUS**

**PASIŪLYMŲ NUSTATYTI AR PANAIKINTI GYVENAMĄSIAS VIETOVES,**

**NUSTATYTI IR KEISTI JŲ TERITORIJŲ RIBAS, SUTEIKTI IR KEISTI PAVADINIMUS GYVENAMOSIOMS VIETOVĖMS TEIKIMO IR NAGRINĖJIMO TVARKA**

307. Iniciatyvos teisę teikti pasiūlymus Savivaldybės tarybai dėl siūlymų Vyriausybei nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms (toliau – pasiūlymai) turi tų gyvenamųjų vietovių gyventojai, jose veikiantys juridiniai asmenys ir jose esančio nekilnojamojo turto savininkai. Iniciatyvos teisę šiais klausimais turi ir Savivaldybės institucijos.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

308. Gyventojų iniciatyvos teisę teikti pasiūlymus turi ne mažiau kaip 10 procentų atitinkamos gyvenamosios vietovės, dėl kurios teikiami pasiūlymai, gyventojų, turinčių teisę rinkti Savivaldybės tarybą. Gyventojai pasiūlymus teikia merui, pagrįsdami pasiūlymų aktualumą ir reikalingumą bei pateikdami šiame punkte nurodytą kiekį gyventojų, pritariančių pasiūlymams, parašų. Gyventojai, pritariantys pasiūlymams, pasirašydami turi nurodyti savo vardą, pavardę, gimimo metus, gyvenamąją vietą ir pasirašyti.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

309. Juridiniai asmenys, veikiantys gyvenamojoje vietovėje, dėl kurios teikiami pasiūlymai, kartu su pasiūlymais merui turi pateikti atitinkamo savo valdymo organo, kuris pagal atitinkamų juridinių asmenų veiklą reglamentuojančius teisės aktus, įstatus (nuostatus) yra kompetentingas atstovauti juridiniam asmeniui, rašytinį kreipimąsi, pasirašytą juridinio asmens vadovo ar jo įgalioto asmens. Pasiūlymai turi būti argumentuoti, pagrįstas jų aktualumas ir reikalingumas. Juridiniai asmenys su pasiūlymais merui pateikia duomenis, kurie pagrįstų, kad juridinis asmuo vykdo veiklą atitinkamos gyvenamosios vietovės, dėl kurios teikiami pasiūlymai, teritorijoje.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

310. Meras iniciatyvos teisę teikti pasiūlymus įgyvendina pateikdamas Savivaldybės tarybai sprendimo projektą dėl pritarimo pasiūlymams.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

311. Savivaldybės taryba pasiūlymų iniciatyvos teisę įgyvendina ne mažiau kaip 1/4 Tarybos narių reikalavimu, kuriame pagrindžiamas pasiūlymų aktualumas ir reikalingumas, atitiktis teisės aktų reikalavimams ir nurodoma, kokios yra galimybės įgyvendinti šiuos pasiūlymus. Reikalavimą pasirašo visi iniciatyvinės grupės nariai.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

312. Pateiktus pasiūlymus preliminariai nagrinėja meras ir prireikus raštu paprašo pasiūlymus pateikusių subjektų per 5 kalendorines dienas ištaisyti trūkumus. Jei trūkumai nustatytu laiku nepašalinami, pasiūlymai paliekami nenagrinėti.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

313. Savivaldybės tarybos sprendimo projektas dėl pritarimo pasiūlymams nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms rengiamas, teikiamas ir svarstomas Reglamento nustatyta tvarka.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

314. Įsigaliojus Savivaldybės tarybos sprendimui dėl pritarimo pasiūlymams, Savivaldybės vykdomoji institucija paskelbia Savivaldybės interneto svetainėje konsultavimosi vietą, laiką ir jo laikotarpį.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

**XXIII SKYRIUS**

**BAIGIAMOSIOS NUOSTATOS**

*Skyriaus numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

315. Pasikeitus Vietos savivaldos įstatymui, Reglamento normos taikomos tiek, kiek neprieštarauja Įstatymui.

*Punkto numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

*Nr.* [*T1-11*](https://www.e-tar.lt/portal/legalAct.html?documentId=62f1c730c71f11eea5a28c81c82193a8)*, 2024-02-08, paskelbta TAR 2024-02-09, i. k. 2024-02461*

\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos veiklos reglamento

1 priedas

(skyriaus, rengusio projektą, ar kito rengėjo pavadinimas)

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„ “**  (sprendimo pavadinimas) |
| 202 m. d.  Plungė |

**1. Parengto sprendimo projekto tikslai, uždaviniai.**

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

**3. Kodėl būtina priimti sprendimą, kokių pozityvių rezultatų laukiama.**

**4. Lėšų poreikis ir finansavimo šaltiniai.**

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

**7. Sprendimo projekto antikorupcinis vertinimas.**

**8. Nurodyti, kieno iniciatyva sprendimo projektas yra parengtas.**

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

(pareigos) (vardas, pavardė)

**2 priedas.** *Neteko galios nuo 2023-07-29*

*Priedo naikinimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

Plungės rajono savivaldybės

tarybos veiklos reglamento

2 priedas

**PLUNGĖS RAJONO SAVIVALDYBĖS TARYBOS NARIO (-ĖS)**

--------------------------------------------------------------------------------

(vardas, pavardė)

Savivaldybės merui

**PRAŠYMAS**

20... - -

Prašau man priklausantį atlyginimą už darbą Plungės rajono savivaldybės taryboje, tarybos komitetų, nuolatinių komisijų, Kolegijos posėdžiuose pervesti į sąskaitą Nr. LT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, esančią\_\_\_\_\_\_\_\_\_\_\_\_\_\_\_\_ banke.

Prašau neapmokestinamą pajamų dydį (NPD)   Taikyti □

Netaikyti □

Pensijų kaupimas Kaupiu □

Nekaupiu □

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

*Priedo pakeitimai:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

Plungės rajono savivaldybės

tarybos veiklos reglamento

3 priedas

**PLUNGĖS RAJONO SAVIVALDYBĖS TARYBOS NARIO (-ĖS)**

--------------------------------------------------------------------------------

(vardas, pavardė)

Savivaldybės merui

**PRAŠYMAS**

20.... - -

Prašau man 20... metais neskaičiuoti darbo užmokesčio už dalyvavimą Plungės rajono savivaldybės tarybos ir komitetų posėdžiuose.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

*Priedo numeracijos pakeitimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**5 priedas.** *Neteko galios nuo 2023-07-29*

*Priedo naikinimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**6 priedas.** *Neteko galios nuo 2023-07-29*

*Priedo naikinimas:*

*Nr.* [*T1-191*](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc)*, 2023-07-27, paskelbta TAR 2023-07-28, i. k. 2023-15364*

**Pakeitimai:**

1.

Plungės rajono savivaldybės taryba, Sprendimas

Nr. [T1-191](https://www.e-tar.lt/portal/legalAct.html?documentId=a2001da02d0f11ee9de9e7e0fd363afc), 2023-07-27, paskelbta TAR 2023-07-28, i. k. 2023-15364

Dėl Plungės rajono savivaldybės tarybos 2023 m. kovo 30 d. sprendimo Nr. T1-71 „Dėl Plungės rajono savivaldybės tarybos veiklos reglamento patvirtinimo“ pakeitimo

2.

Plungės rajono savivaldybės taryba, Sprendimas

Nr. [T1-333](https://www.e-tar.lt/portal/legalAct.html?documentId=70074ed0a0a111eea5a28c81c82193a8), 2023-12-21, paskelbta TAR 2023-12-22, i. k. 2023-25111

Dėl Plungės rajono savivaldybės tarybos 2023 m. kovo 30 d. sprendimo Nr. T1-71 „Dėl Plungės rajono savivaldybės tarybos veiklos reglamento patvirtinimo“ pakeitimo

3.

Plungės rajono savivaldybės taryba, Sprendimas

Nr. [T1-11](https://www.e-tar.lt/portal/legalAct.html?documentId=62f1c730c71f11eea5a28c81c82193a8), 2024-02-08, paskelbta TAR 2024-02-09, i. k. 2024-02461

Dėl Plungės rajono savivaldybės tarybos 2023 m. kovo 30 d. sprendimo Nr. T1-71 „Dėl Plungės rajono savivaldybės tarybos veiklos reglamento patvirtinimo“ pakeitimo