**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2024 m. rugsėjo 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. vasario 8 d. sprendimo Nr. T1-49 „Dėl Plungės rajono savivaldybės 2024 metų biudžeto patvirtinimo“ (kartu su 2024 m. kovo 28 d. sprendimu Nr. T1-90, 2024 m. balandžio 25 d. sprendimu Nr. T1-114, 2024 m. gegužės 30 d. sprendimu Nr. T1-149, 2024 m. birželio 27 d. sprendimu Nr. T1-165 ir 2024 m. liepos 25 d. sprendimu Nr. T1-206) priedus:

1. Padidinti Plungės rajono savivaldybės biudžeto pajamas 645,927 tūkst. eurų ir sprendimo 1.1 papunktyje vietoje skaičiaus „68 845,865“ įrašyti skaičių „69 491,792“ ir šį papunktį išdėstyti taip:

„1.1. Plungės rajono savivaldybės 2024 metų biudžeto pajamas – 69 491,792 tūkst. eurų ir 2023 metais nepanaudotų biudžeto lėšų likutį – 4 402,700 tūkst. eurų (1 priedas).“

2. Sprendimo 1.2 papunktyje vietoje skaičiaus „2 175,800“ įrašyti skaičių „2 331,100“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 331,100 tūkst. eurų (2 priedas);“

3. Padidinti Plungės rajono savivaldybės biudžeto asignavimus 645,927 tūkst. eurų ir sprendimo 1.4 papunktyje vietoje skaičiaus „75 242,465“ įrašyti skaičių „75 888,392“ ir šį papunktį išdėstyti taip:

„1.4. Plungės rajono savivaldybės 2024 metų biudžeto asignavimus – 75 888,392 tūkst. eurų ir 1 721,700 tūkst. eurų – paskoloms grąžinti; iš jų:“

4. Sprendimo 1.4.1 papunktyje vietoje skaičiaus „33 408,900“ įrašyti skaičių „38 768,900“ ir šį papunktį išdėstyti taip:

„1.4.1. 38 768,900 tūkst. eurų – savarankiškosioms savivaldybės funkcijoms vykdyti ir 1 721,700 tūkst. eurų – paskoloms grąžinti (3 priedas).“

5. Sprendimo 1.4.2 papunktyje vietoje skaičiaus „4 817,649“ įrašyti skaičių „4 788,949“ ir šį papunktį išdėstyti taip:

„1.4.2. 4 788,949 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas)“.

6. Pakeisti sprendimo 1.4.3 papunkčiu patvirtintą specialiosios tikslinės dotacijos ugdymo reikmėms paskirstymą ( 5 priedas).

7. Sprendimo 1.4.4 papunktyje vietoje skaičiaus „9 544,216“ įrašyti skaičių „9 703,543“ ir šį papunktį išdėstyti taip:

„1.4.4. 9 703,543 tūkst. eurų – kitoms dotacijoms (6 priedas).“

8. Sprendimo 1.4.5 papunktyje vietoje skaičiaus „2 175,800“ įrašyti skaičių „2 331,100“ ir šį papunktį išdėstyti taip:

„1.4.5. 2 331,100 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

9. Pakeisti sprendimo 1.5 papunkčiu patvirtintą Plungės rajono savivaldybės 2024 metų biudžeto asignavimų paskirstymą pagal 2024–2026 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2024 m. rugsėjo 10 d.

Plungė

**1. Parengto sprendimo projekto tikslai, uždaviniai.**

2024 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2024 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 12 punktu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2024 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

1 PRIEDAS

Pajamos didinamos 645,927 tūkst. eurų, iš jų:

360 tūkst. eurų didinama dėl gautų/planuojamų viršplaninių pajamų (pagal pajamų rūšis):

- 200 tūkst. eurų gyventojų pajamų mokestis;

- 100,0 tūkst. eurų žemės mokestis;

- 40,0 tūkst. eurų palūkanos;

- 10,0 tūkst. eurų pajamos iš baudų, konfiskuoto turto ir kitų netesybų;

- 10,0 tūkst. eurų kitos neišvardytos pajamos.

28,9 tūkst. eurų – Lietuvos Respublikos socialinės apsaugos ir darbo ministro 2024 m. liepos 25 d. įsakymu Nr. A1-498 mažinama dotacija socialinėms išmokoms ir kompensacijoms skaičiuoti ir mokėti;

0,2 tūkst. eurų – Lietuvos Respublikos vidaus reikalų ministro 2024 m. liepos 19 d. įsakymu Nr. 1V-459 didinama dotacija valstybinei funkcijai „civilinei saugai“ vykdyti;

8,8 tūkst. eurų – Lietuvos Respublikos socialinės apsaugos ir darbo ministro 2024 m. rugsėjo 4 d. įsakymu Nr. A1-584 didinama dotacija akredituotai vaikų dienos socialinei priežiūrai organizuoti, teikti ir administruoti;

5,212 tūkst. eurų – Asmens su negalia teisių apsaugos agentūros prie LR socialinės apsaugos ir darbo ministerijos direktoriaus 2024 m. rugpjūčio 9 d. įsakymu Nr. V-168 mažinama dotacija akredituotai socialinei reabilitacijai neįgaliesiems bendruomenėje organizuoti, teikti ir administruoti;

5,880 tūkst. eurų – Asmens su negalia teisių apsaugos agentūros prie LR Socialinės apsaugos ir darbo ministerijos direktoriaus 2024 m. rugpjūčio 21 d. įsakymu Nr. V-175 mažinama dotacija savivaldybių administracijoms, atliekančioms asmenų su negalia reikalų koordinavimo funkciją;

3,459 tūkst. eurų – Lietuvos Respublikos socialinės apsaugos ir darbo ministro 2024 m. rugpjūčio 5 d. įsakymu Nr. A1-519 didinama dotacija savivaldybių administracijoms išlaidoms, patirtoms 2024 m. mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti;

13,770 tūkst. eurų– Lietuvos Respublikos socialinės apsaugos ir darbo ministro 2024 m. rugpjūčio 7 d. įsakymu Nr. A1-526 didinama dotacija savivaldybių administracijoms išlaidoms, patirtoms 2024 m. teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti;

0,347 tūkst. eurų – Lietuvos Respublikos socialinės apsaugos ir darbo ministro 2024 m. rugpjūčio 5 d. įsakymu Nr. A1-521 didinama dotacija savivaldybių administracijoms 2024 m., siekiant padengti jų išlaidas, patirtas teikiant specialiąsias socialines paslaugas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje;

0,243 tūkst. eurų – Lietuvos Respublikos socialinės apsaugos ir darbo ministro 2024 m. rugpjūčio 14 d. įsakymu Nr. A1-544 didinama dotacija savivaldybių administracijoms 2024 m., siekiant padengti jų išlaidas, patirtas teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti;

143,8 tūkst. eurų – Lietuvos Respublikos socialinės apsaugos ir darbo ministro 2024 m. birželio 28 d. įsakymu Nr. A1-442 skirta dotacija laikino atokvėpio paslaugai teikti ir administruoti;

126,9 tūkst. eurų didinamos pajamos įmokų už prekes ir paslaugas, nes planuojama gauti daugiau pajamų, nei metų pradžioje buvo planuota;

1,7 tūkst. eurų didinamos pajamos už ilgalaikio ir trumpalaikio materialiojo turto nuomą, nes gauta daugiau pajamų nei planuota;

26,7 tūkst. eurų didinamos pajamos įmokų už išlaikymą švietimo, socialinės apsaugos ir kitose įstaigose, nes gauta daugiau pajamų nei planuota.

3 PRIEDAS

Nuo rugsėjo 1 d. reorganizavus Alsėdžių Stanislovo Narutavičiaus, Žemaičių Kalvarijos Motiejaus Valančiaus ir Kulių gimnazijas, nepanaudoti šių įstaigų asignavimai skiriami Plungės r. Žemaitijos kadetų gimnazijai.

Asignavimai savarankiškosioms savivaldybės funkcijoms vykdyti didinami 360 tūkst. eurų. Gauti prašymai ir lėšų paskirstymas nurodyti 1 lentelėje. Taip pat vadovaujantis asignavimų valdytojų gautais prašymais perskirstomos lėšos tarp priemonių ir programų.

Sporto rekreacijos centrui (baseinui) numatyti asignavimai mažinami 65 tūkst. eurų, nes tiek planuojama gauti daugiau pajamų už baseino teikiamas paslaugas ir gautas lėšas panaudoti baseino išlaidoms dengti..

Specialiojo ugdymo centro vykdomam projektui užbaigti reikalinga 305,3 tūkst. eurų. 103,5 tūkst. eurų skiriama iš viršplaninių lėšų, o 200 tūkst. eurų – iš skolintų lėšų.

4 PRIEDAS

Pagal teisės aktus patikslinus pajamas, tikslinami ir asignavimai.

5 PRIEDAS

Nuo rugsėjo 1 d. reorganizavus Alsėdžių Stanislovo Narutavičiaus, Žemaičių Kalvarijos Motiejaus Valančiaus ir Kulių gimnazijas, nepanaudoti šių įstaigų asignavimai skiriami Plungės r. Žemaitijos kadetų gimnazijai.

Vadovaujantis Savivaldybės mero 2024 m. rugsėjo 5 d. potvarkiu Nr. PE-330 paskirstomos lėšos pedagogams už 2024 m. brandos egzaminų vykdymą. Taip pat vadovaujantis asignavimų valdytojų gautais prašymais perskirstomos lėšos tarp priemonių ir programų.

6 PRIEDAS

Nuo rugsėjo 1 d. reorganizavus Alsėdžių Stanislovo Narutavičiaus, Žemaičių Kalvarijos Motiejaus Valančiaus ir Kulių gimnazijas, nepanaudoti šių įstaigų asignavimai skiriami Plungės r. Žemaitijos kadetų gimnazijai.

Gautos tikslinės dotacijos skiriamos pagal tikslinę paskirtį.

7 PRIEDAS

Nuo rugsėjo 1 d. reorganizavus Alsėdžių Stanislovo Narutavičiaus, Žemaičių Kalvarijos Motiejaus Valančiaus ir Kulių gimnazijas, nepanaudoti šių įstaigų asignavimai skiriami Plungės r. Žemaitijos kadetų gimnazijai.

Biudžetinės įstaigos, gavusios daugiau pajamų, skiria jas savo veiklai finansuoti.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2024–2026 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė