**Projektas**

**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**DĖL plungės rajono Savivaldybės TARYBOS 2024 M. KOVO 28 D. SPRENDIMO nR. T1-84 „DĖL plungės rajono Savivaldybės infrastruktūros plėtros RĖMIMO PROGRAMOs LĖŠŲ PANAUDOJIMO 2024 METų plano PATVIRTINIMO“ PAKEITIMO**

2024 m. rugsėjo 26 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės infrastruktūros plėtros rėmimo programos lėšų panaudojimo 2024 metų planą, patvirtintą Plungės rajono savivaldybės tarybos 2024 m. kovo 28 d. sprendimu Nr. T1-84 „Dėl Plungės rajono savivaldybės infrastruktūros plėtros rėmimo programos lėšų panaudojimo 2024 metų plano patvirtinimo“, ir surinktas lėšas iš neprioritetinės Savivaldybės infrastruktūros plėtros skirti autobusų sustojimo stotelių infrastruktūros plėtrai, įrengiant autobuso sustojimo stotelę prie Plungės Mykolo Oginskio meno mokyklos esančiame sustojime.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Vietos ūkio skyriaus vedėja Odeta Petkuvienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. KOVO 28 D. SPRENDIMO NR. T1-84 „DĖL PLUNGĖS RAJONO SAVIVALDYBĖS INFRASTRUKTŪROS PLĖTROS RĖMIMO PROGRAMOS LĖŠŲ PANAUDOJIMO 2024 METŲ PLANO PATVIRTINIMO“ PAKEITIMO“**

2024 m. rugsėjo 6 d.

Plungė

**1. Parengto sprendimo projekto tikslai, uždaviniai.**

Pagal Lietuvos Respublikos savivaldybių infrastruktūros plėtros įstatymo (toliau – SIPĮ) 12 straipsnio nuostatą, savivaldybės infrastruktūros plėtros rėmimo programos (toliau – Programa) lėšas sudaro prioritetinės savivaldybės infrastruktūros plėtros įmokos ir neprioritetinės savivaldybės infrastruktūros plėtros įmokos.

Plungės rajono savivaldybės tarybos 2024 m. kovo 28 d. sprendimu Nr. T1-84 „Dėl Plungės rajono savivaldybės infrastruktūros plėtros rėmimo programos lėšų panaudojimo 2024 metų plano patvirtinimo“ buvo priimtas sprendimas neprioritetinės Savivaldybės infrastruktūros plėtros įmokas – 5 484,81 Eur, surinktas 2023.01.01 – 2023.12.31 laikotarpiu, pagal Buhalterinės apskaitos skyriaus pateiktus duomenis skirti autobusų sustojimo stotelių infrastruktūros plėtrai, įrengiant autobuso sustojimo stotelę prie Plungės „Ryto“ pagrindinės mokyklos „Maxima“ parduotuvės kitoje gatvės pusėje esančiame autobusų sustojime.

Surengus daugiabučio namo J. Tumo-Vaižganto g. 94, Plungėje, gyventojų susirinkimą 2024 m. gegužės 7 d. buvo priimtas sprendimas nepritarti autobuso sustojimo paviljono įrengimui prie Plungės „Ryto“ pagrindinės mokyklos „Maxima“ parduotuvės kitoje gatvės pusėje esančiame autobusų sustojime.

Atsižvelgiant į gautą gyventojų susirinkimo protokolą ir į Plungės rajono savivaldybės infrastruktūros plėtros rėmimo programos komisijos 2024 m. rugpjūčio 29 d. posėdžio protokolą Nr. LK-204, siūloma įrengti autobuso sustojimo stotelę prie Plungės Mykolo Oginskio meno mokyklos.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujantis SIPĮ 12 straipsnio 2 dalimi, Programos lėšos sudaro prioritetinės savivaldybės infrastruktūros plėtros įmokos ir neprioritetinės savivaldybės infrastruktūros plėtros įmokos. Prioritetinės ir neprioritetinės savivaldybės infrastruktūros plėtros įmokos kaupiamos atskirose savivaldybės biudžeto sąskaitose. Vadovaujantis Plungės rajono savivaldybės tarybos 2021 m. rugsėjo 29 d. sprendimu Nr. T1-247 „Dėl Plungės rajono savivaldybės tarybos 2020 m. gruodžio 22 d. sprendimo Nr. T1-308 „Dėl Savivaldybės infrastruktūros plėtros įmokos tarifo (tarifų) patvirtinimo“ ir jį keitusių sprendimų pakeitimo“, kuriuo buvo nustatytas Plungės rajono savivaldybės teritorijoje Savivaldybės infrastruktūros plėtros įmokos tarifas 0 Eur/m2 dvylikos mėnesių laikotarpiui: nuo 2021 m. sausio 1 d. iki 2021 m. gruodžio 31 d. Vadovaujantis Plungės rajono savivaldybės tarybos 2021 m. gruodžio 27 d. sprendimu Nr. T1-313 „Dėl Plungės rajono savivaldybės infrastruktūros plėtros įmokos tarifų nustatymo ir Plungės rajono savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimo“, infrastruktūros plėtros įmokos už infrastruktūros plėtrą Savivaldybėje pradėtos taikyti nuo 2022 m. sausio 1 d.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą bus įgyvendinti SIPĮ nustatyti reikalavimai. Plungės rajono savivaldybės administracija galės tinkamai įgyvendinti autobusų sustojimo stotelių infrastruktūros plėtrą, įrengiant stoginę prie Plungės Mykolo Oginskio meno mokyklos esančiame autobusų sustojime.

**4. Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Įvertinus anksčiau įrengtų autobusų stotelių infrastruktūrą, kurių kaina vertinant pagal gautus rangovų pasiūlymus 2023 metais sudarė apie 10 000,00 Eur, surinktų lėšų iš neprioritetinės infrastruktūros plėtros įmokų nepakanka vienos stotelės įrengimui, todėl likusi dalis bus finansuojama iš Savivaldybės biudžeto lėšų pagal gautą mažiausią tiekėjo pasiūlymą.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Vietos ūkio skyriui, Finansų ir biudžeto skyriui, Buhalterinės apskaitos skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

PRIDEDAMA:

1. Plungės rajono savivaldybės infrastruktūros plėtros rėmimo programos lėšų panaudojimo 2024 metų planas, 1 lapas.
2. Daugiabučio namo J. Tumo-Vaižganto g. 94, Plungėje, gyventojų 2024 m. gegužės 7 d. susirinkimo protokolas, 1 lapas.
3. Plungės rajono savivaldybės infrastruktūros plėtros rėmimo programos komisijos 2024 m. rugpjūčio 29 d. posėdžio protokolo Nr. LK-204 išrašas, 1 lapas.

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Didinamas rajono patrauklumas, užtikrinamas eismo dalyvių saugumas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Tvarus energijos išteklių naudojimas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\*Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vedėja Odeta Petkuvienė